text:
ဝႃးၶႄႇမ၊ ဝဵင်း
ဝဵင်းဝႃးၶႄႇမ (မၢၼ်ႈ: ဝါးခယ်မမြို့ ; ဢိင်းၵလဵတ်ႈ: Wakema) ၼႆႉ ပဵၼ်ဝဵင်းပၵ်းလုမ်း ၸႄႈတွၼ်ႈၽႄဝႃးၶႄႇမ၊ ဢၼ်မီးတီႈၼႂ်း ၸႄႈတွၼ်ႈမျွင်းမျႃႉ၊ ၸႄႈတိူင်းဢေႇယႃႇဝတီႇ၊ မိူင်းမျၢၼ်ႇမႃႇၼၼ်ႉယဝ်ႉ။ ၸႄႈဝဵင်းတၢင်ႇဢၼ် ဢၼ်ၶဝ်ႈပႃးၼႂ်း ၸႄႈတွၼ်ႈၽႄဝႃးၶႄႇမၼႆႉ ပဵၼ် ၸႄႈဝဵင်းမေႃႇလမႅင်ႇၵျုၼ်းယဝ်ႉ။ ဝဵင်းဝႃးၶႄႇမၼႆ့ မီးဝႆႉတီႈၼိူဝ်ၽင်ႇ ၼမ်ႉဝႃးၶႄႇမ ဢၼ်မီးတၢင်းယၢဝ်း 23 လၵ်း ဢၼ်ၵၢႆဢဝ် ၼမ်ႉသူၺ်ႇလွင်း လႄႈ ၼမ်ႉပျၢၼ်ႇမလေႃႉ ဢၼ်ပဵၼ်ၼမ်ႉၵိင်ႇၽႄ ၼမ်ႉၵဵဝ်ၼၼ်ႉယဝ်ႉ။
ဢွင်ႈတီႈ လႄႈ တၢင်းၵႂၢင်ႈၶႂၢင်[မႄးထတ်း | မႄးထတ်းငဝ်ႈငႃႇ]
ယွၼ်ႉပဵၼ်ဝဵင်း ဢၼ်မီးတီႈၼိူဝ်ၵုၼ်ပၢၵ်ႇၼမ်ႉၵဵဝ် ဢွင်ႈတီႈမၼ်းၼႆႉ ပဵၼ် ဢွင်ႈတီႈၼႃႈလိၼ်တႅမ်ႇ ဢၼ်ပဵင်းလီၼၼ်ႉယဝ်ႉ။ ဝဵင်းဝႃးၶႄႇမၼႆ့ ပဵၼ်ဝဵင်းဢၼ်မီးၸၼ်ႉၸႄႈဝဵင်း ဢၼ်ၶဝ်ႈပႃးဝႆႉၼႂ်း ၸႄႈတွၼ်ႈမျွင်းမျႃႉ ဢၼ်ပဵၼ်ၸႄႈတွၼ်း ၼႂ်းၵႃႈ 6 ၸႄႈတွၼ်ႈ (မိူဝ်ႈပႆႇပဵၼ်ၼႃႇၵိတ်ႉၼၼ်ႉ 5 ၸႄႈတွၼ်ႈ) ဢၼ်မီးတီႈၼႂ်း ၸႄႈတိူင်းဢေႇယႃႇဝတီႇၼၼ်ႉယဝ်ႉ။ မီးဝႆႉတီႈၼႂ်းၵႄႈ လတ်ႉတီႇတုၼ်ႉႁွင်ႇ 16 တီႇၵရီႇ 06 မိတ်ႉၼိတ်ႉ တေႃႆ 18 တီႇၵရီႇ 50 မိတ်ႉၼိတ်ႉ၊ ၼႂ်းၸႄႈ လွင်ႇၵျီႇတုတ်ႉဢွၵ်ႇ 95 တီႇၵရီႇ 01 မိတ်ႉၼိတ်ႉ တေႃႇ 95 တီႇၵရီႇ 30 မိတ်ႉၼိတ်ႉၼၼ်ႉယဝ်ႉ။ ၽၢႆႇႁွင်ႇလႄႈ ၸဵင်ႇႁွင်ႇဝၼ်းဢွၵ်ႇၼၼ်ႉ မီးဝႆႉ ၸႄႈဝဵင်းပၢၼ်းတၼေႃႇ လႄႈ ၸႄႈဝဵင်းမဢူႇပိၼ်ႇ၊ ၽၢႆႇဢွၵ်ႇမီး ၸႄႈဝဵင်းၵျႅၵ်ႉလတ်ႉ၊ ၸဵင်ႇၸၢၼ်းဝၼ်းဢွၵ်ႇ မီး ၸႄႈဝဵင်းမေႃႇလမႅင်ႇၵျုၼ်း၊ ၽၢႆႇၸၢၼ်း မီး ၸႄႈဝဵင်းလပ်ႉပုတ်ႉတႃႆ၊ ၽၢႆႇတူၵ်းမီး ၸႄႈဝဵင်းမျွင်းမျႃႉ၊ ၸဵင်ႇႁွင်ႇဝၼ်းတူၵ်း မီးဝႆႉ ၸႄႈဝဵင်းဢဵင်ႇမႄး ၸိူဝ်းၼႆႉယဝ်ႉ။ တၢင်းၵႂၢင်ႈၶႂၢင်ဝဵင်းၼႆႉ မီး 1089 ဢေႇၵ (420 လွၵ်းလၵ်း) သေ ၼႃႈယၢဝ်း မီး သွင်လၵ်း၊ ၼႃႈပွတ်းၼႆႉ ၽၢႆႇတၢင်းတူၵ်း မီးၼိုင်ႈလၵ်းသေ ၽၢႆႇတၢင်းဢွၵ်ႇ မီး ႁူၵ်းၽႃႇလူင်ႇယဝ်ႉ ဢိူင်ႇတင်းသဵင်ႈမီႈ 135 ယဝ်ႉ။ တႄႇဢဝ် တၢင်းႁွင်ႇသုတ်းသုတ်း တေႃႇ တၢင်းၸၢၼ်းသုတ်းသုတ်း မီးမွၵ်ႈ 44 လၵ်းၼႆႉသေ တႄႇဢဝ်တၢင်းဢွၵ်ႇသုတ်းသုတ်း တေႃႇ တၢင်းတူၵ်းသုတ်းသုတ်းၼႆႉ မီးမွၵ်ႈ 19 လၵ်းၼၼ်ႉယဝ်ႉ။ ၵူၼ်းၶိူဝ်းမၢၼ်ႈ လႄႈ ၵူၼ်းၶိူဝ်းယၢင်း ယူႇၼမ်သေပိူၼ်ႈသေ ၸွမ်းလူၺ်ႈ သဵၼ်ႈမၢႆႁူဝ်ႁိူၼ်း ပီ 1984 ၼၼ်ႉ ႁူဝ်ၼပ်ႉၵူၼ်း မီး 243048 ၵေႃႉသေ ယၢမ်းလဵဝ်တႄႉ ႁူဝ်ၼပ်ႉၵူၼ်းယူႇသဝ်း တင်းမူတ်း မီး 394,925 ၵေႃႉယဝ်ႉ။ မီႈၾိင်ႈၾႃႉမုၼ်ႇသုၼ်းပွတ်းမႆႈယဝ်ႉ။ ၵၢၼ်ဝဵင်းမူၼ်းၵူၼ်းၵိုၼ်းဝဵင်းၼႆႉ ၸုမ်းမျူႇၼီႇၸီႇပႄႇ ၵေႃႉႁဵတ်းၵၢၼ်ယဝ်ႉ။ တီႈၼိူဝ်ဝဵင်းၼႆႉ မီးဝႆႉ ယူင်ႉသၢင်ႈလူင်ပွင်ၸိုင် ၼင်ႇလုမ်းၽူႈၵွၼ်းၼႃႈလိၼ်၊ လုမ်းၽူႈၵွၼ်းဝဵင်း၊ ဢွင်ႇတပ်ႉပလိၵ်ႈ၊ တိူၵ်ႈလိၵ်ႈ လႄႈ ႁွင်ႈၵၢၼ်သၢႆလူမ်း၊ လုမ်းၸတ်းၵၢၼ်ၵူၼ်းၶဝ်ႈၵူၼ်းဢွၵ်ႇ၊ ႁွင်ႈၵၢၼ်ပႃႇမႆႉ၊ ႁူင်းယႃ ၸိူဝ်းၼႆႉသေ ၸိူဝ်းပဵၼ် ႁူင်းႁဵၼ်းလူင်ပွင်ၸိုင်ႈ ၸၼ်ႉသုင် ၼိုင်ႈႁူင်း၊ ၸၼ်ႉၵၢင် သွင်ႁူင်း လႄႈ ၸၼ်ႉငဝ်ႈ မီး ၸဵတ်းႁူင်းယဝ်ႉ။
ႁူဝ်ၼပ်ႉၵူၼ်း[မႄးထတ်း | မႄးထတ်းငဝ်ႈငႃႇ]
ယွၼ်ႉပဵၼ်ဝဵင်းၵႃႉၶၢႆ ဝဵင်းၵူၼ်းၵိုၼ်းလႄႈ ႁူဝ်ၼပ်ႉၵူၼ်း မိူဝ်ႈပီ 1971 ၼၼ်ႉ မီး 216,000 ၵေႃႉသေ ၵမ်ႉၼမ်တႄႉ ပဵၼ်ၵူၼ်းၶိူဝ်းမၢၼ်ႈ ၸၢဝ်းပုတ်ႉထယဝ်ႉ။ ၸိူဝ်းၵူၼ်းယူႇၼိူဝ်ဝဵင်း ၼႂ်းၵႃႈ ဢၼ်ပဵၼ် ၵူၼ်းၸၢဝ်းၶိူဝ်းမိူင်းႁူမ်ႈတုမ်ၼၼ်ႉ ၵူၼ်းၶိူဝ်းယၢင်း ယူႇၼမ်လိူဝ်ပိူၼ်ႈထူၼ်ႈသွင်ယဝ်ႉ။ ၼႂ်းၵႃႈ ၵူၼ်းၶိူဝ်းမိူင်းၼွၵ်ႈၼၼ်ႉ ၵူၼ်းၶိူဝ်းၶႄႇ ယူႇသဝ်းၼမ်သေပိူၼ်ႈသေ ၵူၼ်းၸၢဝ်းၶိူဝ်း ဢိၼ်ႇတိယ ၼမ်ထူၼ်ႈသွင်ယဝ်ႉ။
လွင်ႈၽႃႇသႃႇၵိူဝ်းယမ်[မႄးထတ်း | မႄးထတ်းငဝ်ႈငႃႇ]
ၼႂ်းၵႃႈယူင်ႉသၢင်ႈၽႃႇသႃႇၵိူဝ်းယမ် ၸိူဝ်းပဵၼ်ၼႃႈတႃဝဵင်းၼၼ်ႉ ႁူၼ်ႁၢင်ႈၽြႃးလူင် သၵျမႁႃႇသီႇရိၼႆ့ ပဵၼ်ပိူင်လူင်သေ တီႈႁူၼ်ႁၢင်ႈၽြႃးၼၼ်ႉ ပေႃးပီမႂ်ႇမၢၼ်ႈ ပွၵ်ႈၼိုင်ႈ၊ ပေႃးဢွၵ်ႇဝႃႇပွၵ်ႈၼိုင်ႈ ႁဵတ်းပၢင်ပွႆးပိုတ်ႇၽုၺ်ႇဢူၽုင်းယဝ်ႉ။ တီႈ ၵွင်းမူးတေႃႇၵ ဢၼ်မီး ၽင်ႇၽၢႆႇပုၼ်ႉ ဝဵင်းဝႃးၶႄႇမၼၼ်ႉတႄႉ ပေႃးလိူၼ်သီႇၵူႈပီၵူႈပီၼႆ့ ၸတ်းႁဵတ်းပၢင်ပွႆးယဝ်ႉ။ တီႈၼိူဝ်ဝဵင်း လႄႈ ၸွမ်းသၢပ်ႇဝဵင်းၼႆႉ ၵျွင်းမုၼ်ၸဝ်ႈ မီး 30 ပၢႆသေ မီးပႃးဢွင်ႈႁဵတ်းၵၢၼ်တြႃး သႃႇသၼယဵၵ်ႉတႃႇ လႄႈ ႁၢၼ်ႇတႃႇယဵၵ်ႉတႃႇ သွင်ဢၼ်ယဝ်ႉ။
ပၢႆးမၢၵ်ႈမီး[မႄးထတ်း | မႄးထတ်းငဝ်ႈငႃႇ]
ၵၢၼ်ငၢၼ်း ၵူၼ်းယူႇသဝ်းတီႈဝဵင်းၼႆႉ ပဵၼ်ၵၢၼ်ၽုၵ်ႇသွမ်ႈၼႃးယဝ်ႉ။ ယွၼ်ႉပဵၼ်ၼႃႈလိၼ်ၼုမ်ႇၼိူဝ်ၵုၼ်သေဢမ်ႇၵႃး လႆႈပႃးၼမ်ႉၽူၼ်လီလႄႈ တီႈၸႄႈဝဵင်းဝႃးၶႄႇမၼႆ့ ၶဝ်ႈသၢၼ်ဢွၵ်ႇၼမ်ယဝ်ႉ။ ၽုၵ်ႇသွမ်ႈၶဝ်ႈပဵၼ်ပိူင်လူင်သေ ထူဝ်ႇလိၼ် လႄႈ ပေႃ ၸိူဝ်းၼႆႉၵေႃႈ ၽုၵ်ႇသွမ်ႈတင်းၼမ်ယဝ်ႉ။ ၸွမ်းလူၺ်ႈၵၢၼ်တမ်းၽႅၼ်လိၼ်ပတေႇသႃႇ မိူဝ်ႈပီ 1965-66 ၼၼ်ႉသေ တွၼ်ႈတႃႇ ၽုၵ်ႇသွမ်ႈ ၶဝ်ႈ၊ ထူဝ်ႇလိၼ်၊ ပေႃ၊ ထူဝ်ႇၵူႈမဵဝ်းမဵဝ်း၊ မၢၵ်ႇၽိတ်ႉ၊ ၽၵ်းမီႇ လႄႈ တင်း မၢၵ်ႇမၢၵ်ႇတႅင်တႅင် ၸွမ်းၼႃးၼႆသေ လႆႈဢၢၼ်းဝႆႉ ဢေႇၵၼႃႈလိၼ် 184,800 ယဝ်ႉ။ ၼႂ်းၵႃႈ ဢၢၼ်းဝႆႉၼၼ်ႉ တွၼ်ႈတႃႇ ၽုၵ်ႇသွမ်ႈၶဝ်ႈၵူႈမဵဝ်းမဵဝ်းၼႆႉ ၼႃႈလိၼ်ဢေႇၵ 163,000၊ တွၼ်ႈတႃႇထူဝ်ႇလိၼ် 4,901 ဢေႇၵ၊ တွၼ်ႈတႃႇ ပေႃ 11,250 ဢေႇၵၼႆႉ ဝႆႉပၼ်ႁင်းၶေႃယဝ်ႉ။ တီႈၼိူဝ်ဝဵင်းဝႃးၶႄႇမ လႄႈ ၸွမ်းသၢပ်ႇဝဵင်းၼႆႉ ၶူၵ်ႉၸၢၵ်ႈၶဝ်ႈ မီးမွၵ်ႈ 10 လင်ၼႆႉယဝ်ႉ။ လိူဝ်သေၼၼ်ႉဢမ်ႇၵႃး တွၼ်ႈတႃႇၸႂ်ႉတီႈၼႃႈလိၼ်ၼႆသေ မီးဝႆႉ ၸၢၵ်ႈၼမ်ႉမၼ်းသွင်လင် လႄႈ ၸၢၵ်ႈမႆႉ ၸိူဝ်းၼႆႉယဝ်ႉ။[1]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ ပပ်ႉသႅၼ်သမ်ႇမၢၼ်ႈ၊ သွႆႉ (12)


c: text/html

text:
ပၢင်လွင်း၊ ဝဵင်း
ဝဵင်းပၢင်လွင်း (IPA: [pɑ̌ŋ lɔ́ŋ]), (မၢၼ်ႈ: ပင်လောင်းမြို့), (ဢိင်းၵလဵတ်ႈ: Pinlaung), (သဵင်ဢွၵ်ႇ [Paanglaung]) ၼႆႉ မီးၼႂ်း ၸႄႈဝဵင်းပၢင်လွင်း၊ ၸႄႈတွၼ်ႈတူၼ်ႈတီး၊ ၼႃႈလိၼ်ပဢူဝ်းၽွင်းငမ်းႁင်းၶေႃ၊ ၸႄႈမိူင်းတႆး၊ မိူင်းမျၢၼ်ႇမႃႇသေ ပဵၼ်ဝဵင်းပၵ်းလုမ်း တွၼ်ႈတႃႇ ၸႄႈဝဵင်းပၢင်လွင်းဢေႃႈ။
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
ၶိူဝ်းၵူၼ်းလႄႈ ၽႃႇသႃႇၵိူဝ်းယမ်[မႄးထတ်း | မႄးထတ်းငဝ်ႈငႃႇ]
လၢႆးပၵ်းသဝ်းဢွင်ႈတီႈဝဵင်း[မႄးထတ်း | မႄးထတ်းငဝ်ႈငႃႇ]
ပၢႆးမၢၵ်ႈမီးလႄႈၶူဝ်းၵုၼ်ႇၵႃႉၶၢႆ[မႄးထတ်း | မႄးထတ်းငဝ်ႈငႃႇ]
ၵၼ်တေႃႉသူင်ႇလႄႈပၢႆးၵပ်းသိုပ်ႇ[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်တီႈၼႂ်းဝဵင်း[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်ႁိမ်းႁွမ်းဝဵင်း[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၆၆.

robotstxt: allowed

filter: keep


text:
လုၵ်ႉတီႈ ဝီႇၶီႇၽီးတီးယႃး ဢၼ်လွတ်ႈလႅဝ်းထၢင်ႇႁၢင်ႈ ၼၼ်ႉမႃး
ထႅမ်းပလဵၵ်ႉဢၼ်ၼႆႉ ၸွမ်းလူၺ်ႈ လွင်ႈမၵ်းမၢႆ တႃႇမွတ်ႇပႅတ်ႈၵမ်းလဵဝ်သေ၊ ပိူင်လူင် ၸႂ်ႉတႃႇ tag ၼႃႈလိၵ်ႈ တွၼ်ႈတႃႇ CSD G3 ယဝ်ႉ။ တွၼ်ႈတႃႇ လွင်ႈမၵ်းမၢႆ ဢၼ်လႂ်ဢၼ်ၼၼ်ႉၼႆႉ တူၺ်းတီႈ လွၵ်းသဵၼ်ႈ ဢၼ်မီး ၽၢႆႇၶႂႃႇ ၼၼ်ႉလႄႈ။
ထႅမ်းပလဵၵ်ႉဢၼ်ၼႆႉ တေဢဝ် ၼႃႈလိၵ်ႈ သႂ်ႇၶဝ်ႈပၼ်တီႈၼႂ်း ပိူင်ထၢၼ်ႈ ၸိူဝ်းတႃႇမွတ်ႇပႅတ်ႈၵမ်းလဵဝ် လႄႈ လွင်ႈတိၼ်လူၼ်းမိုဝ်းၶၼ်း ၸိူဝ်းတႃႇမွတ်ႇပႅတ်ႈ ၵမ်းလဵဝ် ၼၼ်ႉယဝ်ႉ။
ထႅမ်းပလဵၵ်ႉၼႆႉ ထုၵ်ႇလီဝႆႉတီႈၼိူဝ်သုတ်း တီႈၼႃႈလိၵ်ႈ ဢၼ်တေမွတ်ႇၼၼ်ႉ။
{{db-hoax}}
- ဢၼ်ၼႆႉ ပဵၼ် ပိူင်ၽၢင်ႁၢင်ႈပိုၼ်ႉထၢၼ် ႁင်း ထႅမ်းပလဵၵ်ႉယဝ်ႉ။
ပွင်ႇၶၢဝ်ႇၸူး ၽူႈတႅမ်ႈလိၵ်ႈ (Author)[မႄးထတ်းငဝ်ႈငႃႇ]
သင်ၸိူဝ်ႉဝႃႈ ၸဝ်ႈၵဝ်ႇ ဢဝ်တင်း လွင်ႈမၵ်းမၢႆဢၼ်ၼႆႉတေ တၢင်ႇလၢတ်ႈ တွၼ်ႈတႃႇမွတ်ႇပႅတ်ႈ ၼႃႈလိၵ်ႈၼိုင်ႈဢၼ်ၼႆၸိုင် ၸႂ်ႉ ၶူတ်ႉၼင်ႇ ၽၢႆႇတႂ်ႈၼႆႉသေ ဝူၼ်ႉၶွပ်ႈၵႂႃႇတႅမ်ႈပွင်ႇၶၢဝ်ႇႁႂ်ႈႁူႉ တီႈ ၼႃႈလိၵ်ႈတႃႇဢုပ်ႇ ၽူႈၸႂ်ႉတိုဝ်း ဢၼ်တႅမ်ႈလိၵ်ႈၼၼ်ႉလႄႈ။ တီႈ PageName ၼၼ်ႉ တႅမ်ႈသႂ်ႇ ႁူဝ်ၶေႃးၼႃႈလိၵ်ႈ ဢၼ်တၢင်ႇလၢတ်ႈ တႃႇမွတ်ႇပႅတ်ႈၼၼ်ႉလႄႈ။
{{subst:nonsensepage|PageName|header=1}}
ပေႃးႁဵတ်းၼင်ႇၼႆ တေၼႄပၼ် ထႅမ်းပလဵၵ်ႉ ပၼ်ၽၢင်ႉ ၽူႈၸႂ်ႉတိုဝ်း ၼင်ႇၽၢႆႇတႂ်ႈၼႆႉယဝ်ႉ။
ပိူင်ထၢၼ်ႈ ၸိူဝ်းဢၼ်လပ်ႉဝႆႉ:


text:
မိူဝ်ႈဝၼ်းထီႉ 13.12.2019 လႆႈမီးတိုဝ်ႉတၢင်း ၶၢဝ်းယၢမ်းဢွၼ်ႇပွတ်းပွတ်းေသ လႆႈၵႂႃႇလဵပ်ႈႁဵၼ်း ႁူႉၵၢၼ်ၽုၵ်ႇသွမ်ႈတီႈ ၼႂ်းမိူင်းထႆး ၵဵင်းမႆႇ လွႆသၵဵတ်း ဝတ်းၼွင်မူဝ် ( Doi Saket , Chaing Mai, Thailand ) ၼၼ်ႉ ယူႇၶႃႈ။ ဢွၼ်တၢင်းသုတ်းႄတႉ ၶႃႈႁဝ်း သႅင်သိုၵ်း ၶႂ်ႈငိၼ်းၸူမ်းၶွပ်ႈၸႂ်ထိုင်တီႈ ပီႈၼုမ်ႇမိူင်း ၽူႈၸတ်းၵၢၼ်လူင် ၶူင်းၵၢၼ်သီး ၽၢႆႇၵမ်ႉၸွႆႈပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး (SEA = Sustainable Education Aid) ႁဝ်းယႂ်ႇယႂ်ႇၼမ်ၼမ်ယူႇၶႃႈ တီႈႁွင်ႉၶႃႈႁဝ်းလႆႈၵႂႃႇလဵပ်ႈႁဵၼ်းႁူႉ ႁႂ်ႈေပႃးမီးမႃးပၢႆးဝူၼ်ႉမႃး မႂ်ႇမႂ်ႇတႃႇေတၶိုၼ်းလူင်းမိုဝ်းမိူဝ်းႁဵတ်းတူဝ်ထူပ်းၼၼ်ႉႄတႉႄတႉဝႃႈဝႃႈယူႇၶႃႈ။ ၵၢၼ်သင် ေၵႃႈယဝ်ႉ ယႃႇေပဝႆႉၸႂ်ဝႃႈ ၵဝ်ႁူႉၵဝ်ေမႃၵဝ်ၶိုၵ်ႉၼႆၵူႈၶၢဝ်း ေပႃးႁဝ်းမီးၸႂ်ဝႃႈ ၵဝ်ေမႃမူတ်းယဝ်ႉ ၵဝ်ႁူႉမူတ်းယဝ်ႉၼႆၼၼ်ႉ ဢၢႆႈေၵႃႉၼၼ်ႉ ေဢးေၵႃႈၼၼ်ႉ တႃႇမၼ်းေတၶိုၼ်ႈယႂ်ႇမိူဝ်းၼႃႈၼႆႉ ေတလႆႈဝႃႈ ႁၼ်သဵၼ်ႈတၢင်းမၼ်းယၢပ်ႇႄတႉႄတႉယဝ်ႉ။
ၵူၼ်းႁဝ်းၼႆႉ ေပႃးႁဝ်းဝႆႉၸႂ်ဝႃႈ ၵဝ်ႁူႉၵဝ်ေမႃၵူႈလွင်ႈလွင်ႈၼႆၼၼ်ႉ မၼ်းတိုၼ်းဢမ်ႇၶိုၼ်ႈယႂ်ႇလႆႈေသပွၵ်ႈ။ ပွၵ်ႈၼႆႉ ပီႈၼုမ်ႇမိူင်း ပီႈလွၼ်ႉတႆး ၶဝ် ဢွၼ်ၶႃႈႁဝ်းၵႂႃႇဢွၵ်ႇေလႇလဵပ်ႈႁဵၼ်း တူၺ်းတီႈ ၵၢၼ်လၢႆးၽုၵ်ႇသွမ်ႈတီႈ မိူင်းထႆး တီႈဝတ်းၵွျင်းမုၼ်ႈၸဝ်ႈ ဝတ်ႉၼွင်မူဝ် လွႆသၵဵတ်း ၽူႈၵွၼ်းဝတ်ႉ ၼၼ်ႉ ေတပဵၼ်တႆးႄလႈ လၢတ်ႈေတႃႇၵၼ်ဢုပ်ႇၵၼ်ေၵႃႈ မီးလွင်ႈၶဝ်ႈၸႂ်ၵၼ်လီေတႉ ေတႉ တီႈဝတ်ႉၼွင်မူဝ်ၼၼ်ႉ ေတလႆႈႁၼ်မၼ်းမီးပၵ်း မီးပိူင်လိူဝ်ေသၵူၼ်းႁိူၼ်းႁဝ်းေတႉေတႉယဝ်ႉ။ တီႈၶႃႈႁဝ်းလႆႈ ၵႂႃႇလဵပ်ႈႁဵၼ်းႁူႉ မိူဝ်ႈဝႃး ဝၼ်းထီႉ 13.12.2019 ၼၼ်ႉ ၶႃႈႁဝ်းလႆႈၸႂ်လိူဝ် ေသပိူၼ်ႈၼၼ်ႉ ေတပဵၼ် ၵၢၼ်ၸႂ်ႉတိုဝ်းၾႆးၾႃႉၶဝ်ႄလႈ ၵၢၼ်ၽုၵ်ႇသွမ်ႈၶဝ် ဢမ်ႇၸႂ်ႉတိုဝ်းေမႇေဢႃးၸႃႇ ( Fertilizer ) ၼၼ်ႉယဝ်ႉ။
- ၵၢၼ်ၽုၵ်ႇသွမ်ႈ တီႈဝတ်ႉၼွင်မူဝ်
တီႈဝတ်ႉၼွင်မူဝ်ၼႆႉ ေတမီးၸဝ်ႈသၢင်ႇတႆး ႁဝ်းၶဝ်လၢႆလၢႆ ဢွၼ်ၵၼ်မႃးၶဝ်ႈႁဵၼ်းသွၼ်လိၵ်ႈ ေသ ႁူမ်ႈတၢင်းမူတ်းေတမီးယူႇ (172) ပႃးယူႇ၊ ၶူးသွၼ်ၶဝ်ၸဝ်ႈသမ်ႉေတမီး (14)ၶူးေသ ဢဝ်ၵၢၼ် ႁဵတ်းၵၢၼ်သွၼ်ႄလႈ လွင်ႈႁဵတ်းသၢင်ႈၵၢၼ်ငၢၼ်းပဵၼ်ယႂ်ႇေသ တူင်ႉၼိုင်။ တီႈဝတ်ႉၼွင်မူဝ်ၼႆႉ တွၼ်ႈတႃႇ ၸဝ်ႈသင်ႇၶ ၶဝ်ၸဝ်ႈေတႃႇၼိုင်ႈပႃး ၼိုင်ႈတႃ လႆႈၵိၼ် ၼိုင်ႈပႃး (18)ဝၢတ်ႇ ငိုၼ်းထႆး (လွင်ႈၵိၼ်လွင်ႈယႅပ်ႉၶဝ်ၸဝ်ႈ) ၊ ၸဝ်ႈသၢင်ႈၼိုင်ႈပႃးလႆႈ မႃးၶဝ်ႈႁဵၼ်းသွၼ်လိၵ်ႈတီႈ ဝတ်ႉၼွင်မူဝ်ၼႆႉ ၼိုင်ႈပႃးလႆႈ ေတလႆႈဢဝ်ပုၼ်ႈ ၽွၼ်းၽႂ်မၼ်းႁင်းၽႂ်ႁင်းမၼ်းမိူၼ်ၼင် ၸဝ်ႈသၢင်ႇၼိုင်ႈပႃး ေတလႆႈႁဵၼ်းလိၵ်ႈၵူၺ်းဢမ်ႇၵႃး ၵၢၼ် ၽိုၵ်ႈသွမ်ေၵႃႈေတလႆႈႁဵၼ်းပႃးႁဵတ်းပႃးမိူၼ်ၵၼ် ၸဝ်ႈသၢင်ႇၼိုင်ႈပႃးၼႆႉ ေတလႆႈဢဝ်ပုၼ်ႈ ၽွၼ်းၽိုၵ်ႈတူၼ်ႈၶၢဝ်းယၢမ်းၶၢဝ်းပွတ်း ၼိုင်ႈပႃးလႆႈၼိုင်ႈတူၼ်ႈလၢႆလၢႆမဵဝ်းယူႇ။ တူဝ်ယၢင်ႇမၼ်း ( For Example ) ၸဝ်ႈသၢင်ႇၼိုင်ႈပႃး လႆႈၽုၵ်ႇတူၼ်ႈမၢၵ်ႇလၢင်းၼိုင်ႈတူၼ်ႈၼႆၸိုင်ႈ တီႈတူၼ်ႈမၢၵ်ႇလၢင်း ၼၼ်ႉေၵႃႈ ေတလႆႈႁၼ်တႅမ်ႈပႃႉၸွမ်းၸိုဝ်ႈမၼ်းၸဝ်ႈၵမ်းလဵဝ် တႃႇတူၼ်ႈ မၢၵ်ႇလၢင်းၼၼ်ႉ ေတဢမ်ႇတၢႆေၵႃႈ ၸဝ်ႈသၢင်ႇပႃးၼၼ်ႉ ေတလႆႈဢဝ်ပုၼ်ႈၽွၼ်းလုမ်းလႃးပၼ်မၼ်း။
ေပႃးဝႃႈေတႁဵတ်းၵၢၼ်ၽိုၵ်ႈသွမ်ႈယဝ်ႉၼႆၸိုင်ႈ မူၵ်ႈမႅဝ်း (Virus) ေတၵဝ်းတူၼ်ႈၽၵ်းတူၼ်ႈတၢင်းၵိၼ်ႁဝ်းယဝ်ႉဢၼ်ဝႃႈၼၼ်ႉ ၽႂ်ၽႂ်ေၵႃႈႁူႉၵၼ်ၵူႈေၵႃႉယူႇ။ တီႈၼႆႈၼႆႉ ၸဝ်ႈၶူးၶဝ်ေတႁဵတ်းဝႆႉ ၼမ်ႉၶႃႈၸိူဝ်ႉမႅဝ်းဝႆႉမိူၼ်ၵၼ် ဢဝ်ၼမ်ႉႁိူင်ႇၾႆးၽိုတ်းေသ ႁဵတ်းၼမ်ႉယႃႈၶႃၸိူဝ်ႉမႅဝ်း။
တႃႇတူၼ်ႈမႆႉတူၼ်ႈတွၵ်ႇေတလီ ေတၶႅမ်ႉႄလႈ ေတဢမ်ႇတၢႆ ႁႂ်ႈမၼ်းေပႃးမီးႁႅင်း လိၼ်ႁႅင်းၽုၼ်ႇလီၼၼ်ႉ တီႈဝတ်ႉၼွင်မူဝ် လွႆသၵဵတ်းၼႆႉ ၶႃႈလႆႈႁၼ်ၶဝ် လဵင်ႉတိူၵ်ႈလိူၼ်ဝႆႉၼႂ်း ဢၢင်ႇ လူင်ေသ ဢဝ်ၶီႈတိူၵ်ႈလိူၼ်ၼႆႉ ၶိုၼ်းႁဵတ်းၽုၼ်ႇေသ ၸႂ်ႉပၼ်တီႈႁႅင်းတူၼ်ႈၵႂႃႇယူႇ။ ေတလႆႈႁၼ် ဝႃႈပဵၼ်လွင်ႈလၢၵ်ႇလၢႆးဝႆႉ တွၼ်ႈတႃႇၶႃႈႁဝ်းႄတႉႄတႉ။ တိူၵ်ႈလိူၼ်ေၵႃႈ ဢမ်ႇၸႂ်ႈဝႃႈ ဢဝ်တိူၵ်ႈလိူၼ် မိူၼ်ၼင်မိူဝ်းႁဝ်းၼၼ်ႉေၵႃႈဢမ်ႇပႆႇလႆႈထႅင်ႈ မၼ်းေတမီးထႅင်ႈၸိူဝ်ႉ မႅဝ်းတိူၵ်ႈလိူၼ် မၼ်းထႅင်ႈ မဵဝ်းၼိုင်ႈဝႆႉၼႆမိူၼ်ၵၼ်ယူႇ လႆႈငိၼ်းတီႈ ၸဝ်ႈၶူးသပ်းလႅင်းႄၼၵႂႃႇ။
ေပႃးမႃးတူၺ်း တူၼ်ႈၽၵ်းၵၢတ်ႇ၊ တူၼ်ႈမၢၵ်ႇၽႃႈ၊ တူၼ်ႈမၢၵ်ႇလၢင်း၊ တူၼ်ႈၵူႈလွင်ႈလွင်ႈ ၼႆႉ ေတလႆႈႁၼ်ဝႃႈ ဝႂ်မၼ်းေပႃးၶဵဝ်ႄလႈ ေပႃးလမ်လူင်ဝႆႉၵႂႃႇၵူႈတူၼ်ႈတူၼ်ႈယူႇ။ မိူၼ်ၼင်ႇ ၽၵ်းၵၢတ်ႇေၵႃႈ ၽုၵ်ႇႁင်းၵူၺ်းယဝ်ႉေၵႃႈ ႁဵတ်းၵိၼ်ဢဝ်ႁင်းၵူၺ်း ၼိုင်ႈလိူၼ်ၼိုင်ႈလိူၼ် ငိုၼ်း ဢၼ်ယူႇတီႈ လူင်ပွင်ၸိုင်ႈထႆးၶဝ် ၸွႆႈမႃးၼၼ်ႉေၵႃႈ ထိုင်တီႈေပႃးဢဝ်ၵႂႃႇၸႂ်ႉတိုဝ်းႁဵတ်းသၢင်ႈဝတ်ႉ ၵွျင်းမႂ်ႇလူင်ၵႂႃႇထႅင်ႈယူႇ။
ၽၵ်းၵၢတ်ႇေၵႃႈ လႆႈၵိၼ်ၸွမ်းၵူႈဝူင်ႈ ဢမ်ႇလူဝ်ႇတီႈလိၼ်ၵႂၢင်ႈ ဢမ်ႇဢဝ်တီႈယူႇၼမ် ၽုၵ်ႇၼႂ်း ဢွမ်ေသ ေပႃးလဵင်ႉၵၼ်လႆႈၵႂႃႇ ၸဝ်ႈသင်ႇၶၶဝ်တၢင်းဝတ်ႉ ယူႇ။ တႃႇၼမ်ႉေတဢမ်ႇေပႃးမူတ်း ၵႂႃႇၼမ်ၼၼ်ႉေၵႃႈ ၵၢၼ်ၽုၵ်ႇသွမ်ႈၶဝ် ႁဵတ်းပဵၼ်လၢႆလၢႆၸၼ်ႉေသ ၽုၵ်ႇသွမ်ၵႂႃႇယူႇ။
ၵၢၼ်ၽုၵ်ႇသွမ်ႈၼႆႉ ႁိူၼ်းၼိုင်ႈလင် ဢမ်ႇမီးဢမ်ႇပဵၼ် ေပႃးႁိူၼ်းလင်ၼၼ်ႉ ဢမ်ႇမီးၵၢၼ် ၽုၵ်ႇသွမ်ႈေၵႃႈ တႃႇေတၵဵပ်းႁွမ်လႆႈငိုၼ်းႄလႈ ေတေပႃးၸႂ်ႉတိုဝ်းၼႂ်းၼႃႈႁိူၼ်းတႃႇေယး ၼၼ်ႉေတႉ ေတလႆႈဝႃႈယၢပ်ႇယူႇ။ ၵွပ်ႈဝႃႈ ၵၢၼ်ၽုၵ်ႇသွမ်ႈၼႆႉ မၼ်းေၵႃႈပဵၼ် ဝႃႇသၼႃႇ ၶႃႈ ဝႆႉၼိုင်ႈဢၢၼ်ႇႄလႈ ပဵၼ်တီႈဢၼ်မီးလွင်ႈသူၼ်ၸႂ်ႄတႉႄတႉဝႃႈဝႃႈယူႇ။
- ၵၢၼ်ၸႂ်ႉတိုဝ်းၾႆးၾႃႉ ဝတ်းၼွင်မူဝ်
ထႅင်ႈလွင်ႈၼိုင်ႈေၵႃႈ ပဵၼ်ၵၢၼ်ၸႂ်ႉတိုဝ်း ၾႆးၾႃႉၶဝ် ဢၼ်ၶႃႈႁဝ်းလႆႈၸႂ်လိူဝ်ေသပိူၼ်ႈၼၼ်ႉထႅင်ႈလွင်ႈၼိုင်ႈယူႇ။ ၾႆးၾႃႉတီႈ ဝတ်းၼွင်မူဝ်ၼႆႉ ၶဝ်ေတၸႂ်ႉတိုဝ်း သႅင်လႅတ်ႇ ( Solar ) လွင်ႈလဵဝ်ၵူၺ်း တၢင်းမူတ်းေတမီး (30)ၶႅပ်းေသ ၸႂ်ႉတိုဝ်းၵမ်းသိုဝ်ႈ ( Direct Current ) လုၵ်ႉတီႈ သႅင်လႅတ်ႈၶဝ်ၼၼ်ႉမႃးေသ ဢမ်ႇလူဝ်ႇသိုဝ်ႉ ဢမ်ႇလႆႈၸႂ်ႉတိုဝ်းထႅင်ႈ ဝႅတ်ႇ ( Battery ) သင်ေသလုၵ်ႈေသ ၸႂ်ႉတိုဝ်းလႆႈၵမ်းသိုပ်ႇၵႂႃႇယူႇယဝ်ႉ။ သႅင်လႅတ်ႈ (30)ၶႅပ်းၼႆႉ ႁႅင်းၾႆးမၼ်းေတ ဢွၵ်ႇ (7890 W ) ေသ ၼိုင်ႈဝၼ်းၼိုင်ႈဝၼ်း တီႈဝတ်းၼွင်မူဝ်ၼၼ်ႉ ၶဝ်ေတၸႂ်ႉတိုဝ်းတီႈၼမ်သုတ်းမၼ်းဢမ်ႇပူၼ်ႉ (2000 W )။
တီႈဝတ်းၼွင်မူဝ်ၼႆႉ ေတမီးၶိူင်ႈလူမ်းၵတ်း ( Air Conditioner ) (25) လုၵ်ႈေသ ၸႂ်ႉတိုဝ်းၸွမ်းၵၼ်လႆႈ ၵမ်းလဵဝ် (25) လုၵ်ႈေၵႃႈ ၾႆးသႅင်လႅတ်ႇၼႆႉ တိုၵ်ႉလႆႈငိၼ်းဝႃႈ မၼ်းလိူဝ်ဝႆႉၼႆယူႇ။ တီႈဝတ်ႉၼွင်မူဝ်ၼႆႉ တိုၵ်ႉမီးၵၢၼ်ေၵႃႇသၢင်ႈႁဵတ်းဝတ်ႉမႂ်ႇထႅင်ႈ ႁွင်ႈႁဵၼ်းမႂ်ႇထႅင်ႈဝႆႉမိူၼ်ၵၼ်ယူႇ ၸႂ်ႉတိုဝ်း ၾႆးၾႃႉ သႅင်လႅတ်ႇၼႆႉလၢႆလၢႆၵူၺ်း၊ ယဝ်ႉၶွမ်းတီႈ ဝတ်းၼွင်မူဝ် တွၼ်ႈတႃႇ ၸဝ်ႈသင်ႇၶ ၶဝ်ၸႂ်ႉတိုဝ်း ၼၼ်ႉေၵႃႈ ေတမီးယူႇ (49)လုၵ်ႈေသ ၸႂ်ႉတိုဝ်းၵၼ်လႆႈ ၸွမ်းၵၼ်လႆႈၵမ်းလဵဝ် ေတပဵၼ်ၶွမ်းတင်ႈ လၢႆလၢႆဢမ်ႇၸႂ်ႈ ၶွမ်းၵဵမ်မိုဝ်း ( Laptop ) ေသလုၵ်ႈ ၾႆးေၵႃႈ တိုၵ်ႉႁၼ်ႄပႉထႅင်ႈၼႆမိူၼ်ၵၼ်ယူႇ။
ၵႃႈၶၢၼ်ႇလွင်ႈၸႂ်ႉတိုဝ်း တႃႇေတႁဵတ်းသၢင်ႈမႃး ႁူင်းသႅင်လႅတ်ႇၶဝ်ၼႆႉ လႆႈငိၼ်းၸဝ်ႈၶူးၽူႈ ၵွၼ်းဝတ်ႉၼႆႉလၢတ်ႈဝႃႈ ယဝ်ႉၵႂႃႇၸမ်ၸမ် (300000B) ၼႆယူႇ။ ယဝ်ႉမၼ်းၸဝ်ႈၶိုၼ်းသပ်းလႅင်းလၢတ်ႈ ႄၼထႅင်ႈဝႃႈ သႅင်လႅတ်ႇ ၼႆႉေတၸႂ်ႉတိုဝ်းလႆႈ (25)ပီႊ ေတေဢႇသုတ်းၼႆယူႇ။ ၸဝ်ႈၶူးၶိုၼ်း လၢတ်ႈႄၼထႅင်ႈဝႃႈ သင်ၸႂ်ႉတိုဝ်း ၶႂ်ႈသႂ်ႇပႃး ဝႅတ်ႇ (Battery) ထႅင်ႈၼႆၸိုင်ႈ မၼ်းေတတူၵ်းငိုၼ်းၼမ် ႄလႈ ဢမ်ႇလႆႈၸႂ်ႉတိုဝ်းဢမ်ႇလႆႈသႂ်ႇေၵႃႈ မၼ်းႄပႉယူႇၼႆယဝ်ႉ။
ေပႃးမႃးၼပ်ႉသွၼ်တူၺ်းႄတႉႄတႉ ၵၢၼ်သိုဝ်ႉဝႅတ်ႇ ေသၸႂ်ႉတိုဝ်းၼႆႉေၵႃႈ မၼ်းလႆႈ မူတ်းငိုၼ်းမိူၼ်ၵၼ်ႄတႉႄတႉ။ တီႈဝတ်ႉၼွင်မူဝ်ၼႆႉ ေတမီး ႁွင်ႈၶွမ်း၊ ႁွင်ႈသွၼ်လိၵ်ႈ ႁွင်ႈလႂ်ႁွင်ႈၼၼ်ႉ ေတသႂ်ႇပႃး ၶိူင်ႈလူမ်းၵတ်ႉ၊ မီးတူင်ႈၵတ်ႉ၊ ၸႂ်ႉၾႆးသႅင်လႅတ်ႇ ေသ ႁဵတ်းၵၢၼ်ေၵႃႇသၢင်ႈ၊ မီးထီးဝီး၊ မီးႁွင်ႈလွႆးသၢင်ႇၵၢၼ်း၊ မီးႁွင်ႈႁဵတ်းၶဝ်ႈၽၵ်း၊ မီးႁွင်ႈလုမ်း ဢၼ်လႆႈၸႂ်ႉတိုဝ်း ၾႆးၵူႈလွင်ႈလွင်ႈ ၼႆႉ သႅင်လႅတ်ႇ (30)ၶႅပ်းၼႆႉ ၸွႆႈႁဵတ်းၵၢၼ်ပၼ်ႁႅင်းၾႆးလႆႈမူတ်းၼႆယူႇယဝ်ႉ။ လႆႈငိၼ်းၸဝ်ႈၶူးလၢတ်ႈ ထႅင်ႈဝႃႈ ၾႆးသႅင်လႅတ်ႇၶဝ် ပၢႆလိူဝ်ထႅင်ႈၵွၼ်ၼႆလူးၵွၼ်ယဝ်ႉ။ လိုၼ်းသုတ်း ၸဝ်ႈၶူးၵွႆႄမး ၶႂ်ႈယဝ်ႉၸုမ်းႁဝ်းထႅင်ႈဝႃႈေသ သင်လွႆတႆးလႅင်းသူ ႁူင်းႁဵၼ်းသူ လုမ်းပၢႆးပၺ်ႇၺႃႇသူ ၸဝ်ႈတီႈဝတ်ႉၵဝ်ေတႉ ၵဝ်တိုၼ်းေတပၼ် ၾႆးသႅင်လႅတ်ႇ သူၸႂ်ႉတိုဝ်းထႅင်ႈလၢႆလၢႆၵွၼ်ႇဢိူဝ်ၼႆထႅင်ႈလူးၵွၼ်ႇယဝ်ႉ ႁႃး ႁႃး ႁႃး ။ ၶႃႈႁဝ်းေၵႃႈ မႃးၼပ်ႉသွၼ်ႇတူၺ်းယဝ်ႉ ပဵၼ်လွင်ႈဢၼ်လီသူၼ်ႇၸႂ်ဝႆႉႄတႉႄတႉယဝ်ႉ။
ၸဝ်ႈၶူးႁဝ်းၼႆႉ ပဵၼ်တႆး ပဵၼ်ၵူၼ်းမိူင်းတႆးေသ ဝၼ်းမိူဝ်ႈလဵဝ်ႄတႉ လႆႈပဵၼ်ၽူႈၵွၼ်းဝတ်ႉ ၼွင်မူဝ် ၵဵင်းမႂ်ႇ ၸိုင်ႈထႆး ၼႆႉဝႆႉယူႇၶႃႈ။ ၵွပ်ႈပဵၼ်တႆးၼင်ႇၵၼ်ႄလႈ ၵၢၼ်လၢတ်ႈေတႃႇၵၼ် ၵၢၼ်ဢုပ်ႇၵၼ်ေၵႃႈ ႁူႉပွင်ႇၸႂ်လီလႆႈ ၊ ဢၼ်ၶႂ်ႈႁူႉ ၶႂ်ႈလဵပ်ႈႁဵၼ်းၼၼ်ႉေၵႃႈ ၸဝ်ႈၶူးႁဝ်း မီးၸႂ်ယၢဝ်း ေသၸွမ်းသပ်ႉလႅင်းႄၼ ၼၼ်ႉေၵႃႈ ပဵၼ်ဢၼ်ငိၼ်းၸူမ်းႄတႉႄတႉယဝ်ႉၶႃႈ။ ႁႂ်ႈၸဝ်ႈ ၶူးႁဝ်း ယူႇလီၵတ်ႉယဵၼ်ႇႄလႈ ႁႂ်ႈၸွႆႈပူၵ်းပွင်ပၼ်သင်ႇၶတႆးႁဝ်း ၸိူဝ်းဢၼ်မႃးႁဵၼ်းတီႈဝတ်ႉၼွင် မူဝ်ၼၼ်ႉ ၶၢဝ်းယၢဝ်းေသၵမ်းၶႃႈ။ ေၶႃႈလိုၼ်းသုတ်းေၵႃႈ ငိၼ်းၸူမ်းထိုင်တီႈ ၽူႈၸတ်းၵၢၼ် ၶူင်းၵၢၼ်သီး ( SEA ) ပီႈၼုမ်ႇမိူင်းႁဝ်း ယႂ်ႇယႂ်ႇၼမ်ၼမ်ၵႂႃႇယူႇၶႃႈ ေတဢွၼ်ၶႃႈႁဝ်း လႆႈၵႂႃႇလဵပ်ႈႁဵၼ်း ႁူႉၵၢၼ်ၽုၵ်ႇသွမ်ႇႄလႈ တီႈဝတ်ႉၼွင်မူဝ် လွႆသၵႅတ်း ၼၼ်ႉႄတႉႄတႉယူႇၶႃႈ။ သင်ၶႃႈႁဝ်းလႆႈ တႅမ်ႈလိၵ်ႈတႆး မီးၵႂႃႇတီႈၽိတ်းၼမ်ေၵႃႈ ၶႃႈႁဝ်းၶႂ်ႈယွၼ်းၼွမ်းတီႈ ၽူႈဢၢၼ်ႇလိၵ်ႈတႆး ႁဝ်း ၶဝ်ၵူႈေၵႃႉ ပွႆႇဝၢင်းၶႂၢင်းပၼ်ၶႃႈႁဝ်း ယႂ်ႇယႂ်ႇၼမ်ၼမ်ေသၵမ်းၶႃႈ ငိၼ်းၸူမ်းၼမ်ၼမ်ၶႃႈ မႂ်ႇသုင်ၶႃႈ။
- သႅင်သိုၵ်း
- www.saisengserk.com


text:
ပီၼႆႉ တီႈဝဵင်းတၢင်ႉယၢၼ်း ၶၼ်မၢၵ်ႇၵဵင် လႆႈလီ ၵူၺ်းၵႃႈ ဢမ်ႇမီးၼမ်ႉမျၢတ်ႈၼမ်ႉတွၼ်း ယွၼ်ႉၶၼ်ၾုၼ်ႇထၢတ်ႈပုင်ႈၶိုၼ်ႈႁႅင်း။
ပီၼႆႉ ၶၼ်မၢၵ်ႇၵဵင် တီႈၸႄႈဝဵင်းတၢင်ႉယၢၼ်း ၸႄႈတွၼ်ႈလႃႈသဵဝ်ႈ ၸိုင်ႈတႆးပွတ်းႁွင်ႇ ၶၢႆလႆႈၶၼ်သုင် 1 လုၵ်ႈလႂ် ထိုင် 700 – 800 ပျႃး ဝႃႈၼႆသေတႃႉ ၵႃႈၶၼ်ၾုၼ်ႇထၢတ်ႈ 1 ထူင် သႅၼ်ပၢႆ၊ ၶိူင်ႈၸႂ်ႉသွႆၼႂ်းသူၼ် သုင်ၶိုၼ်ႈႁႅင်း ၸဝ်ႈသူၼ်မၢၵ်ႇ ၵဵင် ဢမ်ႇလႆႈၼမ်ႉတွၼ်းသင်။
ၸဝ်ႈသူၼ် မၢၵ်ႇၵဵင် ဝဵင်းတၢင်ႉယၢၼ်း လၢတ်ႈတီႈၽူႈတွႆႇႁွၵ်ႈဝႃႈ – “မိူဝ်ႈၽွင်းၶၢဝ်းမၢၵ်ႇၵဵင်ၼၼ်ႉ ၶၼ်မၼ်း တေမီး 1,000 ပျႃး လႆႈ 3 လုၵ်ႈ။ ယၢမ်းလဵဝ် မၢၵ်ႇၵဵင်ၸမ်ဝၢႆးၼႆႉ ၶၼ်မၼ်းလီ မႃးဢိတ်းၼိုင်ႈ ပေႃးႁူၺ်ႇယႂ်ႇ 1 လုၵ်ႈ 700-800 ပျႃး။ သႅၼ်းၵၢင် 1 လုၵ်ႈ 300 – 400 ပျႃးလႄႈ လုၵ်ႈလဵၵ်ႉ 1 လုၵ်ႈ 150 – 200 ပျႃး။ ၵူၺ်းၵႃႈ ၶၼ်ၾုၼ်ႇထၢတ်ႈသမ်ႉ ပုင်ႈၶိုၼ်ႈ ႁႅင်းလႄႈ ဢမ်ႇလႆႈၼမ်ႉမဵတ်ႈၼမ်ႉတွၼ်းမၼ်းသင်ၶႃႈ”- ဝႃႈၼႆ။
ပၼ်ႁႃ လွင်ႈၶၼ်မၢၵ်ႇၵဵင်ႇ ဢမ်ႇပဵၼ်ၼႆႉ တင်ႈတႄႇ မိူဝ်ႈၶူဝ်ႊဝိတ်ႉ 19 ၽႄႈလၢမ်းမႃးႁၢဝ်ႈႁႅင်းၼၼ်ႉသေ သမ်ႉၺႃး ၶွင်ႇသီႇ သိုၵ်းမၢၼ်ႈ ယိုတ်းမိူင်း ထႅင်ႈလႄႈ ႁဵတ်းႁႂ်ႈ ၵၢၼ်ပၢႆးမၢၵ်ႈမီး ၶၼ်မၢၵ်ႇၶဝ်ႈတဝ်ႈၼမ်ႉ ၶူဝ်းသူၼ် ယိုင်ႈၶႅၼ်း တူၵ်းႁႅင်း ဢမ်ႇပဵၼ်ၵၢၼ် တုမ်ႉတိူဝ်ႉၸဝ်ႈသူၼ်ႁႆႈၼႃး ထူပ်းတၢင်းယၢပ်ႇၽိုတ်ႇႁႅင်းထႅင်ႈ။
“မၢင်ၸိူဝ်းၼႆႉ ပေႃးထိုင် ၸၼ်ႉပွႆႇပႅတ်ႈသူၼ်မၢၵ်ႇၵဵင်ၵၼ်တင်းၼမ်ၶႃႈဢေႃႈ။ 100 % ၼႆ မွၵ်ႈ 20-30 % ၼႆႉၶႃႈ ဢၼ်ပွႆႇ ႁၢမ်းၼႆႉ ယွၼ်ႉၵႃႈၸရိတ်ႊ ၶၼ်ၽုၼ်ႇထၢတ်ႈၶိုၼ်ႈ ႁႅင်းၼၼ်ႉယဝ်ႉ။ ယၢမ်းလဵဝ် ပိတ်းၶၢႆၵေႃႈ ဢမ်ႇလႆႈတိုၼ်းလၢင်း တေဝႃႈ သိုပ်ႇလုမ်းလႃးၼႆၵေႃႈ မၼ်းဢမ်ႇလႆႈၼမ်ႉတွၼ်းလႄႈ ၵႃႈလႆႈပွႆႇပႅတ်ႈၸိူင်ႉၼၼ်ၶႃႈဢေႃႈ။ ၶၼ်ၽုၼ်ႇထၢတ်ႈသမ်ႉ ၶိုၼ်ႈ ၶၼ်မၢၵ်ႇတဝ်ႈၶဝ်ႈၼမ်ႉသမ်ႉ တူၵ်းႁႅင်း ၸိူင်ႉၼႆၶႃႈဢေႃႈ”- ၸဝ်ႈသူၼ် မၢၵ်ႇၵဵင် ဝဵင်းတၢင်ႉယၢၼ်း သိုပ်ႇလၢတ်ႈၼႄၼင်ႇၼႆ။
ၼႂ်းၸႄႈဝဵင်းတၢင်ႉယၢၼ်း ၵမ်ႈၼမ် တေဢွၼ်ၵၼ်ၽုၵ်ႇ ႁဵတ်းသူၼ်မၢၵ်ႇၵဵင်ၼမ် ပေႃးၼပ်ႉဢဝ်ဢေႊၶိူဝ်ႊဝႃႈၼႆၸိုင် ဢမ်ႇ ယွမ်းမွၵ်ႈ 1,000 ဢေႊၶိူဝ်ႊ ၸဝ်ႈသူၼ်လၢတ်ႈ။


text:
ပလေႃး၊ ဝဵင်း
ဝဵင်းပလေႃး (မၢၼ်ႈ: ဝဵင်းပလေႃး ; ဢိင်းၵလဵတ်ႈ: Palaw) ၼႆ့ ပဵၼ်ဝဵင်းပၵ်းလုမ်း ၸႄႈဝဵင်းပလေႃး ဢၼ်ပဵၼ် ၸႄႈဝဵင်းတူၵ်း ၽၢႆႇႁွင်ႇသုတ်း တီႈ ၸႄႈတွၼ်ႈမျဵၵ်ႉ၊ ၸႄႈတိူင်းတၼိၼ်းတႃႇယီႇ၊ မိူင်းမျၢၼ်ႇမႃႇၼၼ်ႉယဝ်ႉ။ တင်း ၸႄႈတွၼ်ႈထဝႄႇသေ လႅၼ်လိၼ် ဢိူပ်ႈၸပ်းၵၼ်ဝႆႉယဝ်ႉ။ ၸႄႈဝဵင်းပလေႃးၼႆႉ မိူဝ်ႈဢွၼ်တၢင်း ပဵၼ်ဢိူင်ႇဢွၼ်ႇဢၼ်ၼိုင်ႈၵူၺ်းသေတႃႉ ယွၼ်ႉပိူဝ်ႈ ၵၢၼ်ငၢၼ်း ၶူဝ်းႁေႈ ႁုၼ်ႈမုၼ်းၶိုၼ်ႈယႂ်ႇမႃးသေ ပၢႆးမၢၵ်ႈမီးၵေႃႈ ၶိုၼ်ႈသုင်မႃးသေ ပဵၼ်မႃး ၸႄႈဝဵင်းယူႇယဝ်ႉ။ တၢင်းၵႂၢင်ႈၶႂၢင် ၸႄႈဝဵင်းပလေႃးၼႆႉ မီး 1151 လွၵ်းလၵ်းသေ ပဵၼ်ဝဵင်းၽင်ႇပၢင်ႇလၢႆႇ ဢၼ်မီး ၽၢႆႇၸၢၼ်း ၼမ်ႉပလေႃးၼၼ်ႉယဝ်ႉ။ ပဵၼ်ၸႄႈဝဵင်း ဢၼ်ပႃႇထိူၼ်ႇၼႃ လႄႈ ဢၼ်ၵွင်းလွႆၼမ်လိူင်ႇၼၼ်ႉယဝ်ႉ။ မိူဝ်ႈပၢၼ်ႁူဝ်တီးၵူဝ်ႇလူဝ်ႇၼီႇ မိူဝ်ႈမွၵ်ႈ ပီ 1840 ၼၼ်ႉ တီႈဝၢၼ်ႈပလေႃးၼႆႉ ႁူဝ်ၼပ်ႉၵူၼ်း ယူႇသဝ်း မွၵ်ႇ 2000 ၼႆႉယဝ်ႉ။ မိူဝ်ႈပီ 1865 ၼၼ်ႉ ပဵၼ်တႃႈႁိူဝ်း ဢၼ်လုၵ်ႉ မေႃႇလမႅင်ႇသေ သွင်ဝူင်ႈၸင်ႇမႃးၼိုင်ႈပွၵ်ႈၼၼ်ႉ မႃးသိူၵ်ႈယဝ်ႉ။ ၼႃႈလိၼ်ပူႇၵႄႇဢုပ်ႉ ၶဝ်ႈပႃးမွၵ်ႈ (30)ၼၼ်ႉသေ ႁူဝ်ၼပ်ႉၵူၼ်း ၸွမ်းလူၺ်ႈ သဵၼ်ႈမၢႆ ပီ 2014 ၼၼ်ႉ မီးယူႇ 18,936 ၵေႃႉယဝ်ႉ။
ပလေႃး (ပုလေႃး) ၼႆႉ ပဵၼ်ၽႃႇသႃႇၵႂၢမ်း ပသျူး (မလေး)သေ မီးတီႈပွင်ႇဝႃႈ ၵုၼ် ၼႆယဝ်ႉ။ ပဵၼ်ဢွင်ႈတီႈ ၵူၼ်းၶိူဝ်းပသျူးၶဝ် ယူႇသဝ်းသေ ၸိူဝ်းပဵၼ် ၵုၼ်ႁိမ်းႁွမ်းၼၼ်ႉၵေႃႈ တၢင်ႇၸိုဝ်ႈဝႆႉဝႃႈ ပုလေႃးၵျၢၼ်ႇၵိတ်ႉ၊ ပုလေႃးတုၼ်ႇတုၼ်ႇ (ပလူင်းတူင်းတူင်း)၊ ပုလေႃးယေႇမီးယ၊ ပုလေႃးပႃႇလီ ၸၵႂႃႇၸိူဝ်းၼႆႉယဝ်ႉ။ ၸွမ်းလူၺ်ႈဢပုမ်ႇဝႃး ၽီလူးၸိူဝ်းယူႇသဝ်းတီး ၵုၼ်ၽီလူးၼၼ်ႉ ဝၢႆးမႃး ၶၢႆႉမႃးတီႈ ပလေႃးသေ မႃးပၵ်းႁၢင်ႈႁေႃ တီႈဝၢၼ်ႈၼၢၼ်းတွင်ႇၼၼ်ႉၼႆယဝ်ႉ။
ဝၢႆးပၢၼ်ပူးၵမ်ႇၼၼ်ႉ ဢၼ်ပဵၼ်ၶုၼ်ထႆး ဢၼ်တႄႇဝဵင်းတၼိၼ်းတႃႇယီႇၼၼ်ႉ ၽွင်းမိူဝ်ႈတင်ႈဝဵင်းၼၼ်ႉ သႂ်ႇပႃး ဝဵင်းၵႅမ်သေယဝ်ႉ။ ပဵၼ်ဝဵင်း ဢၼ်ၶုၼ်ၽွင်းဝဵင်းထႆၶဝ် ၽွင်းငမ်းၼၼ်ႉယဝ်ႉ။ ပၢၼ်တွင်ႇငူႇ လႄႈ ပၢၼ်ၵူင်းပွင်ႇၼၼ်ႉ ႁူမ်ႈဝႃႈ ပဵၼ်ၼႃႈလိၼ်ဢၼ်ၶုၼ်မၢၼ်ႈၶဝ်ႈ ပိူင်ႇသေတႃႉ ၵူၺ်းပဵၼ်ဝဵင်း လတ်းၵႂႃႇလတ်းမႃး ၵဵဝ်ႇလူၺ်ႈၵၢၼ်သိုၵ်းၼၼ်ႉၵူၺ်း။[2]
ဝဵင်းပလေႃး ၼႆႉ မီးဝႆႉၼိူဝ် တၢင်းၵႃး ဢၼ်လုၵ်ႉတီႈ ဝဵင်းထဝႄႇ ၵႂႃႇ ဝဵင်းမျဵၵ်ႉၼၼ်ႉယဝ်ႉ။ ပေႃးလုၵ်ႉတီႈ ဝဵင်းထဝႄႇ ၵႆယၢၼ် 92 လၵ်းသေ ပေႃးလုၵ်ႉတီႈ ဝဵင်းမျဵၵ်ႉၼႆ ၵႆယၢၼ် 56 လၵ်းယဝ်ႉ။ ဝဵင်းပလေႃးၼႆႉ ယွၼ်ႉမီးဝႆႉတီႈ ၽင်ႇပၢင်ႇလၢႆႇလႄႈ တင်း ဝဵင်းမေႃႇလမႅင်ႇ၊ ဝဵင်းမျဵၵ်ႉၸိူဝ်းၼႆႉ ၸၢင်ႈဢဝ် ႁိူဝ်းသၢင်းၽေႃးသေ ၵႂႃႇမႃးလႄႈ ၶႅမ်ႉလႅပ်ႈတွၼ်ႈတႃႇ ၵၢၼ်ၵႃႉၵၢၼ်ၶၢႆယဝ်ႉ။ ဢၼ်ပဵၼ် ဢွင်ႈၵပ်းသိုပ်ႇတိတ်းတေႃႇသၢႆလူမ်းၼၼ်ႉ လႆႈတႄႇတင်ႈမိူဝ်ႈပီ 1898 ၼၼ်ႉယဝ်ႉ။
ပဵၼ်ဢွင်ႈတီႈ တီႈၶူဝ်းႁေႈဢွၵ်ႇလႄႈ ၵၢၼ်ငၢၼ်းၶူဝ်းႁေႈ လႄႈ ယွၼ်ႉပိူဝ်ႈၸမ်ၽင်ႇပၢင်ႇလၢႆႇလႄႈ ၵၢၼ်ငၢၼ်း လွင်ႈႁုင်ၵိူဝ်၊ လွင်ႈၺွပ်းပႃ သေဢမ်ႇၵႃး ၵၢၼ်ငၢၼ်း ပႃၼဝ်ႈ၊ ပႃႁႅင်ႈ ၸိူဝ်းၼႆႉၵေႃႈ ႁုၼ်ႈမုၼ်းယဝ်ႉ။ ယွၼ်ႉပိူဝ်ႈ မီးၸၢၵ်ႈတေႃႇ ၽြႃးပဵၼ်ၸဝ်ႈလႄႈလွႆၸၢၵ်ႈတေႃႇၵပႃႇလႃႉ ဢၼ်ၸိုဝ်ႈလိုဝ်းလင်ၼၼ်ႉ မီးဝႆႉ ၽၢႆႇၸၢၼ်းဝဵင်းပလေႃး ယၢၼ် 12 လၵ်းၼၼ်ႉယဝ်ႉ။[3]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 54.
- ↑ တင်နိုင်တိုး (ဒီဇင်ဘာလ၊ ၂၀၁၃). မြန်မာပြည်တစ်ခွင် လမ်းညွှန်. မဇ္ဈိမစာပေ, ၃၇၇.
- ↑ ပပ်ႉသႅၼ်သမ်ႇမၢၼ်ႈ၊ သွႆႉ (6)၊ ၼႃႈလိၵ်ႈ(347)


text:
ၽိုၼ်ႁၢႆးငၢၼ်းမႂ်ႇ- တုၵ်းယွၼ်းႁႂ်ႈၵိုတ်းယိုတ်းၽၢႆၸိူဝ်းတေသၢင်ႈ ၼိူဝ်မႄႈၼမ်ႉတူႈ
ဝၼ်းထိ 30/03/2015
ၽိုၼ်ႁၢႆးငၢၼ်းမႂ်ႇ-တုၵ်းယွၼ်းႁႂ်ႈၵိုတ်းယိုတ်းၽၢႆယႄးယႂႃႇတွၼ်ႈၼိူဝ်လႄႈၽႅၼ်ၵၢၼ်ၽၢႆ တၢင်ႇဢၼ်ၸိူဝ်း တေသၢင်ႈ ၼိူဝ်မႄႈၼမ်ႉတူႈ
မိူဝ်ႈၼႆႉယူႇတီႈၸုမ်းတူင်ႇဝူင်းၵူၼ်းတႆးလႆႈၸတ်းပၢင်သပ်းၸႅင်ႈၽိုၼ်ႁၢႆးငၢၼ်းမႂ်ႇသေတုၵ်းယွၼ်းႁႂ်ႈၵိုတ်းယိုတ်းၽၢႆယႄးယႂႃႇတွၼ်ႈၼိူဝ်လႄႈၽႅၼ်ၵၢၼ်ၽၢႆၾႆးၾႃႉႁႅင်းၼမ်ႉၼိူဝ်မႄႈၼမ်ႉတူႈ၊ၵွပ်ႈတိုၵ်ႉမီးပၢင်တိုၵ်းသိုၵ်းသိူဝ်၊မီးလွင်ႈတုမ်ႉတိူဝ်ႉတေႃႇၾိင်ႈတိုၼ်းသၽႃဝလႄႈတူင်ႇဝူင်းၵူၼ်းႁၢဝ်ႉႁႅင်းသေဢမ်ႇမီးလွင်ႈ ၸႅင်ႈလႅင်း ဢမ်ႇႁပ်ႉ ထွမ်ႇဢဝ်ၵၢင်ၸႂ် ၵူၼ်း ဝၢၼ်ႈ ၸိူဝ်းတေၺႃးၽေးႁၢႆႉၸႃႉ။
ၽိုၼ်ႁၢႆငၢၼ်း “လီဢွၼ်ၵၼ်ၵႅတ်ႇၶႄမႄႈၼမ်ႉတူႈ” ၼႆႉပိုတ်ႇလၢတ်ႈၼႄလွင်ႈတိုၼ်းဢမ်ႇမီးလွင်ႈၸႅင်ႈလႅင်း (Transparency) ၼႂ်းၽႅၼ်ၵၢၼ်တႃႇသၢင်ႈၽၢႆသီႇဢၼ်ၼိူဝ်မႄႈၼမ်ႉတူႈ (မၢၼ်ႈႁွင်ႉၻူၵ်ႉၻဝတီႇဢမ်ႇ ၼၼ်မျိတ်ႉငႄႇ)။ ႁူမ်ႈပႃး တင်းၽၢႆယႄးယႂႃႇဢၼ်မီးဝႆႉသေၽၢႆမႂ်ႇသီႇဢၼ်ၼႆႉတိုၼ်းတေဢိုတ်းပႅတ်ႈသၢႆမႄႈ ၼမ်ႉတူႈဢၼ်ၸိုဝ်ႈလိုဝ်း ၼႂ်းၸိုင်ႈတႆးမႄႈၼိုင်ႈၼၼ်ႉၶိုင်ႈၼိုင်ႈ၊တိုၼ်းတေတုမ်ႉတိူဝ်ႉပိူင်ယူင်ႉသၢင်ႈသတ်းၼမ်ႉ လႄႈ ၸိူဝ်ႉၾၼ်း တၢင်ႇၸိူဝ်းႁူမ်ႈ တင်းၸၢတ်ႈပၢၼ်ၵူၼ်းမိူင်းၼပ်ႉႁဵင်ႁူဝ်မိုၼ်ႇၸိူဝ်းပိုင်ႈဢိင်မႄႈၼမ်ႉၼၼ်ႉ တင်းပိုၵ်းယူႇယဝ်ႉ။
ၽၢႆယႄးယႂႃႇတွၼ်ႈၼိူဝ်ဢၼ်ၶွမ်ႊပၼီႊၶႄႇ၊ သဝိတ်ႊၸလႅၼ်ႊ၊ၵျိူဝ်ႊမၼ်ႊ လႄႈ ၵျပၢၼ်ႊၶဝ်ၶဝ်ႈႁူမ်ႈၸွမ်း ၼၼ်ႉပဵၼ် ဢၼ် ၶိုပ်ႈၼႃႈလိူဝ်ပိူၼ်ႈသေဢၢၼ်းႁႂ်ႈယဝ်ႉတူဝ်ႈၼႂ်းပီ 2018။ၽႆၢဢၼ်ၼႆႉတင်ႈယူႇဝႆႉ ၼႂ်းၸႄႈဝဵင်း ၵျွၵ်းမႄး၊ ဢၢင်ႇၵဵပ်း ၼမ်ႉမၼ်းတေယိုင်ႈၶိုၼ်ႈမွၵ်ႈ 60 ၵီႊလူဝ်ႊမဵတ်ႊ၊ တေထူမ်ႈပႅတ်ႈဝၢၼ်ႈတႃႈလူင်ဝၢၼ်ႈတႆး ဢၼ်ၵိုၼ်းမၢၵ်ႈမီးလီလႄႈမီး ႁူဝ်ၵူၼ်းမွၵ်ႈ 500၊ ဝၢၼ်ႈၼႆႉၸိုဝ်ႈလိုဝ်းယွၼ်ႉၵၢၼ်ၽုၵ်ႇသွမ်ႈမၢၵ်ႇဢူဝ်း၊မၢၵ်ႇဝၢၼ် သေဢၢင်ႇၵဵပ်းၼမ်ႉယင်း တေထူမ်ႈ ပႃး ဝဵင်းသီႇပေႃႉပဵၼ်ပွတ်းပဵၼ်တွၼ်ႈ။ၽၢႆၼႆႉတၢင်းသုင်မၼ်းတေမီး 102 မဵတ်ႊသေၽၢႆၼႆႉတေဢိတ်ႇဢွၵ်ႇႁႅင်းၾႆးၾႃႉ ထိုင် 308 မီႊၵႃႊဝတ်ႊယူႇယဝ်ႉ။
ၽွင်းတေတႄႇၵေႃႇသၢင်ႈၼၼ်ႉ ၵူၼ်းဝၢၼ်ႈတႃႈလူင်တိုၼ်းဢမ်ႇလႆႈႁပ်ႉႁူႉသေဢမ်ႇမီးၽႂ်မႃးတိူင်ႇပၢင်ႇဢဝ် တၢင်းႁၼ် ထိုင်သင်လႄႈၶဝ်တိုၼ်းသၢၼ်ၶတ်းလွင်ႈတႃႇတေလႆႈၶၢႆႉဝၢၼ်ႈၼၼ်ႉယူႇယဝ်ႉ။မိူဝ်ႈဝၼ်းထိ23/02/2016 ၼၼ်ႉၵူၼ်း ဝၢၼ်ႈ တႃႈလူင် 200 ပၢႆလႆႈတႅမ်ႈလိၵ်ႈလူင်းလၢႆးမိုဝ်းသေယိုၼ်ႈတၢင်ႇထိုင်ၽွင်းတႅၼ်း/ တႅၼ်းၽွင်းသီႇပေႃႉၸၢႆးၶမ်းဢွင်ႇ ႁႂ်ႈၸွႆႈထႅမ်ၵႅတ်ႇၶႄႁႄႉၵင်ႈၼင်ႇႁိုဝ်တေဢမ်ႇလႆႈၶၢႆႉဝၢၼ်ႈ။
လွင်ႈမႆႈၸႂ်ၵဵဝ်ႇၵပ်းၽၢႆၼမ်ႉတူႈတင်းသဵင်ႈႁူမ်ႈထိုင်ဢၢႆလူမ်းဢၼ်မီးၵွင်ႉၼႂ်းဢၢင်ႇၵဵပ်းၼမ်ႉၵွပ်ႈတိုၵ်ႉမီးၵၢၼ်ၶုတ်းမိူင်ႁႄႈတၢင်းတွၼ်ႈၼိူဝ်၊ လွင်ႈဢမ်ႇၸၢင်ႈလၢမ်းၶၢတ်ႈလႆႈဝႃႈၼမ်ႉတေၶိုၼ်ႈၶိုၼ်ႈလူင်းလူင်းလႄႈလွင်ႈၽၢႆ တေၸၢင်ႈတႅၵ်ႇၼၼ်ႉ ယဝ်ႉ။ မႄႈၼမ်ႉတူႈၼႆႉလတ်းၽၢၼ်ႇသဵၼ်ႈသၢႆဢိင်ႇသၼ်ႇ (ၽႅၼ်ႇလိၼ်ဝႆ) ဢၼ်မီးသုၼ် ၵၢင် (ၵႅၼ်ၵၢင်) ဢိင်ႇသၼ်ႇယႂ်ႇ ႁၢဝ်ႉ ႁႅင်းသုတ်းၼႂ်းပိုၼ်းမိူင်းမၢၼ်ႈမိူဝ်ႈပီ 1912 သေမီးတၢင်ႉတၢင်းႁႅင်းထိုင်မွၵ်ႈ 8 ၼႆယဝ်ႉ။ ၽၢႆယႂ်ႇယႄးယႂႃႇတွၼ်ႈၵၢင် ဢၼ်မီးႁႅင်းၾႆး 700 မီႊၵႃႊဝတ်ႊၼၼ်ႉပဵၼ်ၽႅၼ်ၵၢၼ်ၶွမ်ႊပၼီႊ SN Power ဢၼ်လူင်ပွင်ၸိုင်ႈၼေႃႇဝူၺ်ႊပဵၼ်ၸဝ်ႈ ၶွင်သေမီးယူႇဝႆႉၼႂ်းၸႄႈဝဵင်းၼွင်ၶဵဝ်ၼၼ်ႉၵေႃႈတေတင်ႈ ယူႇၼိူဝ်သဵၼ်ႈသၢႆဢိင်ႇသၼ်ႇၼႆႉၼင်ႇၵဝ်ႇယဝ်ႉ။
ၼွၵ်ႈသေၼၼ်ႉၽႅၼ်ၵၢၼ်ၽၢႆတၢင်ႇဢၼ်ၵေႃႈမီးယူႇၼႂ်းပိုၼ်ႉတီႈပၢင်တိုၵ်းသိုၵ်းသိူဝ်တီႈဢၼ်မီးၸုမ်းမႅၵ်ႇၵွင်ႈၵၢင်ႇၶဝ် တူင်ႉၼိုင်ပိူဝ်ႈတႃႇလွင်ႈသုၼ်ႇလႆႈၽွင်းငမ်းတူဝ်ၵဝ်ႇႁူမ်ႈတင်းသုၼ်ႇလႆႈတႃႇၵႅတ်ႇၶႄႁႄႉၵင်ႈၶူဝ်းတိုၼ်းသၽႃဝၼႂ်း ပိုၼ်ႉတီႈၶဝ်ၼၼ်ႉယဝ်ႉ။
ၸၢႆးၶိူဝ်းသႅင်ၸုမ်းသၽႃဝၸိုင်ႈတႆးလၢတ်ႈဝႃႈ “တွၼ်ႈတႃႇလူင်ပွင်ၸိုင်ႈၼႄႇပျီႇတေႃႇဢၼ်တဵၵ်းႁႂ်ႈၶူင်းၵၢၼ်ၽၢႆ သိုပ်ႇ ၶိုပ်ႈၼႃႈၵႂႃႇၼႂ်းပိုၼ်ႉတီႈပၢင်တိုၵ်းသိုၵ်းသိူဝ်သေသၢၼ်ၶတ်းၵၢင်ၸႂ်ၵူၼ်းမိူင်းၼႂ်းပိုၼ်ႉတီႈၼၼ်ႉမိူၼ်တင်း ဢမ်ႇသၢင်းၵိၼ်၊ ဢမ်ႇဝႆႉၼမ်ႉၼၵ်းတေႃႇၽႂ်ၼႂ်းၶၵ်ႉၵၢၼ်လွင်ႈငမ်းယဵၼ်ၼၼ်ႉယဝ်ႉ”။ “သင်ဝႃႈလူင်ပွင် ၸိုင်ႈမႂ်ႇ ဢၼ် NLD ဢွၼ်ႁူဝ်ၼႆႉ ၶႂ်ႈသၢင်ႈလွင်ႈငမ်းယဵၼ်ၸိုင်မၼ်းတၵ်းလႆႈၵိုတ်းယိုတ်းပႅတ်ႈၽၢႆၼိူဝ်မႄႈ ၼမ်ႉတူႈ လႄႈ ၼိူဝ်မႄႈၼမ်ႉ တၢင်ႇဢၼ်ၸိူဝ်း ယူႇၼႂ်းပိုၼ်ႉတီႈပၢင်တိုၵ်းသိုၵ်းသိူဝ်“ ၼၼ်ႉယဝ်ႉ။
ၽၢႆႁၢႆးငၢၼ်းၼႆႉလႆႈၸီႉၼႄးပႃးလွင်ႈၵၢၼ်သိူင်ႇလပ်ႉၸဝ်ႈတႃႇၼငိုၼ်းတိုၼ်းၼွၵ်ႈမိူင်းၸိူင်ႉၼင်ႇမိူင်းသဝိတ်ႊ ၸလႅၼ်ႊ လႄႈ ၼေႃႇဝူၺ်ႊဢၼ်ၼႄၾၢင်ႁၢင်ႈဝႃႈၶဝ်ၵမ်ႉထႅမ်“ၶၵ်ႉၵၢၼ်လွင်ႈငမ်းယဵၼ်” ၽွင်းႁဵတ်းၵၢၼ်ၸွမ်းလူင်ပွင်ၸိုင်ႈၼႄႇပျီႇ တေႃႇပိူဝ်ႈတႃႇလႆႈၼမ်ႉမျၢတ်ႈၼမ်ႉတွၼ်းၽွၼ်းလီတီႈၶူဝ်းတိုၼ်းသၽႃဝဢၼ်မီးၼႂ်းၸႄႈမိူင်းၵူၼ်းၵိုၵ်းမိူင်းၽွင်းပႆႇမီး လွင်ႈငမ်းယဵၼ်သင်ၼၼ်ႉယဝ်ႉ။
ၵပ်းသိုပ်ႇတွင်ႈထၢမ်
ၼၢင်းလၢဝ်ၶမ်း (တႃႈလူင်) +95 (0)9-262-108-062 (တႆး၊မၢၼ်ႈ)
ၸၢႆးၶမ်းမျၢတ်ႈ (ၵေႃႁူမ်ႈသၢင်ႈၸဝ်ႈႁႆႈၸဝ်ႈၼႃး) +95 (0)9-961-804-767 (တႆး၊ မၢၼ်ႈ)
ၸႆးၶိူဝ်းသႅင် (ၸုမ်းသိင်ႇဝႅတ်ႉလွမ်ႉ) +66 (0) 81-672-2031 (မၢၼ်ႈ၊ ဢင်းၵိတ်း၊ ထႆး)
ၸၢႆးႁေႃသႅင် (ၵဝ်ႉငဝ်ႈသုၼ်ႇလႆႈၵူၼ်း) +66 (0) 62-941-9600 (တႆး၊ ဢင်းၵိတ်း)
Report
Press


text:
လဝ်ႉၵႆႇ၊ ဝဵင်း
ဝဵင်းလဝ်ႉၵႆႇ (IPA: [la᷇u kài]), ; (မၢၼ်ႈ: လောက်ကိုင်မြို့), (ဢိင်းၵလဵတ်ႈ: Laukkaing), (သဵင်ဢွၵ်ႇ [laokai]) ၼႆႉ ပဵၼ်ဝဵင်းဢၼ်မီးၼႂ်း ၼႃႈလိၼ်ၵူဝ်းၵၢင်ႉ ၽွင်းငမ်းႁင်းၶေႃ၊ ၸႄႈမိူင်းတႆး၊ မိူင်းမျၢၼ်ႇမႃႇယဝ်ႉ ဝဵင်းပၵ်းလုမ်းၸႄႈဝဵင်းတႄႉ ပဵၼ် ဝဵင်းလဝ်ႉၵႆႇယဝ်ႉ။ ။
ပထဝီႇ[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းလဝ်ႉၵႆႇၼႆႉ မီးဝႆႉယူႇတီႈ ၼႃႈသုင်ပၢင်ႇလၢႆႇ ႓႑႐႐ ထတ်း (႙႔႐ မီႇတိူဝ်ႇ)ဢေႃႈ။ တၢင်းၵႂၢင်ႈမၼ်းတႄႉ မီး ႓႑႖.႙႖ လွၵ်းလၵ်း (႘႒႐.႘ လွၵ်းၶီႇလူဝ်ႇမီႇတိူဝ်ႇ) ယဝ်ႉ။ ၽၢႆႇႁွင်ႇၸႄႈဝဵင်းလဝ်ႉၵႆႇၼၼ်ႉ မီး မိူင်းၶႄႇ လႄႈ ၸႄႈဝဵင်းၵုင်းၸၢင်ႉ၊ ၽၢႆႇတၢင်းဢွၵ်ႇၸမ်ႉ မီး မိူင်းၶႄႇ၊ ၽၢႆႇၸၢၼ်းၸမ်ႉ မီး ၸႄႈဝဵင်းၵုၼ်လူင်၊ ၽၢႆႇတူၵ်းၸမ်ႉမီး ၸႄႈဝဵင်းၵူတ်ႉၶၢႆ ၸိူဝ်းၼႆႉ လွမ်ႉႁွပ်ႈဝႆႉယူႇ။
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
ၶိူဝ်းၵူၼ်းလႄႈ ၽႃႇသႃႇၵိူဝ်းယမ်[မႄးထတ်း | မႄးထတ်းငဝ်ႈငႃႇ]
လၢႆးပၵ်းသဝ်းဢွင်ႈတီႈဝဵင်း[မႄးထတ်း | မႄးထတ်းငဝ်ႈငႃႇ]
ပၢႆးမၢၵ်ႈမီးလႄႈၶူဝ်းၵုၼ်ႇၵႃႉၶၢႆ[မႄးထတ်း | မႄးထတ်းငဝ်ႈငႃႇ]
ၵၼ်တေႃႉသူင်ႇလႄႈပၢႆးၵပ်းသိုပ်ႇ[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်တီႈၼႂ်းဝဵင်း[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်ႁိမ်းႁွမ်းဝဵင်း[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၆၆.


text:
သူၺ်ႇပူဝ်ႇ၊ ဝဵင်း
ဝဵင်းသူၺ်ႇပူဝ်ႇ (မၢၼ်ႈ: ရွှေဘိုမြို့ ; ဢိင်းၵလဵတ်ႈ: Shwebo ; သဵင်ဢွၵ်ႇ [sʰòi bò]) ၼႆ့ ပဵၼ်ဝဵင်းပၵ်းလုမ်း ၸႄႈဝဵင်းသူၺ်ႇပူဝ်ႇ လႄႈ ၸႄႈတွၼ်ႈသူၺ်ႇပူဝ်ႇ ဢၼ်မီးတီႈ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။ ၸိုဝ်ႈသဵင်လိုဝ်းလင် ပဵၼ်တီႈဢၼ် တႄႇ ၸိူဝ်ႉႁိူၼ်းၶုၼ်ၵုင်းပွင်ႇ ၊ ပၢၼ်ၵုင်းပွင်ႇၼၼ်ႉယဝ်ႉ။
သဵၼ်ႈတႃႈသၢႆတၢင်း[မႄးထတ်း | မႄးထတ်းငဝ်ႈငႃႇ]
မီးဝႆႉတီႈၼိူဝ် သဵၼ်ႈတၢင်းလူင်မိူင်းႁူမ်ႈတုမ် တႃးလိူဝ်ႇ-ၸႄႈၼႃးၼၼ်ႉယဝ်ႉ။ ပေႃးလုၵ်ႉတီႈ ဝဵင်းတႃႈလိူဝ်ႇ ၵႆယၢၼ် 79 လၵ်းယဝ်ႉ။ ပေႃးဢဝ်တင်းရူတ်ႉၵႃးသေၵႂႃႇၼႆႉ လႆႈၵႂႃႇမွၵ်ႈ 4 ၸူဝ်ႈမူင်းၼၼ်ႉယဝ်ႉ။ တၢင်းရူတ်ႉလဵၼ်း တႃႈလိူဝ်ႇ-ၸႄႈၼႃး ၼႆႉ လတ်းၵႂႃႇတီႈဝဵင်းသူၺ်ႇပူဝ်ႇယဝ်ႉ။ တင်း ဝဵင်းၵျွၵ်ႉမျွင်း ဢၼ်မီးဝႆႉ တီႈၼိူဝ်ၽင်ႇၼမ်ႉၵဵဝ်ၼၼ်ႉ ၵႆယၢၼ်ၵၼ် 17 လၵ်းသေ ဢဝ်တၢင်းသိူဝ်ႇႁိၼ် လႄႈသင်၊ တင်းဝဵင်းယေႇဢူး ဢၼ်မီးတီႈၼိူဝ် ၼမ်ႉမူး ဢၼ်ၵႆယၢၼ် 24 လၵ်းၼၼ်ႉ ဢဝ် သဵၼ်ႈတၢင်းသိူဝ်ႇႁိၼ်သေ ၵပ်းသိုပ်ႇဝႆႉယဝ်ႉ။ တႃႇၵႂႃႇ ၽၢႆႇႁွင်ႇ လႄႈ ၽၢႆႇၸၢၼ်းၼၼ်ႉ ၸၢင်ႈၸႂ်ႉ သဵၼ်ႈတၢင်း ဢၼ်ႁဵတ်းဝႆႉ တီးၼိူဝ်ၽင်ႇ ႁွင်ႈၶုတ်းသူၺ်ႇပူဝ်ႇၼၼ်ႉသေ ၸၢင်ႈၵႂႃႇမႃးယဝ်ႉ။ ၼၼ်ႉ ႁွင်ႉဝႃႈ သူၺ်ႇပူဝ်ႇမျွၵ်ႉလႅတ်ႉ (မိုဝ်းႁွင်ႇ)၊ သူၺ်ႇပူဝ်ႇတွင်ႇလႅတ်ႉ (မိုဝ်းၸၢၼ်း)ၼႆယဝ်ႉ။ သူၺ်ႇပူဝ်ႇမျွၵ်ႉလႅတ်ႉ ၼႆႉ ၽႅဝ်ထိုင် ၽၢႆၵႃႇပူဝ်းသေ သူၺ်ႇပူဝ်ႇတွင်ႇလႅတ်ႉၼႆႉ ႁွတ်ႈၽႅဝ်ထိုင် ဝဵင်းဝႅတ်ႉလႅတ်ႉယဝ်ႉ။
ဢွင်ႈတီႈၸိူဝ်းလိုဝ်းလင်[မႄးထတ်း | မႄးထတ်းငဝ်ႈငႃႇ]
ဝဵင်းသူၺ်ႇပူဝ်ႇၼႆႉ ယွၼ်ႉပိူဝ်ႈပဵၼ်ဝဵင်းလူင် ဢၼ်ၸိုဝ်ႈလိုဝ်းမႃး မိူဝ်ႈပၢၼ်ၶုၼ်မၢၼ်ႈၶဝ်လႄႈ မီးဝႆႉၵွင်းမူးတင်းၼမ် ဢၼ်ၶုၼ်မၢၼ်ႈၶဝ်တႄႇမႃးၼၼ်ႉသေ မီးပႃးယူင်ႉသၢင်ႈမိူဝ်ႈၵွၼ်ႇ ဢၼ်ၸိုဝ်ႈလိုဝ်းလင်ၼၼ်ႉယဝ်ႉ။ ၼႂ်းၵႃႈၸိူဝ်းၼၼ်ႉ ၸိူဝ်းပဵၼ် ၵွင်းမူးၶမ်း ႁွင်ႉ ၵွင်းမူးၸဵင်ႇဝဵင်း ဢၼ် ဢလွင်းမိၼ်းတယႃးတႄႇမႃး၊ ၵွင်းမူးသူၺ်ႇၶျႅတ်ႉတူဝ်ႇ၊ ၵွင်းမူးသူၺ်ႇတၢၼ်ႇသႃႇ လႄႈ ၶုမ်ႇလုပ်ႇဢလွင်းမိၼ်းတယႃး ၸၸိူဝ်းၼႆႉ လိုဝ်းလင်ယဝ်ႉ။ တီႈၽၢႆႇႁွင်ႇဝဵင်းသူၺ်ႇပူဝ်ႇ မွၵ်ႈၼိုင်ႈလၵ်းၼၼ်ႉ မီးဝႆႉ ၼွင်မႁႃႇၼၼ်ႇတႃႇ ဢၼ်ဢလွင်းမိၼ်းတယႃး ႁဵတ်းၽၢႆႁႄႉမႃးၼၼ်ႉ လီမူၼ်ႈၸႂ်သေ တီႈပၼ်ႇႁွပ်ႇၼွင်ၼၼ်ႉ မီးပႃႇတူၼ်ႈထၢၼ်ယဝ်ႉ။ တီႈ ၸဵင်ႇႁွင်ႇဝၼ်းဢွၵ်ႇ ဝဵင်းၼၼ်ႉ မွၵ်ႈလၵ်းပၢႆၶိုင်ႈၼၼ်ႉ မီးဝႆႉ တတ်ႉၵူင်း ဢၼ်သိုၵ်းၶဝ်ယူႇၼၼ်ႉယဝ်ႉ။ တီႈတတ်ႉၵူင်းၼၼ်ႉ ပဵၼ်ၼင်ႇဝဵင်းတူဝ်ႇယၢင်ႇဝဵင်းၼိုင်ႈသေ မီးဝႆႉ ယူင်ႉသၢင်ႈ ဢၼ်ၶႅမ်ႉလႅပ်ႈတႃႇပၢႆးယူႇလီ၊ ပဵၼ်ယူင်ႉသၢင်ႈ တႅဝ်းသိုၵ်း လႄႈ ၸဝ်ႈၼႃႈတီႈသိုၵ်းၶဝ်ၼၼ်ႉယဝ်ႉ။ မိူဝ်ႈပႆႇပဵၼ် သိုၵ်းၵမ်ႇၽႃႇပွၵ်ႈသွင် တီႈတတ်ႉၵူင်းၼၼ်ႉ မီးဝႆႉ ႁူင်းႁဵၼ်းပၢႆးမေႃႇၽၢႆႇတႅၵ်ႈလိၵ်ႈ ၵဵဝ်ႇလူၺ်းမိူင်းမျၢၼ်ႇမႃႇတင်းမိူင်းၼၼ်ႉယဝ်ႉ။ တီႈၸဵင်ႇၸၢၼ်းဝၼ်းဢွၵ်ႇ ဝဵင်းသူၺ်ႇပူဝ်ႇၼၼ်ႉ ၵေႃႈမိူၼ်ၼင်ႇတင်း တတ်ႉၵူင်းၼၼ်ႉၼင်ႇၵဝ်ႇ မီးဝႆႉ ယူင်ႉသၢင်ႈလူင်ပွင်ၸိုင်ႈ၊ မီးဝႆႉ ႁိူၼ်းတီႈ ၸဝ်ႈၼႃႈတီႈၶဝ်ယူႇသဝ်းၼၼ်ႉယဝ်ႉ။ တွၼ်ႈၼၼ်ႉတႄႉ ႁွင်ႉဝႃႈ ပူဝ်ႇၵူင်း ၼႆယဝ်ႉ။ တီႈပူဝ်ႇၵူင်းၼၼ်ႉ မီးဝႆႉ လုမ်းႁွင်ႈၶုတ်း လႄႈ လုမ်းႁွင်ႈၵၢၼ်ယူင်ႉသၢင်ႈ လႄႈ မီးပူဝ်ႇတႄးၸႅတ်ႉသျိၼ်ႇၸိူဝ်းၼႆႉယဝ်ႉ။
ၽြႃးလႄႈၵွင်းမူး[မႄးထတ်း | မႄးထတ်းငဝ်ႈငႃႇ]
- ၵွင်းမူးၸဵင်ႇဝဵင်း (ၵွင်းမူးမေႃႇတေႃးမျိၼ်ႇတႃႇ)
- ၵွင်းမူးၶျၢၼ်းတႃႇယ ၶျၢၼ်းတႃႇၵျီး (ၵူၼ်းဝဵင်းၶဝ် ႁွင်ႈဝႃႈ ၽြႃး ၼႆၵူၺ်း)
- ၵွင်းမူးသူၺ်ႇတၢၼ်ႇသႃႇ
- ၵွင်းမူးသူၺ်ႇတူဝ်ႇၶျႅတ်ႉ
- ၵွင်းမူးၼိပ်ႉပၢၼ်ႇသဵၵ်ႉဢူး
- ၽြႃးသူၺ်ႇတဵင်ႇတေႃႇ (ဢမ်ႇၼၼ်) ၽြႃးလိၼ်ဢွင်ႇမၢၼ်သၢင်ႇၶ
ပၢႆးမၢၵ်ႈမီး[မႄးထတ်း | မႄးထတ်းငဝ်ႈငႃႇ]
တီႈၽၢႆႇၸၢၼ်းဝဵင်း၊ ၽၢႆႇႁွင်ႇ၊ ၽၢႆႇတူၵ်းၸိူဝ်းၼႆႉ မီးတူင်ႈၼႃးလူင်သေ ၽုၵ်ႇသွမ်ႈၶဝ်ႈ၊ ထူဝ်ႇ၊ ၶဝ်ႈၵၢပ်ႇၸိူဝ်းၼႆႉယဝ်ႉ။ ႁူမ်ႈဝႃး ၽုၼ်ႇလိၼ် ဢမ်ႇပေႃးၶႅမ်ႉထၢၼ်ႇ ၵုၼ်သူပ်းၼမ်ႉၼႆသေတႃႉ ယွၼ်ႉပိူဝ်ႈဝႃႈ လႆႈၵိၼ်ၼမ်ႉတီႈ ၽၢႆ၊ ႁွင်ႈၶုတ်း ၸိူဝ်းၼၼ်ႉ တဵမ်တဵမ်ထူၼ်ႈထူၼ်ႈလႄႈ မၢၵ်ႇတဝ်ႈၶဝ်ႈၼမ်ႉဢွၵ်ႇလီယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 52.
- ↑ ပပ်ႉသႅၼ်သမ်ႇမၢၼ်ႈ၊ သွႆႉ (11)


text:
Blogger ဢၼ်ဝႃႈၼႆႉပဵၼ် Website (ဝႅပ်ႉသၢႆႉ) ဢၼ်ၼိုင်ႈ။ ၵေႃႉဢၼ် ၶူင်သၢင်ႈဢွၵ်ႇပဵၼ် Evan Williams လႄႈ Meg Hourihan ၶဝ်သွင်ၵေႃႉႁူမ်ႈၵၼ်တင်ႈ ၶွမ်ႇပၼ်ႇၼီႇၸိုဝ်ႈဝႃႈ Pyra Labs ၼႆႉသေ ၶူင်ႈသၢင်ႈဢွၵ်ႇပဵၼ် Blogger မႃးမိူဝ်ႈ 23, August, 1999 ၼၼ်ႉသေယဝ်ႉ ထိုင်မႃးပီ 2003 လိူၼ် February ၼၼ်ႉ သမ်ႉၶိုၼ်းၶၢႆပၼ် ၶွမ်ႇပၼ်ႇၼီႇ Google(ၵူႇၵိူဝ်ႇ)ၵႂႃႇယဝ်ႉ။
* Blogger ၼႆႉမၼ်းႁဵတ်းၵၢၼ်ၸိူင်ႉႁိုဝ်?
ဢၼ်ပဵၼ် Blogger ၼႆႉမၼ်းၶူင်သၢင်ႈလူၺ်ႈ AJAX, HTML5, CSS3 ၶဝ်ၸိူဝ်းၼႆႉသေ ၸဝ်ႈၵဝ်ႇ ၸၢင်ႈလႅၵ်ႈလၢႆႈ templates မၼ်းမိူၼ်ၼင်ႇ classic, flipcard, magazine, mosaic, sidebar, snapshot, timeslide ၸၵႂႃႇၸိူဝ်းၼႆႉယဝ်ႉ။ တီႈၼႂ်း Widgets မၼ်းၼၼ်ႉၵေႃႈၸဝ်ႈၵဝ်ႇၸၢင်ႈၸႂ်ႉလႆႈမိူၼ်ၼင်ႇ Labels, Profile, Link List, Subscription Links, Followers, Blog Archive ၸၵႂႃႇၸိူဝ်းၼႆႉယူႇယဝ်ႉ။
ယူႇတီႈပလွၵ်ႉဢၼ်လဵဝ်သေ ပၼ်သုၼ်ႇဢူၺ်းၵေႃႉတၢင်ႇၸိူဝ်း ၶဝ်ႈႁူမ်ႈတႅမ်ႈလူင်းၵေႃႈလႆႈ။ ၼွၵ်ႈလိူဝ် ၼၼ်ႉ ပီၼိုင်ႈလႄႈပီၼိုင်ႈ ၼင်ႇႁိုဝ်မၼ်းပေႃးတေၶႅမ်ႉတိူဝ်းလိူဝ်မႃးၼၼ်ႉ ၶဝ်မူၼ်ႉမႄးၽိူမ်ႉထႅမ် လႅၵ်ႈလၢႆႈ ပၼ်ယူႇၵူႈပီပီယဝ်ႉ။
* ၵွပ်ႈသင်လႄႈၸႂ်ႉတိုဝ်း Blogger?
ၼႂ်းဝႅပ်ႉပလွၵ်ႉၼႆႉ မီးယူႇတင်းၼမ်တင်းလၢႆဝႃႈၼႆသေတႃႉ မၢင်ၸိူဝ်းသမ်ႉ ဢမ်ႇမီးသုၼ်ႇႁဵတ်းလႆႈ ၵူႈဢၼ် ယွၼ်ႉၼၼ်ဝႅပ်ႉပလွၵ်ႉၵႃႇၼႆႉတႄႉ မီးသုၼ်ႇၸႂ်ႉတိုဝ်းလႆႈ လွတ်ႈလွတ်ႈလႅဝ်းလႅဝ်းလႄႈ ယွၼ်ႉ မၼ်းပဵၼ်ဢၼ် ၵမ်ႉၸွႆႈပၼ်လႆႈတႃႇ ၵၢၼ်ႁဵၼ်း၊ ၵၢၼ်သိုဝ်ႉၶၢႆ၊ ၵၢၼ်ပၢႆးမၢၵ်ႈမီး၊ ၸၵႂႃႇၸိူဝ်းၼႆႉ ၵူၼ်းၵမ်ႈ ၼမ် ပိူၼ်ႈဢွၼ်ၵၼ်ၶဝ်ႈၸႂ်ၼိူဝ် Blogger တႄႉတႄႉယူႇယဝ်ႉ။ ၸိုဝ်ႈ Address ၸဝ်ႈၵဝ်ႇၼၼ်ႉတေပဵၼ် www.yourname.blogspot.com (ပိူင်တႅၵ်ႈမၼ်း www.maonum.blogspot.com မိူၼ်ၼႆ)။ သင်ဝႃႈ ၸဝ်ႈၵဝ်ႇၶႂ်ႈၸႂ်ႉ ၸိုဝ်ႈဢၼ်ဢမ်ႇပႃး blogspot ၼၼ်ႉတႄႉ တေလႆႈသိုဝ်ႉၸႂ်ႉၸိုဝ်ႈ Domain သုၼ်ႇတူဝ်တႃႇ ပီလႂ်ပီၼၼ်ႉ ယဝ်ႉ။
* တႃႇၶဝ်ႈၸႂ်ႉတိုဝ်း Blogger ၼၼ်ႉလူဝ်ႇသင်လၢႆလၢႆ?
တႃႇၶဝ်ႈၸႂ်ႉတိုဝ်းလႆႈ Blogger ၼႆႉပေႃးၸဝ်ႈၵဝ်ႇမီးဝႆႉ Gmail ဢၼ်ၼိုင်ႈၵေႃႈ ၶဝ်ႈၸႂ်ႉတိုဝ်းလႆႈ ၵမ်းသိုဝ်ႈယဝ်ႉ။ ဢမ်ႇတပ်ႉလူဝ်ႇလႆႈႁဵတ်းဢၵွင်ႉသင်ထႅင်ႈ။ Gmail ၼိုင်ႈဢၼ်ၼႆႉ မၼ်းတေပၼ်ၸႂ်ႉတႃႇ ဝႅပ်ႉပလွၵ်ႉလႆႈ တင်းၼမ်တင်းလၢႆ တေႃႇထိုင်ႁူဝ်ပၢၵ်ႇမၼ်းယဝ်ႉ။
* ဢွင်ႈတီႈသိမ်းမၼ်းမီးၸိူင်ႉႁိုဝ်?
ဢွင်ႈတီႈသိမ်း ၶေႃႈမုၼ်းၶွင် Blogger ၼႆႉမၼ်းတေပၼ် တႃႇဢၵွင်ႉၼိုင်ႈဢၼ်ၼႆႉ ၸဝ်ႈၵဝ်ႇ မီးသုၼ်ႇလႆႈၸႂ်ႉတိုဝ်းလၢႆလၢႆ တႃႇ 15 GB ယူႇယဝ်ႉ။ ႁဵတ်းဢွၵ်ႇဝႅပ်ႉပလွၵ်ႉလၢႆဢၼ်ၵေႃႈ မၼ်းတေယဝ်ႉၼႂ်း 15 GB ၼႆႉၵူၺ်း။ ယွၼ်ႉၼၼ်လႄႈ တႃႇတေသိမ်းပႅင်း ယိပ်းၸႂ်ႉတိုဝ်းၵႂႃႇ ဢွင်ႈတီႈသိမ်း မၼ်းၼၼ်ႉ မိူၼ်ၼင်ႇၾၢႆႇၶႅပ်းႁၢင်ႈဢၼ်ယႂ်ႇ မိူၼ်ၼင်ႇငဝ်းတူင်ႉလႂ်ၸိူဝ်းၼႆႉထုၵ်ႇလီသိမ်းတၢင်ႇတီႈ (ၼိူဝ် YouTube) ၸိူဝ်းၼႆႉသေ ဢဝ်လိင်ႉမၼ်းမႃးဝၢင်းၸိူင်ႉၼၼ်ၵေႃႈ တေဢမ်ႇပေႃးဢဝ်တီႈယူႇတႃႇၶေႃႈမုၼ်း ၸဝ်ႈၵဝ်ႇယဝ်ႉ။ ၼႂ်းၼၼ်ႉ သင်ဝႃႈပႆႇႁၢၼ်ႉၸႂ် ၶႂ်ႈၸႂ်ႉတိုဝ်း ၼမ်လိူဝ်ၼၼ်ႉၼႆၸိုင် တေလႆႈၸၢႆႇၵႃႈမၼ်းသေ သိုဝ်ႉၸႂ်ႉၵႂႃႇယဝ်ႉ။
* လွင်ႈၶိုၵ်ႉၶႅမ်ႉလႄႈ တီႈယူပ်ႈယွမ်းမၼ်းမီးၸိူင်ႉႁိုဝ်?
လွင်ႈၶိုၵ်ႉၶႅမ်ႉၶွင်ပလွၵ်ႉၼႆႉတႄႉ ယွၼ်ႉဝႃႈမၼ်းၶူင်ႈသၢင်ႈလႆႈငၢႆႈငၢႆႈ ၸႂ်ႉတိုဝ်းၼႂ်းၶွမ်းၼႂ်းၾူၼ်းလႆႈလီ ယဝ်ႉၵေႃႈတီႈသိမ်းၶေႃႈမုၼ်း မၼ်းပၼ်ၸႂ်ႉတိုဝ်းလၢႆလၢႆတႃႇ 15 GB လိူဝ်ၼၼ်ႉၸဝ်ႈၵဝ်ႇမေႃၶူင်သၢင်ႈ ၸိူင်ႉႁိုဝ်ၵေႃႈမီးသုၼ်ႇၶူင်သၢင်ႈလႆႈ လွတ်ႈလွတ်ႈလႅဝ်းလႅဝ်း။ လွင်ႈယူပ်ႈယွမ်းမၼ်းသမ်ႉ ၸိုင်ႈမိူင်းမၢင်ၸိူဝ်း သမ်ႉယွၼ်ႉၵဵဝ်ႇၶွင်ႈပၼ်ႁႃ ၶွမ်ႇပၼ်ၼီႇၶဝ် လၢႆလွင်ႈလၢႆတၢင်းလႄႈ တေဢမ်ႇၸၢင်ႈ ပိုတ်ႇတူၺ်းလႆႈလႄႈ တေဢမ်ႇၸၢင်ႈၸႂ်ႉတိုဝ်းလႆႈ။


text:
ၸုမ်းပၢႆးယူႇလီလုမ်ႈၾႃႉ
ၸုမ်းပၢႆးယူႇလီလုမ်ႈၾႃႉ (World Health Organization, WHO) ၼႆႉ ပဵၼ် ဢေႇၵျႅၼ်ႇၸီႇၶိုၵ်ႉတွၼ်း ႁင်း ၸၢတ်ႈၸိုင်ႈလုမ်ႈၾႃႉ (UN) သေ ပဵၼ်ဢႃႇၼႃႇပၢၼ်ႇ ဢၼ်ငူပ်ႉငိႁဵတ်းသၢင်ႈ ဢၼ်ၵဵဝ်ႇလူၺ်ႈ ပၢႆးယူႇလီၵူၼ်းမိူင်း ၵူႈၸိုင်ႈမိူင်းၼၼ်ႉယဝ်ႉ။ လႆႈမၵ်းမၢႆ မိူဝ်ႈပီ 1948 လိူၼ်ဢေႇပရႄႇ 7 ဝၼ်းသေ ငဝ်ႈၸိုင်ႈမၼ်းမီးတီႈ ဝဵင်းၵျၼီႇဝႃႇ တီႈမိူင်းသဝိတ်ႈၸႃႇလႅၼ်ႇယဝ်ႉ။ ၸုမ်းဢေႇၵျႅၼ်ႇၸီႇၼႆႉ မၼ်းလႆႈၸၢမ်ႈပူၺ်ႈဢဝ် လွင်ႈၵမ်ႉထႅမ် လႄႈ ၶေႃႈပူင်ဢႃႇၼႃႇ ၸုမ်းပၢႆးယူႇလီ ဢၼ်ပဵၼ် ဢေႇၵျႅၼ်ႇၸီႇ ၸၢတ်ႈၸိုင်ႈလုမ်ႈၾႃႉၼၼ်ႉယဝ်ႉ။
မၢႆမီႈပိူင်ၽွတ်ႈႁႅၼ်း လႄႈ ပိုၼ်း[မႄးထတ်း | မႄးထတ်းငဝ်ႈငႃႇ]
ၸွမ်းလူၺ်ႈ မၢႆမီႈပိူင်ၽွတ်ႈႁႅၼ်း WHO သေ လွင်ႈယိူင်းဢၢၼ်းၶဝ် မွၵ်ႇဝႆႉဝႃႈ "ၵူၼ်းတင်းသဵင်းၼႆႉ တေလႆႈဢဝ် ၸၼ်ႉထၢၼ်ႈပၢႆးယူႇလီ ဢၼ်သုင်သုတ်း ဢၼ်ၸွမ်းၼင်ႇဢၼ်ပဵၼ်ၼၼ်ႉ" ဝႃႈၼႆယဝ်ႉ။ ၵၢၼ်ငၢၼ်းပိူင်လူင်မၼ်းတႄႉ တွၼ်ႈတႃႇ တိုၵ်းတေႃး တၢင်းပဵၼ်လူင် မိူၼ်ၼင်ႇ တၢင်းပဵၼ် မဵဝ်းၸၢင်ႈၸပ်းၵၼ် လႄႈ တွၼ်ႈတႃႇ ယုၵ်ႉတၢင်ႇၸၼ်ႉသၢႆငၢၼ် ပၢႆးယူႇလီၵူၼ်းမိူင်းတင်းသဵင်း ၼႂ်းလုမ်ႈၾႃႉၼႆႉ ၼႆယဝ်ႉ။
ၸုမ်းပၢႆးယူႇလီလုမ်ႈၾႃႉ (WHO) ၼႆႉ မၼ်းပဵၼ်ၸုမ်းငဝ်ႈတိုၼ်း ႁင်း ၸၢတ်ႈၸိုင်ႈလုမ်ႈၾႃႉယဝ်ႉ။ မၢႆမီႈပိူင်ၽွတ်ႈႁႅၼ်း မၼ်းၼႆႉ လႆႈတႄႇ ပဵၼ်တၢင်းၵၢၼ် မိူဝ်ႈ (ပီ 1950၊ လိူၼ်ဢေႇပရႄႇ 7 ဝၼ်း) မိူဝ်ႈဝၼ်းပၢႆးယူႇလီလုမ်ႈၾႃႉ ဢၼ်မိူင်းလုၵ်ႈၸုမ်း 26 မိူင်း လႆႈမၵ်းမၼ်ႈမႃးၼၼ်ႉယဝ်ႉ။ ၵျဝႃႇႁႃလႃႇၼေႇရူး မိူင်းဢိၼ်းတီးယႃး ၵေႃႉပၼ် တၢင်းၶႆႈၸႂ် တွၼ်ႈတႃႇတႄႇ WHO ၼႆႉယဝ်ႉ။ မိူဝ်ႈပႆႇထိုင်ၶၢဝ်းယၢမ်းၼၼ်ႉ ဢၼ်ပဵၼ်ၸုမ်းပၢႆးယူႇလီလုမ်ႈၾႃႉ ႁင်း ၸူးႁူုမ်ႈတုမ်ၵူႈၸိုင်ႈမိူင်းၼၼ်ႉ ၸိူဝ်းပဵၼ်ၵၢၼ် ဢၼ်တိုၵ်ႉလူဝ်ႇလႆႈႁဵတ်း လႄႈ ၵၢၼ်ငၢၼ်းဢၼ်ႁဵတ်းသၢင်ႈယူႇၼၼ်ႉ ဝၢႆးသေ ပၢင်ၵုမ်ပၢႆးယူႇလီ ၵူႈၸိုင်ႈမိူင်း ဢၼ်ႁဵတ်းမိူဝ်ႈ ၶၢဝ်းမႆႈ ပီ 1946 ၼၼ်ႉယဝ်ႉသေ လႆႈမီးတႂ်ႈၵုမ်းထိင်း ၵေႃၵမ်ၵၢၼ်ၸူဝ်ႈၵႅပ်ႉယဝ်ႉ။
ဢဝ်ၶေႃႈတႅပ်ႉတတ်း ပၢင်ၵုမ်ၵူႈလွင်ႈလွင်ႈ သေ လႆႈဢၢပ်ႈပၼ်ဢႃႇၼႃႇမႃးယဝ်ႉ။ မိူဝ်ပီႈ 1947၊ လိူၼ်ၸၼ်ႇဝႃႇရီႇၼၼ်ႉ ဢၼ်ပဵၼ်လုမ်းပၢႆးယူႇလီ လွင်ႈသႅၼ်ႈသႂ်တူဝ် ၵူၼ်းမိူင်း ၵူႈၸိုင်ႈမိူင်း ဢၼ်ပဵၼ် ၵၢၼ်ၸွႆႈသၢင်ႈ လွင်ႈၵူတ်ႇႁႃလဵပ်ႈႁဵင်းမူင်ႈမႅင်း မဵဝ်းမေႃၸပ်းၵၼ် (Office International d'Hygiène Publique) ဢၼ်မီးတီႈ ၾရၢင်ႇသဵတ်ႈ ၵေႃႈ လႆႈႁူမ်ႈပွင်းၵၼ်တင်း ၵေႃပွင်ၵၢၼ်ၸူဝ်ႈၵႅပ်ႉ ႁင်း ၸုမ်းပၢႆးယူႇလီလုမ်ႈၾႃႉမႃးယဝ်ႉ။
ၵၢၼ်ငၢၼ်းၸိူဝ်းႁဵတ်းသၢင်ႈ[မႄးထတ်း | မႄးထတ်းငဝ်ႈငႃႇ]
WHO ဢဝ်ပုၼ်ႈၽွၼ်း တွၼ်ႈတႃႇ ၵႅတ်ႇၵင်ႈ လႄႈ ၶပ်ႉမၢႆယူတ်းယႃ မိူၼ်ၼင်ႇ တၢင်းပဵၼ် သႃးၸ် ဢၼ်ပဵၼ် တၢင်းပဵၼ်ပွတ်ႇၵႂ်ႈ၊ ၼၢဝ်ၼူၵ်ႉ၊ တၢင်းပဵၼ် ပွတ်ႇၸဵပ်း၊ သႂၢႆးၾလူး ႁွင်ႉ ၼၢဝ်ၼူၵ်ႉၵႆႉ လႄႈ တၢင်းပဵၼ်ၸဵပ်း ဢၼ်ၸၢင်ႈၸပ်းၵၼ် မိူၼ်ၼင်ႇ ဢဵၵ်ႉၶျ်ဢၢႆႇဝီႇ တၢင်းပဵၼ်ႁဵင်းတူဝ်တူၵ်း ([1]) ၸၵႂႃႇၸိူဝ်းၼၼ်ႉ သေ လႆႈငူပ်ႉငိႁဵတ်းသၢင်ႈၸွမ်းၵၼ်တင်း ၵူႈၸိုင်ႈမိူင်းယဝ်ႉ။ တွၼ်ႈတႃႇ ႁဵတ်းဢွၵ်ႇ ယႃႈယႃႁႄႉၵင် ဢၼ်လႆႈတမ်းၸႂ် ဢၼ်မီးၼမ်ႉၵတ်ႉ၊ ပၢႆးမေႃ ဢၼ်ၵဵဝ်ႇလူၺ်ႈ လွင်ႈႁဵတ်းဢွၵ်ႇယႃႈယႃ၊ ၶိူင်ႈၸၢၵ်ႈ၊ ႁဵတ်းဢွၵ်ႇယႃႈယႃ လႄႈ ပိုၼ်ၽႄႈယႃႈယႃႈ ၸိူဝ်းၼႆႉၵေႃႈ WHO ၵမ်ႉထႅမ်ပၼ်ယဝ်ႉ။
ဢၼ်ပဵၼ်တၢင်းပဵၼ် Smallpox ၼႆႉ လႆႈဢွၼ်ၵၼ် တိုၵ်းတေႃးၵူၼ်ႇႁၢၵ်ႇမၼ်းပႅတ်ႈ ႁိုင်ႁူဝ်သိပ်းပီ သွင်ဢၼ်သေ ထိုင်ပီ 1980 ၼၼ်ႉ WHO လႆႈပိုၼ်ၽၢဝ်ႇဝႃႈ ၽဵဝ်ႈလၢင်ႈပဵၼ်ၸဵမ်ႁၢၵ်ႈမၼ်း ဝႃႈၼႆယဝ်ႉ။ ၼႂ်းပိုၼ်းၼႆႉ တၢင်းပဵၼ်ဢၼ်ၼႆႉ ပဵၼ်တၢင်းပဵၼ်ဢွၼ်တၢင်းသုတ်း ဢၼ်ၵူၼ်းၶတ်းၸႂ်သေ ၽဵဝ်ႈမူၺ်ႉပႅတ်ႈလႆႈၼၼ်ႉယဝ်ႉ။
တၢင်းပဵၼ်လုပ်ႇဢူၼ်ႈ ဢၼ်ႁွင်ႉဝႃႈ ပူဝ်ႇလီႇယူဝ်ႇၼၼ်ႉၵေႃႈ ၼႂ်းၵႃႈၶၢဝ်းပီဢမ်ႇႁိုင်ဢမ်ႇၼၢၼ်းၼၼ်ႉ တေၸၢင်ႈၽဵဝ်ႈမူၺ်ႉပႅတ်ႈလႆႈယူႇၼႆ WHO လႆႈမုင်ႈမွင်ႈဝႆႉဝႃႈၼၼ်ယဝ်ႉ။ လုၵ်ႉတီႈၸုမ်းသေ လႆႈႁဵတ်း HIV/AIDS ထူးလ်ၵိတ်ႉ ဢၼ်ပဵၼ် တိုၵ်ႈယႃႈယႃဢၼ်ပႃးၸေးၸေးၼၼ်ႉ ပၼ် တွၼ်ႈတႃႇ မိူင်းၸိၼ်ႇပႃႇပူၺ်ႇ ပဵၼ်တၢင်းၵၢၼ် ဢွၼ်တၢင်းသုတ်းၼႂ်းလုမ်ႈၾႃႉၼႆႉယဝ်ႉ။
လိူဝ်သေ လွင်ႈၽဵဝ်ႈမူၺ်ႉပႅတ်ႈလႆႈ တၢင်းပဵၼ်ၸဵပ်းယဵၼ်းၼႆႉဢမ်ႇၵႃး ၵပ်းၵၢႆႇလူၺ်ႈ ပၢႆးယူႇလီသေ လႆႈႁဵတ်းပႃး လွင်ႈသူၼ်းတုမ်ၵူႈမဵဝ်းမဵဝ်းယဝ်ႉ။ ပိူင်ယၢင်ႇမၼ်း မိူၼ်ၼင်ႇတိုၵ်းသူၼ်း တင်းၵမ်ႇၽႃႇ ႁႂ်ႈဢွၼ်ၵၼ်တိူဝ်းၵိၼ် မၢၵ်ႇမႆႉမၢၵ်ႇတွၵ်ႇ ၽၵ်းယိူဝ်ႈၼၢင်းၶဵဝ် လႄႈ ႁႂ်ႈယွမ်းၸႂ်ႉ မႆယႃႈလူင်။ မိူဝ်ႈပီ 2007၊ လိူၼ်ၾႅပ်ႇဝႃႇရီႇၼၼ်ႉ ၽူႈလူင်ႉလႅၼ်ႇၶဝ် ႁူပ်ႉထူပ်းၵၼ်တီႈ ငဝ်ႈၸိုင်ႈၵျၼီႇဝႃႇသေ လႆႈသူင်ႇၶၢဝ်ႇဝႃႈ ၵပ်းၵၢႆႇလူၺ်ႈ ယႃႈယႃႁႄႉၵင်ႈ ဢၼ်ပဵၼ်တွၼ်ႈတႃႇ တၢင်းပဵၼ်ၼၢဝ်ယွၼ်ႉယုင်း ဢၼ်မေႃၸပ်းၽႄႈၵၼ်ၼၼ်ႉ လႆႈဢွင်ႇမၢၼ်ႇမႃး ၵူႈၸၼ်ႉၸၼ်ႉ ယဝ်ႉဝႃႈၼႆ။
လွင်ႈယူတ်းယႃ၊ လွင်ႈၸၢမ်းတူဝ်ထူပ်း လႆႈႁဵတ်းယဝ်ႉ 40 ပၢႆသေ တိုၵ်ႉသိုပ်ႇႁဵတ်းယူႇတိၵ်းတိၵ်းၼႆယဝ်ႉ။ ၵမ်ႉၼမ်တႄႉ လႆႈၽင်ၸႂ် ႁဵတ်းၼိူဝ် ၵူၼ်းလူင် ဢၼ်သႅၼ်းဢႃႇယု တဵမ်ပၢၼ်ၵၢင်ၼၼ်ႉယဝ်ႉ။ ၶွမ်ႇပၼီႇမၢင်ၸိူဝ်းၼႆႉ ပေႃးၸၢမ်းတီႈ ၵူၼ်းပၢင်ၵၢင်သေ ပေႃးလႆႈတမ်းၸႂ်ယဝ်ႉ ၸင်ႇတႄႇ ၵူတ်ႇၸၢမ်း ယူတ်းယႃ ၸိူဝ်းဢႃႇယုယႂ်ႇ လႄႈ လုၵ်ႈဢွၼ်ႇၶဝ်ယဝ်ႉ။ ၸိူဝ်းပဵၼ် ယႃႈယႃႁႄႉၵၼ် ဢၼ်ၸၢမ်းတူၺ်း ဢႃႇယုၵူႈမဵဝ်းၼၼ်ႉ မီးၼမ်ႉၵတ်ႉၶႅမ်ႉလီသေ ပဵၼ်ဢၼ်လႆႈတမ်းၸႂ်ယဝ်ႉဝႃႈၼႆ။


text:
လွၵ်းလၢႆးၽႅမ်ႉ လၢႆးၽႅၼ်ၵၢၼ် ( japan) ၵျႃႇပၢၼ်ႇ 5 S ၵၢပ်ႈပၢၼ်မိူဝ်ႈလဵဝ်ၼႆႉ ၽႂ်ဢမ်ႇၽႂ်ၵေႃႈသူင်ယိပ်းၸႂ်ႉ (5S)မၼ်းမီး ၽွၼ်းလီတုႇေတၶူင်သင်ႈၵၢၼ်ငၢၼ်းဢမ်ႇ
ၼၼ်ၽႅၼ်ၵၢၼ်။ၽွၼ်းလီ(5S)ၼႆႉ မၼ်းႁဵတ်းႁႂ်ႈ ၶၢဝ်းယၢမ်းပွတ်းပွတ်းေသ
& ႁဝ်းေတႁဵတ်းၵၢၼ်ငၢၼ်း / ၽႅၼ်ၵၢၼ် ယဝ်ႉ ေပုးမီးလွင်ႈၶိုၼ်ႈယႂ်ႇယဝ်ႉၸိုင် လူဝ်မီး systemလွၵ်ႈလၢႆးမၼ်း တွၼ်ႈတုႇၶၢဝ်းယၢမ်းၶိုၼ်ႈယႂ်ႇယိုၼ်းယၢဝ်းၸိုင် ဢဝ် sustain လွင်ဝႆႉ ထိင်းၵႂုႇေသ တီႈၽႅၼ်ၵၢၼ်သုင်သုင် ၼၼ်ႉၸႂ်ႉတိုဝ်း5Sေသၶူင်သၢင်ႈၵႂုႇၸိုင် လွင်ႈဢွင်ႇမၢၼ်
ႁဵတ်းၵၢၼ်ငၢၼ်းယဝ်ႉလႆႈၼမ်ၼမ်၊ေတထိင်းပၼ်ယုႇႁႂ်ႈလွင်ႈတူၵ်းသုမ်းၼမ်၊မၼ်းေတထိင်းပၼ်
လွင်ႈၶိုၼ်ႈယႂ်ႇၶၢဝ်းယၢဝ်း ၶိုၼ်ႈယႂ်ႇၼၼ်ႉေတယိုၼ်းယၢဝ်းယူႇ။
1)Sort/Separate - ၸႅၵ်ႇၽေဝႆႉပဵၼ်တွၼ်း
---------------------------------------------------
Use(ၶူဝ်းၶွင်ဢၼ်ေတၸႂ်ႉသုင်းၵူႈၶၢဝ်း) Unused(ၶူဝ်းၶွင်ဢၼ်ဢမ်ႇၸႂ်ႉသုင်း) ၊ ၸေႈလုမ်း ၊ ၶိူင်ႈၵမ်ႉၵဵမ် ၸုႉၵုႇၸိူဝ်းၼၼ်ႉ လူဝ်ႇၸႅၵ်ႇၽေဝႆႉ။ေပုးဢမ်ႇမီးလွင်ႈၸႅၵ်ႇၽေဝႆႉၼၼ်ႉ လွင်ႈၵုမ်းထိင်း ၊ လွင်ႈဢဝ်ပုၼ်ႈၽွၼ်း၊ ၸုႇၵႂုႇေတမီးလွင်ႈၵိုတ်ႇၶိုၼ်ႈမုးၵွပ်ၶူဝ်းၶွင်ဢၼ် ဢမ်ႇလမ်ႇလွင်ႈသင်ေသၸၢင်ႈပဵၼ်မုးလွင်ႈသုၵ်းသၵ်ႉမိူဝ်ႈယၢမ်းႁဵတ်းၵၢၼ်၊ ၵၢၼ်ငၢၼ်းပွတ်းပွတ်းၸၢင်ႈယိုၼ်းယၢဝ်း။ (2)Set in order - ၶဵပ်ႉဝႆႉသိမ်းဝႆႉႁႂ်ႈတဵတ်ႈၼဵတ်ႈ
---------------------------------------------------------
လွင်ႈၼုႈၵၢၼ်သင်ေသဢမ်ႇဝုႈ လုမ်းပွင်ၵၢၼ်ဢၼ်လႆေသဢမ်ႇဝုႈ တိုၼ်းမီးၶူဝ်းၶွင်ယိပ်းတိုူဝ်းဢမ်ႇမိူၼ်ၵၼ် ယွၼ်ႉၼၼ်ႉလွင်ႈၵပ်းၵၢႆႇၼုႈၵၢၼ်ဢၼ်လႆဢၼ်ၼၼ်ႉ Label (တုႇေတသႂ်ႇၶိူင်ႈတိူဝ်းၶိူင်ႈမၢႆ)လႄႈ လွင်ႈဢၼ်ေတလႆႈၸႂ်ႉတိုဝ်းပဵၼ်တွၼ်ႈပဵၼ်တွၼ်ႈ Arrange(ၶပ်ႉမၢႆၸႅၼ်ႇဝႆႉ)ေသေပုးလူဝ်ေတဢဝ်ငၢႆႈ။
မိူဝ်ႈၽွင်းႁဝ်းႁဵတ်း Data Management ၼၼ်ႉမၼ်းေတဝႆးေသယဝ်ႉ ၊ ၶိုၼ်းႁုငၢႆႈ ၊ မိူဝ်ႈၺုႈၶၢဝ်းယၢမ်း ဢမ်ႇတၼ်း ၸႂ်ႉၵူၼ်းတၢင်ႇၵေႃႉ Reference power မုးၸွႆႈထဵမ်ၼၼ်ႉ မၼ်းေတပွင်ႇၸႂ်ငၢႆႈေသ ၼုႈၵၢၼ်ဢမ်ႇတူၵ်းသုမ်း။
(3) Shine - သိမ်းဝႆႉႁႂ်ႈၸဵင်ႈလႅင်း
-------------------------------------
ၸေႈလုမ်း(A-4 paper) ဢၼ်လိူဝ်၊ၶူဝ်းၶွင်ယိပ်းတိုဝ်း၊ဢၼ်မီးၼႂ်းၼုႈၵၢၼ်ဢမ်ႇၼၼ်ၼႂ်းလုမ်းၼၼ်ႉ Cleaning(လိူမ်ႈလႆႇ)ယဝ်ႉ ဢဝ်သိမ်ႈႁႂ်ႈမီးSmarting (မီးၽၢင်ႁၢင်ႈ)ၸိုင် ပိူၼ်ႈမုးႁၼ်ႁွင်ႈလုမ်းႁဝ်းၵေႃႈ ႁႂ်ႈပဵၼ်တူဝ်ယင်ႇလီပိူၼ်ႈ။လွင်ႈ ၽိူၼ် ၊ တင်ႇ ၊ ၶွမ်း ၊ ႁွင်ႈ ၵူၼ်းႁဵၼ်းၵၢၼ်ဢမ်ႇၼၼ်ၵူၼ်းၶိုၼ်ႈလုမ်း မုတ်းသႂ်ယူႇၸိုင် မၼ်းႁဵတ်းႁႂ်ႈပိူၼ်ႈႁူႉဝုႈ ပၵ်းပိူင် ႁဝ်းၶဵမ်ႉ ယဝ်ႉ ၵူၼ်းႁဝ်း ၸုမ်းႁဝ်း ၼႆႉ မၼ်းၼဝႄုႈႁဝ်းဢမ်ႇႁဵတ်းၸလိူဝ်ႈၸလုႈ၊ ႁဝ်းမီးလွင်ႈၶဵမ်ႉလႅပ်ႈ ၼႆယဝ်ႉ။။။။။။။။။။။။။။။
(4)Standard - ႁဵတ်းပိူင်တႅၵ်ႈတူဝ်ယင်ႇဝႆႉ
--------------------------------------------------
မုၵႉၸုမ်းလႆေသဢမ်ႇဝုႈ ၼုႈၵၢၼ်ဢၼ်လႆေသဢမ်ႇဝုႈ ၶဝ်းေတမီးပၵ်ႉပိူင် ထုၵ်ႇလီမီးၼၼ်ႉေသ တုႇေတၵၢၼ်ငၢၼ်းယဝ်ႉဝႆႉေသ ၶဵမ်ႉလႅပ်ႈၼၼ်ႉ လူဝ်ႇမီးGuiding(ၵူၼ်းၸီႉသဵၼ်ႈတၢင်း)။ပိူင်တဵၵ်ႈ-
ႁၼ်တီႈလႆဢဝ်တီႈၼၼ်ႈ ၊ ၶႆႈဝႆႉတီႈလႆဝႆႉေသဝၢႆးမုး
Re-placing (ၶိုၼ်းတမ်းဝၢင်းတီႈယူႇ)ၼႆၸိုင် ေတၶဵၼ်ႇတဵမ်ႈပၵ်းပိူင်ယပ်ႇယဝ်ႉ။ၸႂ်ႉ 5S ေသ ၵုမ်းထိင်းလွင်ႈ ၶိူင်ႈၵမ်ႉၵဵမ်ႁဝ်ၵႂုႇၸွမ်း Rule (ပိူင်တမ်းဝၢင်းဝႆႉ)ၼၼ်ႉ ၼုႈၵၢၼ်ေတၶိုၼ်ႈယူႇ။။။။။။။။။
(5)Sustain - ထိင်းသိမ်းလွင်ႈၶိုၼ်ႈယႂ်ႇၶၢဝ်းယၢဝ်း
----------------------------------------------------------
လပ်ႉလင်လွင်ႈတၢင်းၶိုၼ်ႈယႂ်ႇၼၼ်ႉ လွင်ႈယၢပ်ႇၸွမ်းမုးလႄႈလူဝ် ထိင်းသိမ်းလွင်ႈၶိုၼ်းယႂ်ႇႁႂ်ႈယိုၼ်းယၢဝ်း ၼၼ်ႉ Housekeeping(လႅၵ်ႈလၢႆႈ)ေသ ၊ ၼိုင်ႈဢၼ်ၵွႆၵေႃႈမႄးၼိုင်ႈဢၼ် Maintaining (ထိင်းသိမ်း) ယဝ်ႉ တီႈၼုႈၵၢၼ်ၼၼ်ႉ ငိုၼ်းဢၼ်ဢမ်ႇလူဝ်ႇၸႂ်ႉတိုဝ်းေသမုတ်းၵႂုႇၼၼ်ႉ ႁဵတ်းႁႂ်ႈယွမ်းလူင်းၼမ်ၼမ်။ လွင်ႈဢၼ်မႂ်ႇၼၼ်ႉမၼ်းၸၢင်ႈၵဝ်ႇၵႂုႇယူႇ ပဵၼ်သၾုႇဝုႉေသတုႉ ၵူၼ်းယိပ်းတိုဝ်းလူဝ် လႄးမဵတ်ႈ ႁၵ်ႉပႅင်း ေသ ထိင်းသိမ်း ယဝ်ႉ ၵႆႉၵႆႉFollow-up (တူၺ်းထိုင်ပၼ်) ၸိုင် လွင်ႈၶိုၼ်ႈယႂ်ႇၼၼ်ႉဢမ်ႇယွမ်းေသေတသိုပ်ႇၽေမုးထႅင်ႈယူႇ။
ၵၢပ်ႈပၢၼ်မိူဝ်ႈလဵဝ် မုၵ်ႉၸုမ်းၵေႃႈၼမ် ၼုႈၵၢၼ်ၵေႃႈၼမ် တုႇေတႁႂ်ႈမုၵ်ႉၸုမ်းႁဝ်းၶုႈ ၼုႈၵၢၼ်ႁဝ်းၶုႈ ၶိုၼ်ႈယႂ်ႇၼၼ်ႉ တွၼ်ႈတုႇ Internal management (ၽႅၼ်ၵၢၼ်တၢင်းၼႂ်း) ႁဝ်း တုႇေတၸတ်းၵၢၼ်ၵူႈၵေႃႉၵေႃႉၼၼ်ႉ ဢၼ်ပဵၼ် 5Sၼႆႉ ေတပဵၼ်ဢၼ်ၵမ်ႉထဵမ်ေသ ၶၢဝ်းယၢမ်းပွတ်းပွတ်းၼၼ်ႉ မၼ်းေတမီးၽွၼ်းလီၼမ်ၼမ်တုႇမုၵ်ႉၸုမ်းႁဝ်းၼုႈၵၢၼ်ႁဝ်းလႆႈယူႆၶုႈ။ဢဝ် 5Sၼႆႉေသ ၵေႃႇသင်ၵၢၼ်ငၢၼ်းၵၢၼ်လုမ်းၸိုင် ေတတိူဝ်းတွၼ်းမုးၼမ်ယူႇၼႆႉၸွင်ႇလႆႈပိၼ်ႇတဵမ်ႈမုးၼေပီႈၼွင်ႉတႆးၶုႈဢေုႈ။ ၼမ်ႉၵတ်ႉဢမ်ႇပဵင်းယုႇေပႁႂ်ႈဝုႈ ပဵၼ်ၶႅၼ်ႇၸိုင်ႉႁိူဝ်ႁႂ်ႈတႆးႁဝ်းၶႅၼ်ႇၸိုင်ႉၼၼ်ႉ ပိူၼ်ႈႁူႉသင်ႁႂ်ႈတႆးႁဝ်းႁူႉဢၼ်ၼၼ်ႉ ယုႇၸႂ်လဵၵ်ႉ ပီႈၼွင်ႉတႆး
ဢဝ်ႁႅင်းၸႂ်ဝုႈ I Can Do it.ေသ ႁႂ်ႈပၼ်ႁႅင်းၸႂ်တူဝ်ၸဝ်ႈၵဝ်ႇၵႂုႇ
>>>>>You Can Do It <<<<<<<
Tai Management Tai Strategy
Post >>> ShanStateDefenceArmy


text:
ပိုၼ်းတိူၵ်ႈသွၼ်လိၵ်ႈပုပ်ႉပႃႇရူင်ႇ ဝဵင်းလွႆၵေႃႇ၊ မိူင်းယၢင်းလႅင် (ယၢဝ်း)
တိူၵ်ႈသွၼ်လိၵ်ႈပုပ်ႉပႃႇရူင်ႇၼႆႉ မီးဝႆႉၼႂ်းပွၵ်ႉမင်ႇၵလႃႇ ဝဵင်းလွႆၵေႃႇ ဢၼ်ပဵၼ်ငဝ်ႈၸိုင်ႈ ဝဵင်းလူင် မိူင်းယၢင်းလႅင်ၼႆႉယဝ်ႉ၊ ၵွပ်ႈဝႃႈမီးဝႆႉ ၽၢႆႇဢွၵ်ႇလွႆၽႃတႅၵ်ႇလႄႈ ၸင်ႇတၢင်ႇၸိုဝ်ႈဝႃႈ“ပုပ်ႉပႃႇရူင်ႇ”ၼႆယဝ်ႉ၊ ယၢမ်းလဵဝ် တၢင်းၵႂၢင်ႈၼင်လိၼ်ၵျွင်း မီး(4.540) ဢေႇၵယူႇယဝ်ႉ။
မိူဝ်ႈပႆႇတေႇတိူၵ်ႈသွၼ်လိၵ်ႈၼၼ်ႉ ၸဝ်ႈသြႃႇၼရိၼ်ႇတ(ၽူႈပွင်ၵၢၼ်သႃႇသၼႃႇသၼ်လွႆ) မၼ်းၸဝ်ႈယူႇသဝ်းဝႆႉ ၼိူဝ်လွႆၽႃတႅၵ်ႇ တီႈၵျွင်းသီႇၸၼ်ႉ ဢၼ်ဢူးမျႃႉၶဝ် ၶၢမ်ႇပဵၼ်ငဝ်ႈတၵ်ႉၵႃႇ သေ ႁဵတ်းသၢင်ႈလူႇတၢၼ်းဝႆႉၼၼ်ႉယဝ်ႉ၊ မၼ်းၸဝ်ႈၼႆႉ ပဵၼ်မုၼ်ၸဝ်ႈပွင်ၵၢၼ်သႃႇသၼႃႇ သၼ် လွႆပႃးၼိုင်ႈယူႇ၊ ၵူၺ်းၵႃႈ ဝၢႆးၼႆႉ မၼ်းၸဝ်ႈဢွၵ်ႇၵၢၼ်သေ ဢၢင်ႈတေပွၵ်ႈၶိုၼ်းမိူင်းမၢၼ်ႈ ၸဝ်ႈသြႃႇ ၵုင်းသႃႇသမ်ႉ ၽိတ်ႈပၢင်းဝႆႉ ယႃႇပေမိူဝ်းယဝ်ႉ ႁႂ်ႈၵႂႃႇယူႇသဝ်းဝႆႉ တီႈၵျွင်းသီႇၸၼ်ႉ ၼိူဝ်လွႆၽႃတႅၵ်ႇ ၼႆယဝ်ႉ။
ဝၢႆးမႃး ၸဝ်ႈသြႃႇၼရိၼ်ႇတ ဢႃႇယုဢသၢၵ်ႈယႂ်ႇမႃး ပၢႆးယူႇလီၵေႃႈ ဢမ်ႇပေႃးၶႅမ်ႉသေ ၸင်ႇ ၶၢႆႉလူင်းမႃးယူႇသဝ်းတီႈသိမ်ႇ ဢွင်ႈတီႈတိူၵ်ႈသွၼ်လိၵ်ႈပုပ်ႉပႃႇရူင်ႇ မီးဝႆႉယၢမ်းလဵဝ်ၼႆႉယဝ်ႉ၊ သိမ်ႇလင်ၼႆႉ သမုတ်ႈဝႆႉမိူဝ်ႈ ပီ 1325-ၼီႈ၊ လိူၼ်ႁူၵ်းမႂ်ႇ(10)ၶမ်ႈ ဝၼ်းၵျႃႇသပတေး ယၢမ်းၵၢင်ၼႂ် (9:30)မိၼိတ်ႉသေ ၽွင်းယၢမ်း (10:00)မွင်းၼၼ်ႉ ၼုင်ႈတုင်ႇလၽရႁၢၼ်း(9)ပႃး ႁႂ်ႈပဵၼ်မင်ႇၵ လႃႇၼႆယဝ်ႉ၊ ၸဝ်ႈဢၼ်ဢွၼ်ထွၼ်သိမ်ႇၼုၵ်ႈသိမ်ႇမၼ်းၸမ်ႉ ပဵၼ်ၸဝ်ႈသြႃႇဢိၼ်ႇတၵ (ၸဝ်ႈ သြႃႇၵျိႃၵ်ႉဝႅင်း)၊ ၸဝ်ႈသြႃႇၼရိၼ်ႇတ ၶဝ်ၸဝ်ႈသွင်တူၼ်ဢွၼ်ႁူဝ်သေ သမုတ်ႈယူႇယဝ်ႉ၊ ၸဝ်ႈတႃႇၼ သိမ်ႇၸမ်ႉ ပဵၼ်ဢူးတၢၼ်း(ပူဝ်ႇၵီး)၊ ဢူးၵီႇ(မေႃမိုဝ်းဢူးၵီႇ)၊ ဢူးၽူဝ်းမီႇ၊ ဢူးၵၢၼ်ႇၺုၼ်ႉ လႄႈ ဢူးၶိတ်ႉၽေႇ+တေႃႇဢေးသွႆႇလႄႈ ဢိၵ်ႇတင်းတၵ်ႉၵႃႇယေႃးၵီႇ ၵျွင်းႁူမ်ႈယဵၼ်ဢသေႃးၵၶဝ် ဢွၼ်ႁူဝ်သေ လူႇတၢၼ်းယဝ်ႉ။
ၸဝ်ႈသြႃႇၼရိၼ်ႇတ၊ ၸဝ်ႈသြႃႇဢိၼ်ႇတၵ ၶဝ်ၸဝ်ႈသွင်ပႃး ၶတ်းၸႂ်ပိုၼ်ၽႄသႃႇသၼႃႇ သေ ႁေႃးထမ်းပၼ် တၵ်ႉၵႃႇဝဵင်းလွႆၵေႃႇၶဝ်ၵူႈၸဝ်ႉၼႂ် ဝၼ်းၶမ်ႈယူႇယဝ်ႉ၊ ၼင်ႇႁိုဝ်သႃႇသၼႃႇတေ မၼ်ႈၵိုမ်းယိုၼ်းယၢဝ်းၵႂႃႇ ၼႂ်းမိူင်းယၢင်းလႅင်မိူဝ်းၼႃႈၼၼ်ႉ ဢဝ်လၢႆးၵူႈပိူင်ပိူင်သေလႄႈ ႁေႃးၼႄ လၢတ်ႈၼႄယဝ်ႉ၊ ၶဝ်ၸဝ်ႈသင်ႇသွၼ်တီႈၼိူဝ်တၵ်ႉၵႃႇၶဝ်ဝႃႈ“ သႃႇသၼႃႇၽြႃးပဵၼ်ၸဝ်ႈၼႆႉ ပရိ ယတ်တိသႃႇသၼႃႇ ပတိပတ်တိသႃႇသၼႃႇ ပတိဝေႇထသႃႇသၼႃႇၼႆ မီးသၢမ်ပိူင်ယဝ်ႉ၊ ၼႂ်းသၢမ် ပိူင်ၼႆႉ ပေႃးပရိယတ်ႉတိသႃႇသၼႃႇ လွင်ႈသွၼ်ႁဵၼ်း ဢူမ်ဢၢၼ်ႇၼႆႉမီးၵွၼ်ႇ သႃႇသၼႃႇၸင်ႇတေ မၼ်ႈၵိုမ်းယိုၼ်းယၢဝ်းၶၢဝ်းႁိုင်လႆႈယဝ်ႉ၊ ၵွပ်ႈၼၼ် တၵ်ႉၵႃႇၶဝ်ၼႂ်းမိူင်းယၢင်းလႅင်ၼႆႉ တိူၵ်ႈသွၼ် လိၵ်ႈပႆႇမီးလႄႈထုၵ်ႇလီႁႃလွၵ်းလၢႆးမၼ်းသေ ႁႃပၢင်းဢဝ် ပုၵ်ႉၵူဝ်ႇဢၼ်မေႃမၼ်းမႃးပိုတ်ႇၽုၺ်ႇပၼ် တိူၵ်ႈသွၼ်လိၵ်ႈၼႆႉလီဢိူဝ်ႈ”ၼႆယူႇယဝ်ႉ။
ၵမ်းၼၼ်ႉ ၸဝ်ႈၸၢင်းဢုတ်ႉတမ(မိူင်းၼၢႆး)၊ ၸဝ်ႈၸၢင်းၵေႃးဝိတ ၶဝ်သွင်ၸဝ်ႈ ၸင်ႇလဝ်ႈ လၢတ်ႈဝႃႈ တီႈၵျွင်းမူႇလမိၼ်းၵုၼ်း ဝဵင်းတူၼ်ႈတီးၼၼ်ႉ မီးၸဝ်ႈတႆးဢၼ်ယဝ်ႉထမ်ႇမႃႇၸရိယ ပႃးၼိုင်ႈၼႆသေ ၶဝ်ၸဝ်ႈဢဝ်ပုၼ်ႈၽွၼ်းမိူဝ်းလဝ်ႈလၢတ်ႈယူႇယဝ်ႉ၊ ၸဝ်ႈသြႃႇၼရိၼ်ႇတလႄႈ ၸဝ်ႈ သြႃႇဢိၼ်ႇတၵ ၶဝ်ဢွၼ်ႁူဝ်တၵ်ႉၵႃႇတင်းၼမ်သေ တွၼ်ႈတႃႇတေမႃးဢွၼ်ႁူဝ် ပိုတ်ႇတိူၵ်ႈသွၼ် လိၵ်ႈၼၼ်ႉ ၸင်ႇမိူဝ်းပၢင်းဢဝ် ၸဝ်ႈၶူးၵုၼပီႇယ(ထမ်ႇမႃႇၸရိယ) တီႈၵျွင်းမူႇလမိၼ်းၵုၼ်း ဝဵင်း တူၼ်ႈတီးယူႇယဝ်ႉ၊ တၢမ်တူဝ်ၸဝ်ႈသြႃႇလူင်ထမ်ႇမပႃႇလႃႇၽိဝမ်ႇသ ၵျွင်းမူႇလမိၼ်းၵုၼ်းၵေႃႈ ၸွမ်းမႃးသေ ပီ 1332-ၼီႈ၊ လိူၼ်သၢမ်မႂ်ႇ(6)ၶမ်ႈ၊ ဝၼ်းၸၼ်(တၼင်းလႃႇ) ၶၢဝ်းယၢမ်းလီ မီးမင်ႇ ၵလႃႇၼၼ်ႉ ၸင်ႇပိုတ်ႇၽုၺ်ႇတိူၵ်ႈသွၼ်လိၵ်ႈပုပ်ႉပႃႇရူင်ႇၵႂႃႇယူႇယဝ်ႉ၊ တိူၵ်ႈသွၼ်လိၵ်ႈဢၼ်ၼႆႉ ပဵၼ်တိူၵ်ႈသွၼ်လိၵ်ႈ ဢၼ်ပိုတ်ႇၽုၺ်ႇဢွၼ်တၢင်းပိူၼ်ႈသုတ်း ၼႂ်းမိူင်းယၢင်းလႅင်ယူႇယဝ်ႉ။
ပီ 1333-ၼီႈ၊ လိူၼ်(12)မႂ်ႇ (12)ၶမ်ႈ ၽွင်းမိူဝ်ႈၸဝ်ႈသြႃႇၼရိၼ်ႇတ၊ ၸဝ်ႈသြႃႇဢိၼ်ႇတၵ ၶဝ်သွင်ၸဝ်ႈ တိုၵ်ႉမီးဢသၢၵ်ႈယူႇၼၼ်ႉ ဢဝ်တိူၵ်ႈသွၼ်လိၵ်ႈၼႆႉ ဢၢပ်ႈပၼ်ၶူးသွၼ်လူင် ၸဝ်ႈၵုၼပီယ (ဢၸူဝ်းယ ထမ်ႇမႃႇၸရိယ) ဢုပ်ႉပိူင်ႇၶိုင်သၢင်ႈၵႂႃႇမူတ်းမူတ်းယူႇယဝ်ႉ၊ ဝၢႆးၼၼ်ႉ ဢမ်ႇ မုင်ႈမွင်းသေ ၼႂ်းပီၼႆႉၵူၺ်းၼင်ႇၵဝ်ႇ လိူၼ်သၢမ်လွင်ႈ(6)ၶမ်ႈ၊ ဝၼ်ၸၼေႇ ၵၢင်ၼႂ်(9:15)မိၼိတ်ႉ ၸဝ်ႈသြႃႇၼင်ႈၵျွင်း ၸဝ်ႈသြႃႇၼရိၼ်ႇတ ဢသၢၵ်ႈမီး(70) ဝႃႇသႃမီး (36)သေ လွၼ်ႇၵႂႃႇယူႇယဝ်ႉ၊ ထိုင်မႃးပီ 1334-ၼီႈ၊ လိူၼ်သိပ်းသွင်မႂ်ႇ(6)ၶမ်ႈ၊ ဝၼ်းပုတ်ႉ ယၢမ်းၵၢင်ဝၼ်း (2:30)မိၼိတ်ႉၼၼ်ႉ လွင်ႈဝႃႈ ယုၵ်ႉယွင်ႈဢဝ်ၶူးသွၼ်ၵုၼပီယ (ထမ်ႇမႃႇၸရိယ) ၶိုၼ်ႈပဵၼ်မုၼ်ၸဝ်ႈ ၼင်ႈၵျွင်းၼႆၼၼ်ႉ တၢမ်တူဝ်ၸဝ်ႈ သြႃႇဢိၼ်ႇတၵ(ၸဝ်ႈသြႃႇၵျိႃၵ်ႉဝႅင်း) ၵေႃႉမၵ်းမၼ်ႈပၼ် ပိုၼ်ၽၢဝ်ႇပၼ်ယူႇယဝ်ႉ၊ ၸဝ်ႈသြႃႇၸိူဝ်း ဢၼ်ယေႃးၶိင်းမႃးလႄႈ ႁူမ်ႈလူၺ်ႈတၵ်ႉၵႃႇၶဝ်ၵေႃႈ ငိၼ်းႁူမ်ငိၼ်းၸူမ်းသေ ၽွမ်ႉ ၵၼ် သႃႇထုဢဝ်ၵႂႃႇယူႇယဝ်ႉ။
ၸဝ်ႈသြႃႇၸိူဝ်းဢၼ်ၶိုၼ်ႈႁွတ်ႈပၢင်ပွႆးၵထိၼ်ႇသေ ႁူမ်ႈႁူႉပဵၼ်သၢၵ်ႈသေႇမၼ်းၸမ်ႉ-
- ၸဝ်ႈသြႃႇဢူးဢၵ်ႉၵထမ်ႇမ၊ ဢူးလႃႇၽ ၵျွင်းႁူမ်ႈယဵၼ် ဝဵင်းလွႆၵေႃႇ
- ဢူးမႃႇလႃႇ၊ မုၼ်ၸဝ်ႈလေႃးလႃႇလီ ၵျွင်းၶုၼ် ဝဵင်းလွႆၵေႃႇ
- ဢူးဢႃႇတိၸ်ၸ၊ ဢူးၼၼ်ႇတၼ ၵျွင်းၶမ်း ဝဵင်းလွႆၵေႃႇ
- ၸဝ်ႈသြႃႇဢူးမေႇထႃႇဝီႇလႄႈ ၶၢၼ်းၼေႇရႁၢၼ်း ၵျွင်းဢုတ်တရႃႇရူင်ႇ ဝဵင်းလွႆၵေႃႇ
- ၸဝ်ႈသြႃႇထမ်ႇမၸၵျႃႇလႄႈ ၶၢၼ်းၼေႇရႁၢၼ်းပႃးၼိုင်ႈ
- ၸဝ်ႈသြႃႇၵျွင်းလေႃးထမ်ႇမလႄႈ ၶၢၼ်းၼေႇရႁၢၼ်းပႃးၼိုင်ႈ ဝဵင်းလွႆၵေႃႇ
- ဢူးသူႇရိယလႄႈ ၶၢၼ်းၼေႇရႁၢၼ်းပႃးၼိုင်ႈ ၵျွင်းပႁူဝ်ႇ ဝဵင်းလွႆၵေႃႇ
- ၸဝ်ႈသြႃႇတိူၵ်ႈသွၼ်လိၵ်ႈပုပ်ႉပႃႇရူင်ႇလႄႈႁူမ်ႈလူၺ်ႈတပေးမၼ်းၸဝ်ႈ(30)ပႃး
- ၸဝ်ႈသြႃႇဢူးပိင်ႇၺႃႇသႃႇမိလႄႈ ဢူးၼရိၼ်ႇတ ၵျွင်းသူၺ်ႇတွင်ႇ ဝဵင်းလွႆၵေႃႇ
- ၸဝ်ႈသြႃႇၵုင်းလွႆသွင်ႁဵင်ႁႃႈပၢၵ်ႇလႄႈၶၢၼ်းၼႄႇရႁၢၼ်းသၢမ်ပႃး ဝဵင်းလွႆၵေႃႇ
- ၸဝ်ႈသြႃႇဢသေႃးၵလႄႈၶၢၼ်းၼေႇရႁၢၼ်းသွင်ပႃး ဝဵင်းလွႆၵေႃႇ
- ဢူးဝႃႇယႃႇမလႄႈၶၢၼ်းၼေႇရႁၢၼ်းသီႇပႃး ၵျွင်းၵၢၼ်ႇသႃႇ ဝဵင်းလွႆၵေႃႇ
- မုၼ်ၸၢင်းၵျွင်းပၸ်သိမႃႇရူင်ႇပႃးၼိုင်း ဝဵင်းလွႆၵေႃႇ
- ၸဝ်ႈသြႃႇၵျွင်းဝႃႇသူဝ်ႇလႄႈၶၢၼ်းၼေႇရႁၢၼ်းပႃးၼိုင်ႈ ဝဵင်းလွႆၵေႃႇ
- ၸဝ်ႈသြႃႇၵျွင်းမိူင်းလူင်း ဝဵင်းလွႆၵေႃႇ
- ၸဝ်ႈသြႃႇၵျွင်းပၢင်ၵၢၼ်းလႄႈ ရႁၢၼ်းၶၢၼ်းၼေႇၼိုင်ႈပႃး ဝဵင်းလွႆၵေႃႇ
- ၸဝ်ႈသြႃႇဢူးသုၼ်ႇတရ၊ ၶၢၼ်းၼေႇရႁၢၼ်း ၼိုင်ႈပႃး ၵျွင်းတေႃးရၵူႇ ဝဵင်းလွႆၵေႃႇ
- ၸဝ်ႈသြႃႇလူင်ဢူးထမ်ႇမပႃႇလ ၵျွင်းမိၼ်းၵုၼ်း ဝဵင်းတူၼ်ႈတီး
- ၸဝ်ႈသြႃႇၵျွင်းရၢပ်ႈတေႃႇမူႇလႄႈ ၸဝ်ႈၵေႃးဝိတ၊ ၸဝ်ႈဢုတ်တမ ဝဵင်းမိူင်းၼၢႆး
- ၸဝ်ႈသြႃႇၵျွင်းမေႃႇၶီး ၽႃသွင်း
- ၸဝ်ႈသြႃႇၵျွင်းသႅင်ၶွၼ် ၽၢႆၶုၼ်ႇ
- ၸဝ်ႈသြႃႇၵျွင်းတေႃးဢုၶူ ဝဵင်းလွႆၵေႃႇ
ပဵၼ်ၸိူဝ်းၼႆႉသေ ၵွပ်ႈဝႃႈပဵၼ်ဝၼ်း ပၢင်ပွႆးၵထိၼ်ႇလႄႈတၵ်ႉၵႃႇ ၸိူဝ်းမႃးၶဝ်ႈႁူမ်ႈပၢင်ပွႆး မီးယူႇ ႁႃႈႁူၵ်းပၢၵ်ႇလိူဝ်ၼႆယူႇယဝ်ႉ။ ၸဝ်ႈသြႃႇၵုၼပီႇယၼႆႉ မိူဝ်ႈၸဝ်ႈသြႃႇၼရိၼ်ႇတမီးၵေႃႈ ၶတ်းၸႂ်ႁဵတ်းသၢင်ႈၼႃႈၵျွင်း ၼင်ႇ မုၼ်ၸဝ်ႈၼင်ႈၵျွင်းပႃးၼိုင်ႈယဝ်ႉ၊ ဝၢႆးသေ လႆႈႁပ်ႉပဵၼ်မုၼ်ၸဝ်ႈၼင်ႈၵျွင်းၵေႃႈ ၼင်ႇႁိုဝ်ၼႃႈၵၢၼ်ႇ တႃၵျွင်းလႄႈ လုၵ်ႈႁဵၼ်းသင်ႇၶၸဝ်ႈတေတိူဝ်းလိူဝ်မႃးၼၼ်ႉ သိုပ်ႇၶတ်းၸႂ်ႁဵတ်းၵႂႃႇ ၵူႈၸဝ်ႉၼႂ်ဝၼ်း ၶမ်ႈယူႇယဝ်ႉ၊ ၵွပ်ႈတၢင်းၶတ်းၸႂ်လႄႈ ၼႃႈၵၢၼ်ဢွင်ႇမႅင်ႇမႃး ပီၼိုင်ႈယဝ်ႉပီၼိုင်ႈလႄႈ ၶုၼ်ၶဝ်ၸင်ႇ တေၼွပ်ႇဢၢပ်ႈၵၢပ်ႈပၼ်ၸုမ်ႈ“ဢၵ်ႉၵမႁႃႇပၼ်ႇတိတ”သေမဝ်ႇၵႃး ထိုင်လႆႈႁပ်ႉႁၢပ်ႇပႃးပုၼ်ႈၽွၼ်း ၽူႈပွင်ၵၢၼ်ငဝ်ႈငုၼ်းသင်ႇၶၸိုင်ႈမိူင်းလႄႈ ၽူႈတႅပ်းတတ်းတြႃး သင်ႇၶဝိၼိၸ်သယ ယူႇယဝ်ႉ။ ထိုင်မႃး ပီ 1357-ၼီႈ လိူၼ်သၢမ်မႂ်ႇ ႁူၵ်းၶမ်ႈၼၼ်ႉ ၵွပ်ႈဝႃႈ တႄႇတိူၵ်ႈသွၼ်လိၵ်ႈမႃး လႆႈသၢဝ်းႁႃႈပီမိူင်းယဝ်ႉလႄႈ ၸဝ်ႈသြႃႇလူင်ၸင်ႇဢွၼ်ဢဝ်လုၵ်ႈၼွင်ႉတပေး လႄႈတၵ်ႉၵႃႇ သေ ၸတ်းႁဵတ်းပၢင်ပွႆးပီၵွၼ်းငိုၼ်းၵႂႃႇယူႇယဝ်ႉ၊ ၽွင်းၼၼ်ႉ မႅၼ်ႈၼႂ်းပၢၼ်ၸဝ်ႈၶူးသုၽေႃးၵႃႇ ၽိပႃႇလ ဢၼ် ပဵၼ်ၽူႈၶဝ်ႈၸုမ်းသင်ႇၶၼႃႇယၵ ၸိုင်ႈမိူင်းတေႃႈလဵဝ်ၼႆႉ ပဵၼ်ၶူးသွၼ်လူင်ဝႆႉသေ လႆႈႁူမ်ႈ ၽၢၵ်ႈ ၸဝ်ႈသြႃႇလူင်သေ ၶဝ်ႈပႃးတူင်ႉၼိုင်မႃးယူႇယဝ်ႉ။
တိူၵ်ႈသွၼ်လိၵ်ႈပုပ်ႉပႃႇရူင်ႇၼႆႉ သွၼ်ဝႆႉလိၵ်ႈလၢႆးလေႃးၵုတ်ႉတရႃႇ ၽၢႆႇမၢၼ်ႈလႄႈ ဢမ်ႇ ၵွမ်ႉဝႃႈတႆးၵူၺ်း ၸဵမ်ၵူႈၸၢဝ်းၶိူဝ်း မႃးႁဵၼ်းဢဝ်ၵၼ်လႆႈယူႇယဝ်ႉ၊ တိုၼ်းဢမ်ႇလႆႈလိူၵ်ႈၸၢဝ်းၶိူဝ်း ယဝ်ႉ၊ ဢဝ်ပၵ်းပိူင်လႄႈ ပၢႆးပိင်ႇၺႃႇပဵၼ်ယႂ်ႇသေ ႁဵတ်းသၢင်ႈၼႃႈၵၢၼ်ယဝ်ႉ၊ ၸိူဝ်းၸဝ်ႈဢၼ်မႃး ယူႇသဝ်း တီႈတိူၵ်ႈသွၼ်လိၵ်ႈၼႆႉ မီးဝႆႉၵူႈၸၢဝ်းၶိူဝ်းယူႇယဝ်ႉ၊ ယွၼ်ႉၼၼ် ပီၼိုင်ႈလႄႈ ပီၼိုင်ႈ လုၵ်ႈႁဵၼ်းသင်ႇၶၸဝ်ႈ မႃးႁဵၼ်းဢဝ်လိၵ်ႈလၢႆးၵေႃႈၼမ်မႃးသေ ၸဝ်ႈသြႃႇလူင်ၵုၼပီႇယၵေႃႈ ၼႂ်းပၢၼ်မၼ်းၸဝ်ႈ ၶၢဝ်းတၢင်း(30)ပီလုမ်းလုမ်း လႆႈဢဝ်တူဝ်ဢဝ်ၸႂ် ပၵ်းၽင်ဝႆႉၼိူဝ်ၼႃႈၵၢၼ် သႃႇသၼႃႇသေ ၶတ်းၸႂ်မႃးသေယဝ်ႉ ပီ 1363-ၼီႈ၊ လိူၼ်ၸဵတ်းမႂ်ႇ(5)ၶမ်ႈ၊ ဝၼ်းသဝ်ၼၼ်ႉ ဢမ်ႇ မုင်ႈဢမ်ႇမွင်းသေ ၵွပ်ႈဝႃႈလႆႈမႃးရုပ်ႈၼၢမ်ႇသွင်ပိူင်ၼႆႉ ၽႂ်ၵေႃႈဢမ်ႇၽွင်းလိူဝ်လႆႈလႄႈ လႆႈၶဝ်ႈၸၢမ်ႇ သူၼ်မၢၵ်ႇ ႁၢၵ်ႈၶမ်းၵႂႃႇပႅတ်ႈ လုၵ်ႈၼွင်ႉတပေးယူႇယဝ်ႉ။
ထိုင်မႃး ပီ 1363-ၼီႈ လိူၼ်ပႅတ်ႇပထမမႂ်ႇ(11)ၶမ်ႈ ဝၢႆးသေလုမ်းလႃးသၢင်းၵျူဝ်ႇ ၶၢပ်ႈတူဝ် ၸဝ်ႈသြႃႇလူင်ၵုၼပီႇယ ယဝ်ႉၵႂႃႇၼၼ်ႉ သင်ႇၶၸဝ်ႈလႄႈ တၵ်ႉၵႃႇတင်းၼမ်တင်းလၢႆ ၸင်ႇယုၵ်ႉ ယွင်ႈဢဝ် ၸဝ်ႈသြႃႇၶေႇမိၼ်ႇတႃႇၽိပႃႇလ(ဢၵ်ႉၵမႁႃႇၵၼ်ႇထဝႃႇၸၵ ပၼ်ႇတိတ) ၶိုၼ်ႈပဵၼ် ၸဝ်ႈ ၼင်ႈၵျွင်း၊ ၸဝ်ႈသြႃႇသုၽေႃးၵႃႇၽိပႃႇလ(မႁႃႇၵၼ်ႇထဝႃႇၸၵပၼ်ႇတိတ) ၶိုၼ်ႈပဵၼ်ၸဝ်ႈတိူၵ်ႈ ဢူၵ်ႈ၊ ၸဝ်ႈၶူးၵၼ်ႇထမႃႇၽိပႃႇလ(သႃႇသၼထၸထမ်ႇမႃႇၸရိယ၊ ဝိၼယဝိတူႇ၊ ယၢမ်းလဵဝ်လွၼ်ႇ) ၼၼ်ႉၶိုၼ်ႈပဵၼ်တိူၵ်ႈၵျၢပ်ႈသေ ၶိုၼ်းသိုပ်ႇဢဝ်ပုၼ်ႈၽွၼ်း ၼႃႈၵၢၼ်ၵႂႃႇယူႇယဝ်ႉ။
တေႇဢဝ်ၸဵမ်မိူဝ်ႈလႆႈပုတ်ႈဢဝ် ၼႃႈၵၢၼ်ပုၼ်ႈၽွၼ်းသြႃႇတူၼ်ၶူးမႃး ၸဝ်ႈသြႃႇၶေႇမိၼ်ႇ တႃႇၽိပႃႇလ (ဢၵ်ႉၵမႁႃႇၵၼ်ႇထဝႃႇၸၵ ပၼ်ႇတိတ) ဢွၼ်ႁူဝ်လုၵ်ႈၼွင်ႉတပေး ပီၼိုင်ႈယဝ်ႉ ပီၼိုင်ႈ ၶိုၼ်ႈယႂ်ႇၶိုပ်ႈၼႃႈမႃး ၵူႈၸိူဝ်ႉၵူႈပိူင်ယူႇယဝ်ႉ၊ တေႇၸဵမ်လိၵ်ႈလၢႆးလႄႈ တီႈယူႇတၼ်း သဝ်းၸိူဝ်းၼႆႉၵေႃႈ ၸွမ်းဢဝ်ၵၢပ်ႈလႂ်ပၢၼ်ၼၼ်ႉသေ ၶိုၼ်ႈယႂ်ႇမႃးယူႇယဝ်ႉ၊ ထိုင်မႃး ပီ 1382-ၼီႈ၊ လိူၼ်ႁူၵ်းမႂ်ႇ ၸဵတ်းၶမ်ႈတေႃႇသိပ်းသွင်ၶမ်ႈၼႆႉ ၸဝ်ႈႁဝ်းလႆႈဢွၼ်ဢဝ် လုၵ်ႈၼွင်ႉတပေးၵဝ်ႇ မႂ်ႇလႄႈတၵ်ႉၵႃႇ တီႈၸမ်တီႈၵႆတင်းသဵင်ႈသေ လႆႈၸတ်းႁဵတ်းပၢင်ပွႆးၶိုၵ်ႉယႂ်ႇၵိုၼ်းၶွၼ်ႈ ပီၵွၼ်းၶမ်း လႄႈပွႆးယၢတ်ႇၼမ်ႉ ၵျွင်းသုင်းသွမ်းမႂ်ႇလူင် “ပရိယတ်တိပႃႇလ”ၵႂႃႇယူႇယဝ်ႉ။ ၼႂ်းပၢင်ပွႆးၼႆႉ လႆႈ ၽိတ်ႈပၢင်းသင်ႇၶၸဝ်ႈ ၵျွင်းမၼ်းႁႃႈပၢၵ်ႇသေ ပီႈၼွင်ႉတၵ်ႉၵႃႇၸိူဝ်းမႃးၶဝ်ႈပၢင်ပွႆးၵေႃႈ မီးဝႆႉၵူႈ ၶိူဝ်းၶိူဝ်းလႄႈ မိူၼ်ၼင်ႇႁၢင်ႈၶိူင်ႈပၼ် လိၼ်မိူင်းယၢင်းလႅင် မိူၼ်မွၵ်ႇၵီႈၵူႈသီ ပၼ်တၢင်းႁၢင်ႈလီ တႄႉယဝ်ႉ၊ ယွၼ်ႉၼၼ် တေလႆႈဝႃႈပဵၼ်ပွႆးၵိုၼ်းသႃႇသၼႃႇဢၼ်ၼိုင်ႈ ၼႂ်းမိူင်းယၢင်းလႅင် ၼႂ်း ၸူဝ်ႈႁူဝ်ပၢၵ်ႇသၢဝ်းဢဵတ်းယူႇယဝ်ႉ။
လိုၼ်းသုတ်း ႁႂ်ႈပရိယတ်တိသႃႇသၼႃႇ လွင်ႈသွၼ်ႁဵၼ်း တိူၵ်ႈသွၼ်လိၵ်ႈပုပ်ႉပႃႇရူင်ႇႁဝ်း ၶိုၼ်ႈယႂ်ႇႁိူဝ်ႈႁိူင်းသေ ၸွတ်ႇတူဝ်ႈၵႂႃႇၵူႈတီႈၵူႈတိူင်းသေၵမ်း၊ ႁႂ်ႈသိုပ်ႇၸုၵ်းမၼ်ႈလႆႈပီယၢဝ်းၶၢဝ်းႁိုင် သေၵမ်း၊ ၵူႈၵေႃႉတင်းသဵင်ႈ ႁႂ်ႈမီးတင်းတူဝ်ၸႂ်ၵတ်းယဵၼ်ၽႂ်မၼ်းသေ ဢဝ်ၶေႃႈသင်ႇသွၼ်ပုတ်ႉထ ၸဝ်ႈပိုၼ်ၽႄႈပၼ်ႁိမ်းႁွမ်း ႁႂ်ႈမီးတၢင်းၶိုၼ်ႈယႂ်ႇလႄႈ ၵတ်းယဵၼ်သေၵမ်းလူၺ်ႈတႃႉ။
ၽိုၼ်ဢိင်=
- ၼႂ်းပပ်ႉမၢႆတွင်း ၸဝ်ႈသြႃႇၵုၼပီယ
- ပပ်ႉပီၵွၼ်းငိုၼ်း တိူၵ်ႈသွၼ်လိၵ်ႈပုပ်ႉပႃႇရူင်ႇ၊ ဝဵင်းလွႆၵေႃႇ။
ၼႂ်းၶၢဝ်းတၢင်(50)ပီၼႆႉ-
- လုၵ်ႈႁဵၼ်းသင်ႇၶၸဝ်ႈမႃးသွၼ်ႁဵၼ်းဢဝ် လိၵ်ႈလၢႆး (11494) ပႃး
- လုၵ်ႈႁဵၼ်းသင်ႇၶၸဝ်ႈ ဢၼ်ဢွင်ႇၶူၼ်ႉၶႆႈလိၵ်ႈမိူင်းယၢင်း (10322) ပႃး
- လုၵ်ႈႁဵၼ်းသင်ႇၶၸဝ်ႈ ဢၼ်ဢွင်ႇတႅမ်ႈတွပ်ႇလိၵ်ႈမိူင်းယၢင်း (8246) ပႃး
- လုၵ်ႈႁဵၼ်းသင်ႇၶၸဝ်ႈ ဢၼ်ဢွင်ႇပႃႇလိပထမပျၢၼ်ႇ လူင်ပွင်ၸိုင်ႈ (1382) ပႃး
- လုၵ်ႈႁဵၼ်းဢၼ်ယဝ်ႉ ꩪမ်ႇမႃႇၸရိယ (4) ၸဝ်ႈ
- လုၵ်ႈႁဵၼ်းဢၼ်ၸပ်းဝႆႉသွင်ၵျၢမ်း (4) ၸဝ်ႈ
- လုၵ်ႈႁဵၼ်းဢၼ်ယဝ်ႉဝိၼယဝိတူ (2) ၸဝ်ႈ
- လုၵ်ႈႁဵၼ်းဢၼ်တွပ်ႇတၢင်ႇတီႈသေယဝ်ႉ ထမ်ႇမႃႇၸရိယ (14) ၸဝ်ႈ
- လုၵ်ႈႁဵၼ်းဢၼ်ယဝ်ႉၸၼ်ႉသႃႇသၼတၵ်ႉသီလထမ်ႇမႃႇၸရိယ (11) ၸဝ်ႈ
- လုၵ်ႈႁဵၼ်းဢၼ်ယဝ်ႉ ꧤႃႇသၼ်ႇတရသေၵ ထမ်ႇမႃႇၸရိယ (5) ၸဝ်ႈ
- လုၵ်ႈႁဵၼ်းဢၼ်ယဝ်ႉၸၼ်ႉၸွမ်သီတၵူႇ (1) ၸဝ်ႈ
- လုၵ်ႈႁဵၼ်းဢၼ်ယဝ်ႉၸၼ်ႉၸွမ်ၼွၵ်ႈမိူင်း တွၵ်ႉတိူဝ်ႇ (4) ၸဝ်ႈ
- လုၵ်ႈႁဵၼ်းဢၼ်ယဝ်ႉၸၼ်ႉပီႇဢေႇ ဢႅမ်ႇဢေႇ (50) ၸဝ်ႈ
- လုၵ်ႈႁဵၼ်းဢၼ်ယဝ်ႉသႃႇမၼေႇၵျေႃႇ (10) ၸဝ်ႈ
- လုၵ်ႈႁဵၼ်းဢၼ်လႆႈၸုမ်ႈၶျႃႉလိၵ်ႈ (10) ၸဝ်ႈ
- လုၵ်ႈႁဵၼ်းဢၼ်လႆႈၸုမ်ႈပိုၼ်ၽႄသႃႇသၼႃႇ (8) ၸဝ်ႈ
- လုၵ်ႈႁဵၼ်းဢၼ်လႆႈၸုမ်ႈပိုၼ်ၽႄၵမ်ႇမထၢၼ်း (1) ၸဝ်ႈ
- ၸၼ်ႉထမ်ႇမႃႇၸရိယ (ၽၢႆႇတႆး) (16) ၸဝ်ႈ
- လုၵ်ႈႁဵၼ်းဢၼ်ၼင်ႈၵျွင်းလႄႈပူင်သွၼ်လိၵ်ႈလၢႆး (228) ၸဝ်ႈ
တိူၵ်ႈသွၼ်လိၵ်ႈပုပ်ႉပႃႇရူင်ႇ


text:
ၶျၢၼ်းဢေးတႃႇၸၢၼ်ႇ၊ ၸႄႈဝဵင်း
ၸႄႈဝဵင်း ၶျၢၼ်းဢေးတႃႇၸၢၼ်ႇ (ဢိင်းၵလဵတ်ႈ: Chanayethazan Township), (မၢၼ်ႈ: ချမ်းအေးသာဇံ မြို့နယ်) ၼႆႉ ပဵၼ်ၸႄႈဝဵင်းဢၼ်မီးတီႈ ဝဵင်းတႃႈလိူဝ်ႇ မိူင်းမျႅၼ်ႇမႃႇ ဢေႃႈ။ ၽၢႆႇႁွင်ႇမၼ်းမီး ၸႄႈဝဵင်းဢွင်ႇမျေႇတႃႇၸၢၼ်ႇ၊ ႁေႃၶမ်းမၢၼ်းတလေး၊ ၽၢႆႇဢွၵ်ႇမၼ်းမီး ၸႄႈဝဵင်းပတဵင်ႇၵျီး၊ ၽၢႆႇၸၢၼ်းမၼ်းမီး ၸႄႈဝဵင်းမႁႃႇဢွင်ႇမျေႇ၊ ၽၢႆႇတၢင်းတူၵ်းမၼ်းမီး မႄႈၼမ်ႉၵဵဝ် ၸိူဝ်းၼႆႉ လွမ်ႉႁွပ်ႈဝႆႉယဝ်ႉ။ ၸႄႈဝဵင်းၶျၢၼ်းဢေးတႃႇၸၢၼ်ႇၼႆႉ ပဵၼ်ဢွင်ႈတီႈလီပၢႆးမၢၵ်ႈမီး တွၼ်ႈတႃႇ ဝဵင်းတႃႈလိူဝ်ႇယဝ်ႉ။ ဢၼ်ပဵၼ် ၵၢတ်ႇၸေးၶျူဝ်ႇ လႄႈ ႁူင်းသဝ်း ႁူဝ်ႇတႄႇၵေႃႈ မီးဝႆႉတင်းၼမ်ယဝ်ႉ။
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
ပီ 1965 ဢွၵ်ႇထူဝ်ႇပႃႇ 1 ဝၼ်း လုၵ်ႉတီႈ လူင်ပွင်ၸိုင်ႈတေႃႇလၢၼ်ႇယေးသေ လႆႈမၵ်းမၼ်ႈ ဝဵင်းတႃႈလိူဝ်ႇမႃးဝႃႈ ၸႄႈဝဵင်းၸဵင်ႇၸၢၼ်းဝၼ်းဢွၵ်ႇ၊ ၸႄႈဝဵင်းၸဵင်ႇႁွင်ႇဝၼ်းဢွၵ်ႇ၊ ၸႄႈဝဵင်းၸဵင်ႇၸၢၼ်းဝၼ်းတူၵ်း၊ ၸႄႈဝဵင်းၸဵင်ႇႁွင်ႇဝၼ်းတူၵ်း ၼႆႉသေ ဢုပ်ႉပိူင်ႇမႃးယဝ်ႉ။ ၽွင်ႈမိူဝ်ႈၼၼ်ႉ ၸႄႈဝဵင်းၶျၢၼ်းဢေးတႃႇၸၢၼ်ႇၼႆႉ ၶဝ်ႈပႃးၼႂ်း ၸႄႈဝဵင်းၸဵင်ႇႁွင်ႇဝၼ်းဢွၵ်ႇယဝ်ႉ။ လုၵ်ႉတီႈ ၼႅင်ႇငၢၼ်ႇတေႃႇ ၺဵင်ႇဝတ်ႉပိပျႃးမူႉတီႇသွၵ်ႉယေးဢၽွႆႉ၊ ႁွင်ႈၵၢၼ် ၵၢၼ်ၼႂ်းမိူင်းသေ မိူဝ်ႈဝၼ်းတီႈ 10.12.1992 ၼၼ်ႉ လႆႈၶိုၼ်းမႄးလႅၵ်ႈလၢႆႈၽွတ်ႈႁႅၼ်းပဵၼ် ႁႃႈၸႄႈဝဵင်းသေ ဢဝ် ၸႄႈဝဵင်းၶျၢၼ်းဢေးတႃႇၸၢၼ်ႇၼႆႉ ၽွတ်ႈႁႅၼ်းတင်း ပွၵ်ႉ ႒႐ ပွၵ်ႉယဝ်ႉ။[2]
သၢႆငၢႆၼႃႈလိၼ်ပထဝီႇ[မႄးထတ်း | မႄးထတ်းငဝ်ႈငႃႇ]
မီးဝႆႉတီႈၼႂ်းၵႄႈ လတ်ႉတီႇတုတ်ႉႁွင်ႇ ႒႐.႐႕႗ တီႇၵရီႇ ႕႖ မိတ်ႉၼိတ်ႉ ႄလႈ ႒႑ တီႇၵရီႇ ႕႙ မိတ်ႉၼိတ်ႉ၊ မီးဝႆႉတီႈၼႂ်းၵႄႈ လွင်ႇၵျီႇတုတ်ႉဢွၵ်ႇ ႙႖.႐႓ တီႇၵရီႇ ႓ မိတ်ႉၼိတ်ႉ လႄႈ ႙႖.႐႘ တီႇၵရီႇ ႓ မိတ်ႉၼိတ်ႉယဝ်ႉ။ ၼႃႈတၢင်းဢွၵ်ႇ တေႃႇ ၼႃႈတၢင်းတူၵ်း တၢင်းယၢဝ်း မီး ႕.႘႕ လၵ်း၊ ၼႃႈတၢင်းၸၢၼ်းတေႃႇၼႃႈတၢင်းႁွင်ႇ မီး ႐.႙႒ လၵ်းသေ တၢင်းၵႂၢင်ႈၶႂၢင် မီး ႕.႐႔ လွၵ်းလၵ်းယဝ်ႉ။[2]
လႅၼ်လိၼ်[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းၶျၢၼ်းဢေးတႃႇၸၢၼ်ႇၼႆႉ ၽၢႆႇဢွၵ်ႇမီး ၸႄႈဝဵင်းပတဵင်ႇၵျီး၊ ၽၢႆႇၸၢၼ်းမီး ၸႄႈဝဵင်းမႁႃႇဢွင်ႇမျေႇ၊ ၽၢႆႇတူၵ်းၶႅၼ်ႈမႄႈၼမ်ႉၵဵဝ်သေ မီး ၸႄႈဝဵင်းၸႄႈၵႅင်း၊ ၽၢႆႇႁွင်ႇမီး ၸႄႈဝဵင်းဢွင်ႇမျေႇတႃႇၸၢၼ်ႇ ၸိူဝ်းၼႆႉယဝ်ႉ။
ၼႃႈလိၼ်[မႄးထတ်း | မႄးထတ်းငဝ်ႈငႃႇ]
လုၵ်ႉတီႈၼႃႈပၢင်ႇလၢႆသေ တီႈဢၼ်တႅမ်ႇသုတ်း မီး ႒႕႐ ထတ်းလႄႈ တီႈဢၼ်သုင်သုတ်းမီး ႒႕႖ ထတ်းယဝ်ႉ။ မႄႈၼမ်ႉၵဵဝ်ဢၼ်မီးၽၢႆႇတူၵ်းၸႄႈဝဵင်းၼၼ်ႉ လုၵ်ႉဢဝ်ၽၢႆႇႁွင်ႇသေ လႆလူင်းၽၢႆႇၸၢၼ်းယူႇယဝ်ႉ။ၾ
ႁူဝ်ၼပ်ႉၵူၼ်း[မႄးထတ်း | မႄးထတ်းငဝ်ႈငႃႇ]
တီႈၸႄႈဝဵင်းၶျၢၼ်းဢေးတႃႇၸၢၼ်ႇၼႆႉ ၼႂ်းၵႃႈၸၢဝ်းၶိူဝ်းၸိူဝ်းယူႇသဝ်းၼၼ်ႉ ၵူၼ်းၶိူဝ်းမၢၼ်ႈ ယူႇသဝ်းၼမ်သေပိူၼ်ႈယဝ်ႉ။ လိူဝ်သေၼၼ်ႉ ၸိူဝ်းပဵၼ် ၵူၼ်းၶိူဝ်း တႆး၊ ၶၢင်၊ ၶျၢင်း၊ ယၢင်း၊ ရၶႅင်ႇ၊ မွၼ်း၊ ယၢင်းလႅင်ၸိူဝ်းၼႆႉၵေႃႈ ႁူဝ်ၼပ်ႉယူႇၼမ် ၸွမ်းၼင်ႇၶပ်ႉၸႅၼ်ႇဝႆႉၼၼ်ႉယဝ်ႉ။ ပေႃးဢဝ်လွင်ႈၽႃႇသႃႇၵိူဝ်းယမ်ဝႃႈ လွင်ႈၵိူဝ်းယမ် ၽႃႇသႃႇပုတ်ႉထ ၼမ်သေပိူၼ်ႈေသ ၸိူဝ်းပဵၼ် ဢိတ်ႇသလၢမ်ႇ၊ ႁိၼ်ႇတူႇ၊ ၶရိတ်ႉယၢၼ်ႇ လႄႈ ဢၼ်ၵိူဝ်းယမ်တၢင်ႇၸိူဝ်းၵေႃႈ မီးၼမ် ၸွမ်းၼင်ႇၶႅၼ်ႇၸႅၼ်ႇဝႆႉၼၼ်ႉယဝ်ႉ။ ၼႂ်းၵႃႈႁူဝ်ၼပ်ႉၵူၼ်း ၼႂ်းၸႄႈဝဵင်း ဢၼ်ပဵၼ် ႖.႙႖% ၼႆႉ ပဵၼ်ၸၢဝ်းၶိူဝ်းဢၼ်ၸၢပ်ႈၵူၼ်းၶိူဝ်းၼွၵ်ႈမိူင်းသေ ပဵၼ် ၶႄႇ၊ ဢိၼ်းတီးယႃး၊ ပႃႇၵိတ်ႉသတၢၼ်ႇ ၸိူဝ်းၼႆႉယဝ်ႉ။
ပၢႆးမၢၵ်ႈမီး[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းၶျၢၼ်းဢေးတႃႇၸၢၼ်ႇၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်တူၵ်းၵၢင်ဝဵင်းတႃႈလိူဝ်ႇလႄႈ ပဵၼ်ၸႄႈဝဵင်းဢၼ်ပၢႆးမၢၵ်ႈမီး ႁုၼ်ႈမုၼ်းၶိုၼ်ႈယႂ်ႇယဝ်ႉ။ တီႈၼႂ်းၸႄႈဝဵင်းၼႆႉ ယွၼ်ႉပိူဝ်ႈမီးၵၢတ်ႇ ၸေးၶျူဝ်ႇတေႃႇ ဢၼ်ဢဝ်ၶူဝ်းၵုၼ်ႇၼႂ်းမိူင်း ၸႅၵ်ႇၽႄၶၢႆၼၼ်ႉ လႄႈ ၸိူဝ်းပဵၼ် ၵၢတ်ႇလူင်တၢင်ႇၸိူဝ်းၵေႃႈ မီးဝႆႉသေ ပဵၼ်ဢၼ်တူၵ်းၵႅၼ်ႈၵၢင်ပၢႆးမၢၵ်ႈမီးၼၼ်ႉယဝ်ႉ။ ႁူင်းၵၢၼ်ၸၢၵ်ႈမႄးႁူဝ်ရူတ်ႉလဵၼ်း၊ ႁူင်းၵၢၼ်ၸၢၵ်ႈမႄးႁိူဝ်း ဢၼ်ပဵၼ်ၶွင် ၽၢႆႇၵၢၼ်တေႃႉသူင်ႇသၢႆတၢင်းၼမ် ၸိူဝ်းၼႆႉၵေႃႈ မီးဝႆႉယဝ်ႉ။ ၸိူဝ်းပဵၼ် ႁူင်းၵၢၼ်ၸၢၵ်ႈသုၼ်ႇတူဝ်လဵဝ် ဢၼ်ပဵၼ် ၸၢၵ်ႈၶဝ်ႈသွႆး၊ ၸၢၵ်ႈၵိူဝ်ဝၢၼ်၊ ၸၢၵ်ႈၼမ်ႉမၼ်း၊ ၸၢၵ်ႈမႆႉ၊ ၸဝ်ႈၶဝ်ႈၵျုင်ႇ၊ ၸၢၵ်ႈၼမ်ႉၶႅင်း မီးဝႆႉ ႘႐ ပၢႆသေ ဢၼ်ပဵၼ် ၵၢၼ်ၸၢၵ်ႈၼႂ်းႁိူၼ်းၼႆႉၵေႃႈ မီးဝႆႉယူႇ ႘႐ ပၢႆယဝ်ႉ။
ၵၢတ်ႇ[မႄးထတ်း | မႄးထတ်းငဝ်ႈငႃႇ]
- မၢၼ်းမျၢၼ်ႇမႃႇပလႃႇၸႃႇ
- ၵၢတ်ႇယတၼႃႇပူင်ႇ
- ၵၢတ်ႇပျီႇၵျေႃႇ
- ၵၢတ်ႇထီးတႅင်ႇ
- ၵၢတ်ႇၵႅင်းတၢၼ်း
- ယူင်ႉသၢင်ႈဢုတ်ႇလူင်ႁွင်ႇၸၢၼ်း
- ပလႃႇၸႃႇယူဝ်းယူဝ်း + ၸၼ်ႉသုင်
- သူၺ်ႇၵမ်ႉၵေႃႇ
- ႁွင်ႈလၢၼ်ႉ ႘႖၊ ၼႂ်းၵႄႈ ႒႗×႓႑
- ၵၢတ်ႇဢွၼ်ႇဢၼ်ၸေးၶျူဝ်ႇပိူင်ႇ
ၵၢၼ်တေႃႇသူင်ႇတိတ်ႉတေႃႇ[မႄးထတ်း | မႄးထတ်းငဝ်ႈငႃႇ]
လုၵ်ႉဢဝ်တီႈ တႃႈၼမ်ႉမယၢၼ်းၶျၢၼ်ႇ လႄႈ တႃႇၵႂႃႇ မိၼ်းၵုၼ်းၼႆႉ မီးဝႆႉ တႃႈႁိူဝ်းမိၼ်းၵုၼ်း ၼႆ မီးတႃႈႁိူဝ်း ႒ ဢၼ်ယဝ်ႉ။ ဢၼ်ပဵၼ်တႃႈရူတ်ႉလဵၼ်း ဢၼ်တူၵ်းၵႅၼ်ၵၢင်တွၼ်ႈတႃႇ မိူင်းမၢၼ်ႈပွတ်းၼိူဝ် ဢၼ်ပဵၼ် တႃႈရူတ်ႉလဵၼ်းဝဵင်းလိူဝ်ႇ ၼႆႉၵေႃႈ မီးဝႆႉတီႈၼႂ်းၸႄႈဝဵင်းၼႆႉ ၼႃႈယၢဝ်း တၢင်းႁွင်ႇတၢင်းၸၢၼ်း ႐.႙႒ လၵ်းသေ တႄႇဢဝ် သဵၼ်ႈတၢင်း ႒႖ တေႃႇ သဵၼ်ႈတၢင်း ႓႕ ၼၼ်ႉယဝ်ႉ။ ဢၼ်ပဵၼ် သၢႆရူတ်ႉၵႃးဢွၼ်ႇ ဢၼ်လဵၼ်ႈ ဝဵင်းလိူဝ်ႇ-ၵျွၵ်ႉသႄႇၸိူဝ်းၼႆႉၵေႃႈ တေလႆႈႁၼ်ယူႇယဝ်ႉ။
ပၢႆးပႆႇၺႃႇ[မႄးထတ်း | မႄးထတ်းငဝ်ႈငႃႇ]
ပၢႆးပႆႇၺႃႇၸၼ်ႉသုင်[မႄးထတ်း | မႄးထတ်းငဝ်ႈငႃႇ]
- ၶေႃးလဵၵ်ႉပၢႆးပႆႇၺႃႇ
ပၢႆးပႆႇၺႃႇပိုၼ်ႉထၢၼ်[မႄးထတ်း | မႄးထတ်းငဝ်ႈငႃႇ]
ဢထၵ[မႄးထတ်း | မႄးထတ်းငဝ်ႈငႃႇ]
ႁူင်းႁဵၼ်းၸၼ်ႉသုင် မီးဝႆႉ ႑႐ ႁူင်းယဝ်ႉ။
- ဢထၵ ၂
- ဢထၵ ၅
- ဢထၵ ၆
- ဢထၵ ၁၂
- ဢထၵ ၁၄
- ဢထၵ ၁၅
- ဢထၵ ၁၆
- ဢထၵ ၁၉
- ဢထၵ ၂၂
- ဢထၵ ၂၃
ဢထၵ(ၽႄ)/ဢလၵ[မႄးထတ်း | မႄးထတ်းငဝ်ႈငႃႇ]
- ဢလၵ (ထ(ၽႄ)) ၂၇
- ဢလၵ ၁
- ဢလၵ ၇
- ဢလၵ ၉
- ဢလၵ ၁၀
- ဢလၵ ၁၆
ဢမၵ[မႄးထတ်း | မႄးထတ်းငဝ်ႈငႃႇ]
ႁူင်းႁဵၼ်းၸၼ်ႉငဝ်ႈ လႄႈ ႁူင်းႁဵၼ်းသွၼ်ပူၼ်ႉၸၼ်ႉငဝ်ႈ မီးဝႆႉယူႇ ႓႓ ႁူင်းယဝ်ႉ။
ပၢႆးယူႇလီ[မႄးထတ်း | မႄးထတ်းငဝ်ႈငႃႇ]
ႁူင်းယႃ[မႄးထတ်း | မႄးထတ်းငဝ်ႈငႃႇ]
- ႁူင်းယႃလူင် ယူတ်းယႃၵူႈလွင်ႈလွင်ႈ ဝဵင်းလိူဝ်ႇ
- ႁူင်းယႃလူင် ၼၢင်းယိင်း
- ႁူင်းယႃလူင် လုၵ်ႈဢွၼ်ႇ
- ႁူင်းယႃလုၵ်ႈဢွၼ်ႇ
- ႁူင်းယႃလူင်တၢင်းပဵၼ်မေႃၸပ်း
ႁွင်ႈပၼ်ယႃႈယႃ[မႄးထတ်း | မႄးထတ်းငဝ်ႈငႃႇ]
- RHC
- RHS
- လွင်ႈတိုၵ်းပႅတ်ႈ တၢင်းပဵၼ်တုတ်ႈ
- လွင်ႈတိုၵ်ႈပႅတ်ႈ တၢင်းပဵၼ်ၼၢဝ်ၼူၵ်ႉ
- လွင်ႈတိုၵ်းပႅတ်ႈ တၢင်းပဵၼ်တီႇပီႇ
တီႈၸိူဝ်းလီမၢႆတွင်း[မႄးထတ်း | မႄးထတ်းငဝ်ႈငႃႇ]
- ပၢင်လဵၼ်ႈပထူး (မၢၼ်ႈ: ဗထူးအားကစားကွင်း)
- ၵျွင်းမုၼ်ၸဝ်ႈထီးလိၼ်း
- တႃႈရူတ်ႉလဵၼ်းဝဵင်းလိူဝ်ႇ (မၢၼ်ႈ: မန္တလေးဘူတာကြီး)
- သူၼ်မွၵ်ႇဝဵင်းငဝ်ႈၸိုင်ႈ (မၢၼ်ႈ: မြို့တော်ဥယျာဉ်)
- ႁူင်းႁဵၼ်းပလိၵ်ႈ (မၢၼ်ႈ: ရဲသိပ္ပံ (မန္တလေး))
- ၸၼ်ႉၸွမ်ပၢႆးမေႃယႃ (ဝဵင်းလိူဝ်ႇ) (မၢၼ်ႈ: မန္တလေးဆေးတက္ကသိုလ်)
- ၵၢတ်ႇယတၼႃႇပူင် (မၢၼ်ႈ: ရတနာပုံဈေး)
- ၵၢတ်ႇၸေးၶျူဝ်ႇ (မၢၼ်ႈ: ဈေးချိုတော်)
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Myanmar Area Codes. Archived from the original on 2009-12-01။ Retrieved on 2018-03-23။
- ↑ 2.0 2.1 ချမ်းအေးသာစံမြို့နယ်၏ ဒေသဆိုင်ရာအချက်ဢလၵ်များ. မန္တလေးတိုင်းဒေသကြီး အစိုးရအဖွဲ့ရုံး. Archived from the original on 2008-10-28။


text:
ႁူင်းသွၼ်ထမ်းပရိယတ်ႉတိ ဝတ်ႉသၢမ်သၼ်ၼႆႉ ၵေႃႇတင်ႈပူၵ်းသဝ်းဝႆႉယူႇတီႈၼႂ်းထုင်ႉသၼ်လွႆၵုၼ်ပွၼ် တူင်ႇဝဵင်းပၢင်လူင် ၸႄႈတွၼ်ႈလွႆလႅမ် မိူင်းတႆး(ပွတ်းၸၢၼ်း)ၼၼ်ႉသေ ပဵၼ်ဝတ်ႉဢၼ်တႄႇတင်ႈၵၢၼ်သွၼ်ႁဵၼ်းပရိယတ်ႉတိ ၸွမ်းထုင်ႉသၼ်လွႆဢွၼ်တၢင်းသုတ်းယဝ်ႉ။
ဝတ်ႉသၢမ်သၼ်လင်မၢႆၼိုင်ႈ တႄႇတင်ႈဝႆႉမိူဝ်ႈပီၵေႃးၸႃႇ 1292 လိူၼ်သီႇမႂ်ႇ 13 ၶမ်ႈ (မႅၼ်ႈပီၶရိတ်ႉ 1931 လိူၼ်ၾႅပ်ႉပရူႇရီႇ 28 ဝၼ်း)သေ သမ်ႉမႄးပူၵ်းတင်ႈလင်ထူၼ်ႈသွင် မိူဝ်ႈပီၵေႃးၸႃႇ 1333 (ပီၶရိတ်ႉမွၵ်ႈ 1971)ၼၼ်ႉယဝ်ႉ။
ထိုင်မႃးပီၵေႃးၸႃႇ 1372 လိူၼ်ၵမ် (ပီၶရိတ်ႉမွၵ်ႈငဝ်ႈပီ 2011)ၼၼ်ႉ သြႃႇလႄႈတၵႃႇလႆႈၸႂ်ၽွမ်ႉၵၼ်ယႃႉၵျွင်းၵဝ်ႇလင်မၢႆသွင်သေ ၵေႃႇသၢင်ႈၵျွင်းလူင်လင်မႂ်ႇ လင်ထူၼ်ႈသၢမ် ပဵၼ်မႃးၵျွင်းဢုတ်ႇသွင်ၸၼ်ႉ ယႂ်ႇၵႂၢင်ႈၼႅၼ်ႈၼႃၶႅမ်ႉလႅပ်ႈႁၢင်ႈလီတႄႉတႄႉ။
ၽိုၼ်ဢိင်တႃႇသိုပ်ႇလူ
- “ပိုၼ်းၵႅပ်ႈဝတ်ႉသၢမ်သၼ် တူင်ႇဝဵင်းပၢင်လူင်” ဢၼ်ၸဝ်ႈသုဝၼ်ႇၼ ဝတ်ႉသၢမ်သၼ် တႅမ်ႈသႂ်ႇဝႆႉၼႂ်းပပ်ႉမၢႆၵိုမ်းပွႆးယွင်ႈၵုင်ႇယေႃးမုၼ်ၸဝ်ႈလႆႈၸုမ်ႈၶူးၼွၵ်ႈမိူင်း ဢိတ်ႇဢွၵ်ႇမိူဝ်ႈပီ 2015။
- ပိုၼ်းၵႅပ်ႈဝတ်ႉသၢမ်သၼ် လႄႈ ပိုၼ်းၵႅပ်ႈသြႃႇၸဝ်ႈသေႃးၽၼ ဝတ်ႉသၢမ်သၼ် ႁူမ်ႈတင်းၶႅပ်းႁၢင်ႈၸဝ်ႈသြႃႇလႄႈၶႅပ်းႁၢင်ႈဝတ်ႉသၢမ်သၼ် ဢၼ်ၸဝ်ႈၶူးသေႃးရိယ ဝတ်ႉသၢမ်သၼ်တႅမ်ႈသေ ၸဝ််ႈၶူးၶေႇမိၼ်ႇသိုပ်ႇသူင်ႇပၼ်မႃး မိူဝ်ႈ June 2020။
Follow My Blog
Get new content delivered directly to your inbox.


text:
PPST ၸုမ်းဢွၼ်ႁူဝ်ၶၵ်ႉၵၢၼ်လွင်ႈငမ်းယဵၼ် ႁဵတ်းပၢင်ၵုမ် ၼႂ်းဝၼ်းတီႈ 6 လႄႈ 7 /5/2022 ၼႆႉ။
ၽူႈဢွၼ်ႁူဝ်ၶွမ်ႊမတီႊ ၼၢႆႇဢွင်ႇမိၼ်း လၢတ်ႈတီႈပၢင်ပိုတ်ႇပၢင်ၵုမ်ဝႃႈ – လွင်ႈၽူႈၼမ်းၸိၵ်းၸွမ်သိုၵ်းမၢၼ်ႈ ယိုၼ်းမိုဝ်းမႃးတႃႇဢုပ်ႇလွင်ႈငမ်ယဵၼ်ၼၼ်ႉ ႁႂ်ႈလုၵ်ႈၸုမ်း PPST ဢုပ်ႇၵုမ်ၵၼ်၊ လႅၵ်ႈလၢႆႈတၢင်းႁၼ်ထိုင်ၵၼ်ၵႂႃႇလူင်ႉလူင်ႉလႅင်းလႅင်းသေ ႁႂ်ႈလႆႈပၼ်တၢင်းၶႆႈၸႂ်ၵၼ်။
ယူႇတီႈလုၵ်ႈၸုမ်း PPST ဢၼ်တေၵႂႃႇႁူပ်ႉထူပ်းၼၼ်ႉၵေႃႈ ၸွမ်းၼင်ႈၶေႃႈယၼ်ႇၸႂ်ၸုမ်း PPST မီးဝႆႉဝႃႈ ပၼ်ႁႃၵၢၼ်မိူင်းၼၼ်ႉတေဢဝ်လၢႆးတၢင်းဢုပ်ႇဢူဝ်းၵၢၼ်မိူင်းသေ ၵႄႈလိတ်ႈၵႂႃႇ ၼႆၼၼ်ႉၵူၺ်းလႄႈ တေၸုၵ်းၼိူဝ်လွၼ်ႉမွၼ်း NCA 3 ၶေႃႈ၊ ယိူင်းဢၢၼ်းၵၢၼ်မိူင်း 7 ၶေႃႈလႄႈ ၽႅၼ်တၢင်းၵၢၼ်မိူင်း 8 ၶေႃႈၼၼ်ႉသေၶိုင်ၵၢၼ်ၵႂႃႇ – ဝႃႈၼႆ။
ၵွပ်ႈၼႆလႄႈယုမ်ႇယမ်ဝႃႈ ပၢင်ၵုမ်2 ဝၼ်းၼႆႉ လုၵ်ႈၸုမ်း PPST တေလႆႈၶေႃႈၵၢင်ၸႂ်တၢင်းႁၼ်ထိုင် လုၵ်ႈၸုမ်း၊ တေၸၢင်ႈၵွင်ႉသၢၼ်ၵၼ်တင်းၸုမ်းယိပ်းၵွင်ႈၵၢင်ႇၸၢဝ်းၶိူဝ်း တၢင်ႇၸုမ်းၵႂႃႇ။ တႃႇႁႂ်ႈမေႃပွင်ႇၸႂ်ၼိူဝ် တၢင်းႁၼ်ထိုင် တၢင်ႇမူႇတၢင်ႇၸုမ်း ၼွၵ်ႈမိူင်းၼႂ်းမိူင်း- ဢၼ်မီးတၢင်းႁၼ်ထိုင်ဢမ်ႇမိူၼ်ၵၼ်တင်းၸုမ်း ၸဝ်ႈၵဝ်ႇၵႂႃႇ။ ႁႂ်ႈလႆဢဝ်ၶေႃႈပၼ်တၢင်းၶႆႈၸႂ်တီႈ လၢႆလၢႆမိူင်းၼႂ်းလုမ်ႈၾႃႉ။ ႁႂ်ႈလႆႈၶေႃႈမုၼ်းဢၼ်ၵိူတ်ႇၶိုၼ်ႈပဵၼ်မႃး တဵမ်တဵမ်ထူၼ်ႈထူၼ်ႈသေ ၸင်ႇတမ်းဝၢင်းၽႅၼ်ၵၢၼ်ၵႂႃႇ။
လုၵ်ႉတီႈ ပၢင်ဢုပ်ႇဢူဝ်းၵၢၼ်မိူင်းဢၼ်ပႃးၵူႈၾၢႆႇသေ ႁႂ်ႈလႆႈၵေႃႇတင်ႈမိူင်းႁူမ်ႈတုမ်ၾႅတ်ႊတရႄႊ ၵႂႃႇ – ပႃးဝႆႉၼင်ႇၼႆ။
ၸုမ်းလူင်းလၢႆးမိုဝ်း ၵိုတ်းတိုၵ်းပတ်းပိုၼ်ႉတူဝ်ႈမိူင်း NCA 10 ၸုမ်းၼႆႉ မီးၽႅၼ်ၵၢၼ်တေၵႂႃႇႁူပ်ႉသိုၵ်းမၢၼ်ႈ 7 ၸုမ်း။ ဢၼ်ပိုၼ်ၽၢဝ်ႇဝႃႈတေဢမ်ႇဢုပ်ႇလွင်ႈငမ်းယဵၼ်တင်းသိုၵ်းမၢၼ်ႈယိုတ်းမိူင်းၼႆႉ မီး KNU ယၢင်းလႄႈ CNF ၶျၢင်း ၵူၺ်း။
ဢၼ်ပိုၼ်ၽၢဝ်ႇပဵၼ်တၢင်းၵၢၼ်ဝႃႈ ပေႃးဢမ်ႇပႃးၵူႈၾၢႆႇၾၢႆႇ ၵူႈမူႇၸုမ်းတေဢမ်ႇဢုပ်ႇသိုၵ်းမၢၼ်ႈၼႆပဵၼ်တၢင်းၵၢၼ် ၼႂ်းၸုမ်းယိပ်းၵွင်ႈၵၢင်ႇၸၢဝ်းၶိူဝ်းၼႆႉ တိုၵ်ႉမီးၸုမ်းသိုၵ်းၶၢင် KIO ၸုမ်းလဵဝ်။


text:
ပရေႃးၵျႅတ်ႉ ဝီႇၶီႇမီႇတီႇယႃႇ
ပရေႃးၵျႅတ်ႉ ဝီႇၶီႇမီႇတီႇယႃႇ (ဢိင်းၵလဵတ်ႈ: Wikimedia project) ဢၼ်ဝႃႈၼႆႉ ပဵၼ် ၵၢၼ်ၵေႃႇငဝ်ႈ ဝီႇၶီႇ ဢၼ်ၼိုင်ႈသေ း[1] ပဵၼ်ၸုမ်းဢၼ်လႆႈတႄႇတင်ႈမႃး မိူဝ်ႈပီ 2003 တႄႇတင်ႈမႃးတီႈ ဝဵင်းသၼ်ႇၾရၢၼ်ႇသိတ်ႉၸ်ၵူဝ်ႇ၊ ၸႄႈမိူင်းၵႄႇလ်ၽူဝ်းၼီးယႃး ၼၼ်ႉသေ လုၵ်ႉတီႈ ဝီႇၶီႇမီႇတီႇယႃႇ ၾွင်ႇတေးသျိၼ်းၵေႃႉ ၸတ်းၵၢၼ်မၼ်းဝႆႉယဝ်ႉ။ လုၵ်ႉတီႈၾွင်ႇတေးသျိၼ်းသေ လႆႈၸတ်းၵၢၼ် ပရေႃးၵျႅတ်ႉတင်းၼမ် ၸိူဝ်းပဵၼ် သွပ်ႉၾ်ဝႄးလ်ၸႂ်ႉလႆႈလၢႆ လႄႈ ဢိၵ်ႇတင်း ပရေႃးၵျႅတ်ႉလွတ်ႈလႅဝ်းထၢင်ႇႁၢင်ႈတင်းၼမ်ယဝ်ႉ။
သဵၼ်ႈမၢႆ[မႄးထတ်း | မႄးထတ်းငဝ်ႈငႃႇ]
လွင်ႈဢၼ်ၼႄဝႆႉတီႈ လွၵ်းသဵၼ်ႈၼႆႉ ပဵၼ်ၼင်ႇၸွမ်း ၶပ်ႉမၢႆ Wikimedia SiteMatrix ၼၼ်ႉၶႃႈဢေႃႈ။
ပရေႃးၵျႅတ်ႉသွပ်ႉၾ်ဝႄးလ် လႄႈ ပရေႃးၵျႅတ်ႉၽၢႆႇလင် တၢင်ႇၸိူဝ်း[မႄးထတ်း | မႄးထတ်းငဝ်ႈငႃႇ]
- မီႇတီႇယႃႇဝီႇၶီႇ – a free software open source wiki package and its documentation
- Phabricator – A bug tracker and project management system for MediaWiki
- Wikitech – ၽိုၼ်လိၵ်ႈပၢႆးၸၢင်ႈ ဝီႇၶီႇမီႇတီႇယႃႇ
- Wikimedia Tool Labs (a.k.a. WMFLabs, Tool Labs, WikiLabs, Labs) – Server environment for supporting development and operations engineering
- Test Wikipedia – တႃႇၸၢမ်းတူၺ်း လွင်ႈလႅၵ်ႈလၢႆႈသွပ်ႉၾ်ဝႄးလ်
- Server status – ၵၢၼ်ၸွႆႈသၢင်ႈပိူင်လူင် - သၢႆငၢႆပိူင်ပဵၼ်ယမၢ်းလဵဝ် တီႈ ဝီႇၶီႇမီႇတီႇယႃႇၾွင်ႇတေးသျိၼ်း
- WikiStats – သဵၼ်ႈမၢႆၶေႃႈမုၼ်း ဝီႇၶီႇမီႇတီႇယႃႇ
- Wikimedia Mailservices – သဵၼ်ႈမၢႆၽူတ်ႉဝီႇၶီႇမီႇတီႇယႃႇ
တႃႇတူၺ်းတၢင်ႇၸိူဝ်း[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ ပရေႃးၵျႅတ်ႉႁဝ်းၶႃႈ. ဝီႇၶီႇမီႇတီႇယႃႇ ၾွင်ႇတေးသျိၼ်း. Retrieved on ၂၀၁၃-၀၉-၀၁။


text:
မိူဝ်ႈဝၼ်းထီႉ 23/2/2020 သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး လႄႈ တၵႃႇသတ်ႉထႃး ပီႈၼွင်ႉတႆး ၼႂ်းမိူင်းၵွၵ်ႇ ၸိုင်ႈထႆး လႆႈဢွၼ်ၵၼ်ၸတ်းႁဵတ်း ''ပၢင်ပွႆးလူႇတၢၼ်းလွင်းသွမ်းသၢၼ် လုၵ်ႈႁဵၼ်းသင်ၶၸဝ်ႈ 190 တူၼ် ပွၵ်ႈၵမ်း (4)''။
Tuesday, February 25, 2020
ပၢင်ပွႆးလူႇတၢၼ်းလွင်းသွမ်းသၢၼ် လုၵ်ႈႁဵၼ်းသင်ၶၸဝ်ႈ 190 တူၼ် ပွၵ်ႈၵမ်း (4)
မိူဝ်ႈဝၼ်းထီႉ 23/2/2020 သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး လႄႈ တၵႃႇသတ်ႉထႃး ပီႈၼွင်ႉတႆး ၼႂ်းမိူင်းၵွၵ်ႇ ၸိုင်ႈထႆး လႆႈဢွၼ်ၵၼ်ၸတ်းႁဵတ်း ''ပၢင်ပွႆးလူႇတၢၼ်းလွင်းသွမ်းသၢၼ် လုၵ်ႈႁဵၼ်းသင်ၶၸဝ်ႈ 190 တူၼ် ပွၵ်ႈၵမ်း (4)''။
ပၢင်ပွႆးလွင်းသွမ်းသၢၼ်ၼႆႉ လႆႈတႄႇႁဵတ်းမႃးမိူဝ်ႈပီ 2017 တေႃႇမိူဝ်ႈလဵဝ် ၼိုင်ႈပီလႂ်ၼိုင်ႈပွၵ်ႈ။ ထိုင်မႃးပီၼႆႉၵေႃႈ လႆႈၸတ်းႁဵတ်းပဵၼ် ပၢင်ပွႆးလွင်းသွမ်းသၢၼ် ပဵၼ်ပီပွၵ်ႈၵမ်း (4)၊ ဢွင်ႈတီႈ ဝတ်ႉမႂ်ႇတႆး သႃထုပရႃႇတိတ်ႇ ၵိဝ်ႇ 44/1 ယၼ်းၼႃးဝႃး မိူင်းၵွၵ်ႇ၊ ၸိုင်ႈထႆး မိူဝ်ႈၶၢဝ်းယၢမ်း 09:15 မူင်း တေႃႇထိုင်10:45 မူင်းၼၼ်ႉယူႇယဝ်ႉ။
ၼႂ်းပၢင်ပွႆးလူႇတၢၼ်းလွင်းသွမ်းသၢၼ် လုၵ်ႈႁဵၼ်းသင်ၶၸဝ်ႈ 190 တူၼ်ၼႆႉ မီးတၵႃႇသတ်ႉထႃး ပီႈၼွင်ႉတႆး ၼႂ်းမိူင်းၵွၵ်ႇ၊ ၸိုင်ႈထႆး ၶဝ်ႈႁူမ်ႈလူႇတၢၼ်း 500 ၵေႃႉလိူဝ်လိူဝ်ယူႇယဝ်ႉ။ လႄႈ ၼႂ်းပၢင်ပွႆးၼႆႉၵေႃႈ မီးတၵႃႇၸဝ်ႈတႃႇၼတင်းၼမ် လႆႈမႃးႁပ်ႉပဵၼ်ၸဝ်ႈတႃႇၼ သွမ်းၼႂ်သွမ်းဝၼ်း သင်ၶၸဝ်ႈ လႄႈ ၸႃႇၵလဵင်ႉလူ ပီႈၼွင်ႉမႃးႁူမ်ႈလူႇႁူမ်ႈတၢၼ်းတၢင်းသဵင်ႈယူႇယဝ်ႉ။
ထိုင်မႃးဝၢႆးဝၼ်း ၶၢဝ်းယၢမ်း 12:40 ၼၼ်ႉ သြႃႇလႄႈတၵႃႇ လႆႈၽွမ်ႉႁူမ်ႈၵၼ် ထွမ်ႇတြႃးလူႇတၢၼ်းယၢတ်ႈၼမ်ႉ ၸႅၵ်ႇဝၢၵ်ႈၵုသူဝ်ႇပၼ် ၽီသၢင်ၵူၼ်းသတ်းတင်းသဵင်ႈသေ ပၢင်ပွႆးၵေႃႈပဵၼ်ဢၼ်ယဝ်ႉတူဝ်ႈၵႂႃႇလီငၢမ်းယူႇတီႈၶႃႈယဝ်ႉ။
Posted by TSUSA
Subscribe to: Post Comments (Atom)


text:
Tai Movie App ၼႆႉ ပဵၼ်ဢႅပ်ႉဢၼ် တူၺ်းလႆႈၸိူင်း ၽၢႆႇတႆး လူၺ်ႈၽူင်းၸဝ်ႈၵဝ်ႇလႄႈ ၵူႈၵေႃႉၵေႃႈ မီး ထီႇဝီႇ ႁင်းၽႂ်မၼ်းယဝ်ႉ။ ၸႂ်ႉငၢႆႈ လႅတ်းၽႂ်း လႄႈ ယုမ်ႇယမ်ဝႃႈ တေပဵၼ်တၢင်းၸႂ်ႉတိုဝ်းတႃႇသူၸဝ်ႈယူႇ။ ၸိူင်းၼႆႉ ၶဝ်ပႃး ၸိူင်းႁၵ်ႉ၊ ၸိူင်းတိုၵ်းၵၼ်၊ ၸိူင်းဢလွင်း ၸဵမ်ၸိူဝ်းၼႆႉယဝ်ႉ။
သင်ဝႃႈသူၸဝ်ႈ ၶႂ်ႈတူၺ်းၸိူင်းသင်ၼႆ တႅမ်ႈယွၼ်းမႃးလႆႈယူႇၶႃႈ။ ယူႇတီႈႁဝ်းၶႃႈသေ တေၶပ်းၶိုင်ပၼ်သေ တၢင်ႇပၼ်သူၸဝ်ႈယူႇၶႃႈ။ သင်ဝႃႈ မီးလွင်ႈပၼ်ႁႃသင်လူၺ်ႈ ဢႅပ်ႉၼႆႉၸိုင် တႅမ်ႈလိၵ်ႈၸူးလႆႈ ၸွမ်းၼင်ႇ ႁဵၼ်းလိၵ်ႈတႂ်ႈၼႆႉၶႃႈ။
Easy to use, simple design for user. User can easy to watch Shan Movie by their Android device.
Note: The content in this app are a free content for public. I am not violent other policy or copyright.
If you have a problem within this app, please let me know by below email address.
email: [email protected]
web: taimovie.com


text:
ၵျုၼ်းၸု၊ ၸႄႈဝဵင်း
ၸႄႈဝဵင်းၵျုၼ်းၸု (မၢၼ်ႈ: ကျွန်းစုမြို့နယ် ; မၢၼ်ႈ: Kyunsu Township) (ဢမ်ႇၼၼ် ၸႄႈဝဵင်းၵၢၼ်းမေႃႇ) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်ၶဝ်ႈပႃးၼႂ်း ၸႄႈတွၼ်ႈမျဵၵ်ႉ၊ ၸႄႈတိူင်းတၼိၼ်းတႃႇယီႇ၊ မိူင်းမျၢၼ်ႇမႃႇၼၼ်ႉယဝ်ႉ။ ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းၵျုၼ်းၸုယဝ်ႉ။[2] ၸိူဝ်းမီး ၽၢႆႇတူၵ်း၊ ၸဵင်ႇႁွင်ႇဝၼ်းတူၵ်း၊ ၸဵင်ႇၸၢၼ်းဝၼ်းတူၵ်း ဝဵင်းမျဵၵ်ႉ ၸိူဝ်းပဵၼ် ပွတ်းတွၼ်ႈၵမ်ႉၼမ် တီႈ မျဵၵ်ႉၵျုၼ်းၸု ၼႆႉ ၶဝ်ႈပႃးဝႆ့ တီႈၼႂ်း ၸႄႈဝဵင်းၵျုၼ်းၸုယဝ်ႉ။[3] ဝဵင်းၵျုၼ်းၸုၼႆႉ မီးဝႆႉ ၸဵင်ႇႁွင်ႇဝၼ်းဢွၵ်ႇ ၵုၼ်ၵၢၼ်းမေႃႇ၊ မီးဝႆႉတီႈ ၸဵင်ႇၸၢၼ်းဝၼ်းတူၵ်း ဝဵင်းမျဵၵ်ႉၼၼ်ႉယဝ်ႉ။[4][5]
တီႈၸႄႈဝဵင်းၵျုၼ်းၸုၼႆႉ ၵုၼ်ၶဝ်ႈပႃးဝႆႉတင်းၼမ်ယဝ်ႉ။ မီးဝႆႉသႅၼ်းၵူႈမဵဝ်းမဵဝ်းသေ ၵုၼ်တင်းသဵင်ႈ မီးမွၵ်ႈ 800 ၼႆႉယဝ်ႉ။ တီႈၼႂ်း Geography of South Tenasserim and Mergui archipelago by Mr. H.L Chhibber ၼၼ်ႉဝႃႈဝႆႉတႄႉ ၵုၼ်တင်းသဵင်ႈ မီး 900 ပၢႆၼႆယဝ်ႉ။ ၵုၼ်ၵတၢၼ်ႇ ဢၼ်ပဵၼ်ၵုၼ်ဢၼ်ယႂ်ႇသေပိူၼ်ႈ တီႈ မျဵၵ်ႉၵျုၼ်းၸုၼႆႉ တၢင်းၵႂၢင်ႈမီး 170 လွၵ်းလၵ်းၼၼ်ႉသေ မီးဝႆ့ ၽၢႆႇတူၵ်းဝဵင်းမျဵၵ်ႉ ယၢၼ်မွၵ်ႈ 10 လၵ်းၼၼ်ႉယဝ်ႉ။ ၵုၼ်ဢၼ်ယႂ်ႇထူၼ်ႈသွင်ၼႆႉ ပဵၼ် ၵုၼ်ၵႅတ်ႉတရိၼ်းသေ ပႃႇထိူၼ်ႇႁူမ်ႇဝႆႉသေ တီႈၽင်ႇၼမ်ႉၼၼ်ႉ မီးပႃႇလမုယဝ်ႉ။ ၵုၼ်တၢင်ႇၸိူဝ်း ဢၼ်လိုဝ်းလင်တႄႉ -
- ၵုၼ်လၢၼ်ႇပိ
- ၵုၼ်လႅတ်ႉၸုတ်ႉဢေႃႇ
- ၵုၼ်ပျိၼ်ႇၸၵု
- ၵုၼ်တယေႃးတႁၢၼ်ႇ
- ၵုၼ်ၵုၼ်းတီး[6]
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
ၸႄႈဝဵင်းၵျုၼ်းၸုၼႆႉ လႆႈၸႅၵ်ႇဢွၵ်ႇ တီႈ ၸႄႈဝဵင်းမျဵၵ်ႉ မိူဝ်ႈပီ 1990 ၼၼ်ႉယဝ်ႉ။[7]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 54.
- ↑ "Burma 1:250,000 topographic map, Series U542, Bokpyin NC 47-2" U.S. Army Map Service, July 1960
- ↑ Myanmar Information Management Unit. Kyunsu Township. Archived from the original on July 22, 2011. Retrieved November 13, 2010.
- ↑ Google. Google Maps.
- ↑ Microsoft and Harris Corporation Earthstar Geographics LLC. Bing Maps.
- ↑ တင်နိုင်တိုး (ဒီဇင်ဘာလ၊ ၂၀၁၃). မြန်မာပြည်တစ်ခွင် လမ်းညွှန်. မဇ္ဈိမစာပေ, ၃၇၇.
- ↑ Südostasien Aktuell (Journal of current southeast Asian affairs) volume 18 page 199, in German
ႁဵင်းၵွင်ႉၽၢႆႇၼွၵ်ႈ[မႄးထတ်း | မႄးထတ်းငဝ်ႈငႃႇ]
- Map of Kyunsu Township Archived 2011-07-22 at the Wayback Machine.


text:
Adobe InDesign (ဢေႊတူဝ်ႊပီႊ ဢိၼ်ႊတီႊသႆၢႊ) ပဵၼ်ပူဝ်ႊၵႅမ်ႊတႃႇႁဵတ်း layout ၽိုၼ်လိၵ်ႈဢမ်ႇၼၼ်ပပ်ႉလၵ်ႈ။ ၵမ်ႈၼမ်ၸႂ်ႉပူဝ်ႊၵႅမ်ႊၼႆႉတႃႇႁဵတ်းဢွၵ်ႇ ပပ်ႉၵႅမ်မိုဝ်း၊ လိုၵ်ႈၽိုၼ်ၶၢဝ်ႇ၊ ဝႂ်ပိဝ်၊ မႅၵ်ႇၵႃႇသိၼ်း (magazine) ေတႃႇပေႃးထိုင်ၾႆၢႇလိၵ် ႈတႃႇဢၢၼ်ႇၼိူဝ်ဢွၼ်ႇလႆၢႊ (online) လႄႈ ၼႂ်းၶွမ်းၼႂ်းၾူၼ်းၼႆယဝ်ႉ။ ပူဝ်ႊၵႅမ်ႊၼႆႉပဵၼ်ၶွင်ၶွမ်ႇပႃႇၼီႇ Adobe လႄႈ တေလႆႈသိုဝ်ႉတႃႇၸႂ်ႉမၼ်းၼႆယူႇ။
ပူဝ်ႊၵႅမ်ႊၼႆႉၸႂ်ႉတႃႇႁဵတ်းၵၢၼ်ၸွမ်း တူဝ်လိၵ်ႈၵမ်းသိုဝ်ႈ လႄႈ ဢမ်ႇပေႃးၸႂ်ႉတႃႇ တတ်းတေႃႇၶႅပ်းႁၢင်ႈမိူၼ်ၼင်ႇ Adobe Photoshop ၼႆယဝ်ႉ။ ၵွပ်ႈၼၼ်သင်ဝႃႈၽူႈဢၢၼ်ႇႁဝ်းၶဝ် ယဵၼ်းဢၢၼ်ႊတႃႇၸတ်း layout ၽိုၼ်လိၵ်ႈဢမ်ႇၼၼ်ပပ်ႉလိၵ်ႈၼႆ Adobe InDesign ၼႆႉ ပဵၼ်ပူဝ်ႊၵႅမ်ႊဢၼ်လီတီႈသုတ်းဢၼ်ၼိုင်ႈယဝ်ႉ။
မႆၢတွင်း – တေလႆႈမီး Adobe Account (သင်ဢမ်ႇမီးၼႆၸႂ်ႉ Facebook ဢမ်ႇၼၼ် Email သၢင်ႈမႂ်ႇလႆႈ) တႃႇတၢဝ်ႊလူတ်ႊပူဝ်ႊၵႅမ်ႊၼႆႉၶႃႈ


text:
ၸိုဝ်ႈၽူႈလူလိၵ်ႈလႄႈႁူဝ်ၶေႃႈၽိုၼ်လိၵ်ႈၶူၼ်ႉၶႂႃႉ တီႈပၢင်ၵုမ်ၶွၼ်ႇၾရႅၼ်ႉလိၵ်ႈလူင် ပွၵ်ႈၵမ်းၼိုင်ႈ ပီ2013 တီႈဝတ်ႉဢွင်ႇမျေႇၽုင်ႇသႃႇ ၵျွင်းတႆးၵဝ်ႈလၵ်း ဝဵင်းတႃႈၵုင်ႈ မီးဝႆႉၸွမ်းၼင်ႇမၢႆၶပ်ႉပၢင်ၵုမ်တီႈတႂ်ႈၼႆႉယဝ်ႉ။
- ၸဝ်ႈၶူး တွၵ်ႉတိူဝ်ႇ ပၺ်ၺႃသီရိ – ပိုၼ်းၽြႃးပလသိႁိင်ႇၵ ဢမ်ႇၼၼ် ပိုၼ်းၽြႃးၸဝ်ႈၵေႃႇမိူင်း
- ၸဝ်ႈၶူးဝိၸယႃႇၽိပႃႇလ – ၵေႃႉႁၢၼ်သႃႇသၼႃႇ ဢၼႃႇၵႃႇရိၵထမ်မပႃႇလ သီႇရိလင်ႇၵႃႇ
- ၸဝ်ႈသြႃႇဝိလႃႇသ (ပၢင်လူၼ်ႇ ထုင်ႉပူင်း) – ပိုၼ်းၸဝ်ႈၶူးမေႃလူင်ၸဝ်ႈၵေႃးလီႇ မိူင်းပၼ်ႇ
- ၸရေးတၢၼ်းၺုၼ်ႉ (သႅၼ်ဝီ) – ထမ်းၸဝ်ႈဢထမ်မိၵပႃႇလ ၵွင်းမူးႁႃႈသူႇ
- ၸဝ်ႈတူၼ်ၶူးသႃႇသၼ (မိူင်းလီ သႅၼ်ဝီ) – ပိုၼ်းၽြႃးလူင်းမိူင်း
- ၸရေးၵွၼ်းတိင်ႇၺ (ၼႃးသေႃႉ သႅၼ်ဝီ) – လိၵ်ႈလူင်ထေႇရုပ်ပတ်တိထမ်မိၵ ရႃႇၸႃႇ
- ၸရေးသီႇႁ (ၵေႇသီႇ) – ပိုၼ်းၵႅပ်ႈၸဝ်ႈရႁၼ်းတႃႇမလယမထေႇ မိူင်းဢၼုရႃႇထ ၵုၼ်သီႇႁူဝ်ႇ
- ၸရေးမူးၼိင်ႇ (တၢင်ႉယၢၼ်း) – ပိုၼ်းၵမ်ႇၽႃႇ
- ၸဝ်ႈၶူး တွၵ်ႉတိူဝ်ႇ ပၼ်ႇၺႃႇဝမ်ႇသ သႅင်ပၼ် – ထမ်းဝေႇသၼ်ႇ(ဝေသၼ်တရႃႇၸႃႇတၵ) မိူင်းၸဵင်းတုင်
- တွၵ်ႉတိူဝ်ႇ ၸၢႆးသၢင်ႇၽေႇ (ၸၢႆးပၢၼ်းႁႅင်း) – ငဝ်းလၢႆးလိၵ်ႈလူင်ဝၼ်းမိူဝ်ၼႆႉလႄႈ လွင်ႈထိင်း သိမ်းလိၵ်ႈလူင်
- တွၵ်ႉတိူဝ်ႇ ၸၢႆးၸေႃးတိၵ ၶိူဝ်းယိုၼ်း – လိၵ်ႈလူင်လႄႈၶႃႈႁဝ်း ၼႂ်းၶၢဝ်းတၢင်းသိပ်းပီ
- ၸဝ်ႈၶူးၼၼ်ႇတိယ (ပၢင်လူင်) – လဵပ်ႈႁဵၼ်းၶူးလၢႆးတႅမ်ႈႁေႃး လိၵ်ႈလင်ႇၵႃႇလူင် သၢမ်ၵိဝ်ၼူၺ်း/ယၢဝ်း တီႈၵႅပ်ႈ
- ၸရေးယွတ်ႈသွၼ်း (ပၢင်လူင်) – လဵပ်ႈႁဵၼ်းထမ်ႇမၸၵ်ႈၵျႃႇတြႃးဢူး
- ၸရေးလႃႉထုၼ်း (ၸရေးၵမ်ႉၶိူဝ်း) – ၸႃႇတၵသိပ်းၸၢတ်ႈ
- ၸရေးသၢင်ႇယီႈဢွၼ်ႇ – လိၵ်ႈလူင်ၵေႃးသလၼွၼ်းၽၼ် 16 ဢၼ်
- ၸရေးသၢင်ႇပႃႉဢူး (မၢဝ်းၶမ်းလၢၵ်ႇ ၼမ်ႉၶမ်း) – လဵပ်ႈႁဵၼ်းယႂ်းႁိုၼ် ထမ်ႇမပႁႃႇယၵ ဢမေႃးႁ ပၺ်ႇၺႃႇ ဢၼ်ၸဝ်ႈၶိင်းလူင်ၸိုၼ်ႈၶမ်းသႂ်တႅမ်ႈ
- ၸဝ်ႈသြႃႇဝိရိယ (ဝၢၼ်ႈလီ ၼမ်ႉလၼ်ႈ) – ၵွင်မွင်းႁူၵ်းသိူင်း
- ၸရေးမိၼ်ႉ (ထုင်ႉပူင်း) – မူႇတြႃးၸဝ်ႈ ဢၼိၸ်ၸတီႇပၼီႇ
- ၸရေးဢွင်ႇႁၢၼ်ႇ (ၼႃးလွႆ ထုင်ႉပူင်း) – လဵပ်ႈႁဵၼ်းႁႃလွၼ်ႉၼိူဝ်ႉလိၵ်ႈ ၼႂ်းပပ်ႉထမ်းၸဝ်ႈ ဝီႇရိယ သီလ သမႃႇထိ
- ၸရေးမွၼ်းသႅင် (လႃႈသဵဝ်ႈ) – လိၵ်ႈလူင်လင်ႇၵႃႇ ဢၼ်လႆႈလဵပ်ႈႁဵၼ်းၼႂ်းပပ်ႉ ႁိရိဢွတ်ႉတပ်ႉပ သင်ႇဝေႇၵဝတ်ႉထု
- ၸဝ်ႈသြႃႇၼၼ်ႇတထၸ (သႅၼ်ဝီ) – ႁိူဝ်းၶမ်းသၢမ်သိပ်းၸဵတ်းလမ်း
- ၸရေးသေႃး (လၢႆးၶႃႈ) – ၸႃႇတိတုၵ်ႉၶ သင်ႇဝေႇၵ
- ၸရေးၶမ်းပၢင်ႇ (တၢင်ႉယၢၼ်း) – ယွၼ်ႉပိူဝ်ႈၵဝ်
- ၸဝ်ႈၶူးလူင် ပႃႇမွၵ်ႉၶ တွၵ်ႉတိူဝ်ႇ ၶမ်းမၢႆ ထမ်ႇမသႃႇမိ – ၾိင်ႈပွႆးလူႇတၢၼ်း ၵမ်သိလ် ၵမ်ထမ်း လႄႈ ၽူႈၼမ်းၼႃႈဝၢၼ်ႈတႃသူၼ် (ယၵ်ႉတူၺ်းၾိင်ႈငႄႈသုတ်ႉတ ၼႂ်းၵၢၼ်လူႇတၢၼ်းပၢင်သွမ်း ၼႂ်းၸၢဝ်း ၶိူဝ်းတႆး)
- ၸဝ်ႈသြႃႇဝိၸိတ်ႉတသႃႇရ – လဵပ်ႈႁဵၼ်းလွင်ႈၼိပ်ႉပၢၼ်ႇ ၼႂ်းပပ်ႉၵျၢမ်းၼႄတၢင်းၼိပ်ႉပၢၼ်ႇ ဢၼ်ၸဝ်ႈဝေႃးရၶႄႉတႅမ်ႈ
- ၸရေးတေႇၸ (ထုင်ႉပူင်း) – လဵပ်ႈႁဵၼ်းႁႃလွၼ်ႉၼိူဝ်ႉလိၵ်ႈ ၼႂ်းပပ်ႉထမ်းၸဝ်ႈ ဢၼိၵ်ႉၸမူႇလသၵ်ႈသေႇ
- ၸရေးသၢင်ႇၸၢမ်ႇ (မိူင်းပွၼ်) – ပပ်ႉထမ်းၸဝ်ႈ ပၺ်ႇၺႃႇၵထႃႇၼဢုတေႇသ
- ၸဝ်ႈသြႃႇသုၶမ်း (တၢင်ႉယၢၼ်း) – ၶေႃႈၶူၼ်ႉၶႂႃႉ သုတ်ႉတမႁႃႇၼိပ်ႉပႃႇၼ ၼမ်ႉၵႂမ်းၸဝ်ႈၵေႃးလီႇ မိူင်းပၼ်ႇ
- ၸရေးဝိလိင်ႇ (တၢင်ႉယၢၼ်း) – မႅင်းသီႇႁူႁႃႈတႃ
- ၸရေးသၢင်ႇၸိင်း (မိူင်းပွၼ်) လဵပ်ႈႁဵၼ်းတူၺ်းပပ်ႉထမ်းတြႃးၸဝ်ႈ ပိတ်ႈၸေးသၢဝ်းသီႇ
- ၸရေးၵျေႃႇလူၼ်း (ၶမ်းတိူၼ်း သႅၼ်ဝီ) – ပိုၼ်းၽြႃးပဵၼ်ၸဝ်ႈ ဢၼ်တေပေႃႇမႃးမိူဝ်းၼႃႈ
- ၸရေး မေႃသွၼ် လၢဝ်သႂ်ယိင်း (လႃႈသဵဝ်ႈ) – လွင်ႈလဵပ်ႈႁဵၼ်းဝေႃးႁၢရ်တႆး ၼႂ်းထမ်းၵၢတ်ႇႁႃႈလုၵ်ႈ
- ၸဝ်ႈသြႃႇမုၼိၼ်ႇတ (ဝၢၼ်ႈယဵၼ်ႇ ထုင်ႉပူင်း) – ပပ်ႉလင်ႇၵႃႇထမ်းၸဝ်ႈ ၸူႇလၵမ်ႇမဝိၽင်ႇၵသုၵ်ႈ
- ၸဝ်ႈသြႃႇဝႃႇရိၼ်ႇတ (တူၼ်ႈမူင်ႈ ထုင်ႉပူင်း) – ထမ်ႇမပတၵႃႇထႃႇလင်ႇၵႃႇလူင်
- ၸရေးလိူၼ်ၶမ်း – ထမ်ႇမသႃႇရ ဢမတ်တသျူႉၽွႆႇ
- ၸရေးဝိမလ (တၢင်ႉယၢၼ်း) – လဵပ်ႈႁဵၼ်းတူၺ်းပပ်ႉထမ်းၸဝ်ႈ ရတၼႃႇၵုင်ႇၽေႇ
- ၸရေးၸၢမ်ႇဢေး (သႅၼ်ဝီ) – တြႃးၸဝ်ႈ တႃႇၼဢယေး သထေးသၢၵ်ႈသေႇ
ၶေႃႈသင်ႇ
သင်ဝႃႈသဵၼ်ႈမႆၢၽိုၼ်လိၵ်ႈၼႆႉ မီးတီႈယူပ်ႈယွမ်း ဢမ်ႇၼၼ် တီႈၽိတ်းပိူင်ႈၼႆ ၶႅၼ်းတေႃႈ ၸွႆႈၸီႉၸႅင်ႈပွင်ႇလႅင်း မႃးပၼ်ႁႂ်ႈႁဝ်းၶႃႈလႆႈဝူၼ်ႉမႄးၵႄႈၶႆသေၵမ်း။
ၵပ်းသိုပ်ႇလႆႈတီႈ – https://www.facebook.com/groups/tailikloung/


text:
လုၵ်ႉတီႈ ဝီႇၶီႇၽီးတီးယႃး ဢၼ်လွတ်ႈလႅဝ်းထၢင်ႇႁၢင်ႈ ၼၼ်ႉမႃး
ၵျူႇထူဝ်ႇရီႇယႄႇ ၸၼ်ႉၼိုင်ႈ
ၶႂ်ႈပၼ် တၢင်းၶႆႈၸႂ် ႁႂ်ႈလူတူၺ်း
ၶွင် ပဝ်ႉမၢႆလူင်ႁႃႈယိူင်ႈ ဝီႇၶီႇၽီးတီးယႃးၼၼ်ႉၶႃႈ။ ပေႃးဝႃႈ တၢင်ႇမၢႆၽၢင် ဢၶွင်ႉယဝ်ႉၼႆ ၸိူဝ်းပဵၼ် လႄႈ ၵျူႇထူဝ်ႇရီႇယႄႇ ၼၼ်ႉ တေပၼ်တၢင်းၸွႆႈထႅမ်တင်းၼမ်ယူႇယဝ်ႉ။ ၶဝ်ၸိူဝ်းၼၼ်ႉ တေလၢတ်ႈပၼ် လွင်ႈမႄးထတ်း လႄႈ လွၵ်းလၢႆးတႅမ်ႈၵႃႈတီႈ ဝီႇၶီႇၽီးတီးယႃးသေ ၸိူဝ်းထုၵ်ႇလီႁူႉ တၢင်ႇလွင်ႈၵေႃႈ တေလၢတ်ႈပၼ်ၵႂႃႇယူႇ။ တွၼ်ႈတႃႇ ၶဝ်ႈႁူမ်ႈတီႈ ဝီႇၶီႇၽီးတီးယႃးၼၼ်ႉ ၸဝ်ႈၵဝ်ႇ ဢမ်ႇတၢပ်ႇလူဝ်ႇလူင်ႉလႅၼ်ႇၽၢႆႇပၢႆးၸၢင်ႈ ၼင်ႇၵဝ်ႇ။ တီႈဢၼ်ၶဝ်ႈႁူမ်ႈၼၼ်ႉ ၶေႃႈထၢမ် ဢၼ်ၵႆႉထုၵ်ႇထၢမ် ။ ယဝ်ႉၵေႃႈ ႁႂ်ႈႁတ်းႁၢၼ်လႄႈ သိူၵ်ႈသမ်ႇတေႃႇ ၵူၼ်းတၢင်ႇၵေႃႉ သိုဝ်ႈသိုဝ်ႈယူဝ်းယူဝ်းလႄႈ။ တီႈၼႆႈၼႆႉ ပဵၼ် သေ ပဵၼ်ဢၼ်ငၢႆႈငႅမ်ႈယူႇ။
ဝီႇၶီႇ
ဢဝ်တၢင်းၸွႆႈထႅမ်
ပေႃးဝႃႈ လူဝ်ႇတၢင်းၸွႆႈထႅမ်ၼႆ ၶဝ်ႈဢုပ်ႇၵုမ် တွင်ႈထၢမ်လႆႈၵႃႈတီႈ
လၢၼ်ႉၼမ်ႉၼဵင်ႈ ဢမ်ႇၼၼ် ၼႃႈလိၵ်ႈ ၸုမ်းဝီႇၶီႇတႆး ၵႃႈတီႈ Facebook ၼၼ်ႉၵေႃႈလႆႈယူႇၶႃႈ။ တွၼ်ႈတႃဝႃႈ တေႁဵတ်းႁိုဝ် တႄႇၸႂ်ႉ ဝီႇၶီႇ ဢၼ်ဝႃႈၼၼ်ႉတႄႉ တူၺ်းတီႈ ၼႃႈလိၵ်ႈ
လၢႆးမႄးထတ်းၼၼ်ႉၶႃႈလႄႈ။ ပေႃးၶႂ်ႈလဵပ်ႈႁဵၼ်းၵႂၢင်ႈၵႂၢင်ႈၶႂၢင်ၶႂၢင် ၵဵဝ်ႇလူၺ်ႈလွင်ႈမႄးထတ်း ၼႆ လူတူၺ်းလႆႈတီႈ
တီႈၼႃႈလိၵ်ႈၼႆႉ ၶႃႈ။ ပေႃးဝႃႈ မီးၶေႃႈထၢမ်ၼႆ ထၢမ်လႆႈ
တီႈၼႆႈယူႇၶႃႈ။ ၸဝ်ႈၵဝ်ႇ ၸၢင်ႈလုၵ်ႉတီႈ ၼႃႈလိၵ်ႈဢုပ်ႇၵုမ်
ၽူႈၵုမ်းၵၢၼ် သေၵေႃႈ ၵပ်းသိုပ်ႇတင်းမၼ်းလႆႈယူႇ။ ပေႃးမီးလွင်ႈ ယၢပ်ႇၽိုတ်ႇ တွၼ်ႈတႃႇ ဢူၼ်းသႂ်ႇ ၾွၼ်ႉယူႇၼီႇၶူတ်ႉၼႆၸိုင် တူၺ်း
တီႈၼႆႈ ၶႃႈလႄႈ။ ပေႃးဝႃႈ ဢမ်ႇႁူႉ တေလႆႈၸႂ်ႉ ၶီးပူတ်ႉ သင်ၼႆ တူၺ်း တီႈၼႆႈ ၶႃႈလႄႈ။
လွင်ႈလီတွင်းမၢႆ
ပေႃးဝႃႈ ၶႂ်ႈၸၢမ်းတူၺ်းၼႆ ၸႂ်ႉ
ၼႃႈလိၵ်ႈဢၼ်ၼႆႉ သေၵေႃႈ တႄႇၸၢမ်းတူၺ်းလႆႈ လွင်ႈမႄးထတ်းၼႃႈလိၵ်ႈ လႆႈယူႇၶႃႈ။ ပေႃးဝႃႈ ၶႂ်ႈတႄႇတႅမ်ႈ ပွင်ႈလိၵ်ႈ ဢၼ်မႂ်ႇ ၼိုင်ႈႁူဝ်ၼႆ လူတူၺ်းတီႈ ၼႃႈလိၵ်ႈ
ပွင်ႈလိၵ်ႈဢွၼ်တၢင်းသုတ်း တႃႇၸဝ်ႈၵဝ်ႇ ၼၼ်ႉၶႃႈလႄႈ။ ပေႃးမီးတၢင်းယၢပ်ႇၽိုတ်ႇ တွၼ်ႈတႃႇပၼ်ၸိုဝ်ႈ ပွင်ႈလိၵ်ႈဢၼ်မႂ်ႇၼႆၸိုင် လူတူၺ်း တီႈ
ၼႃႈလိၵ်ႈၼႆႉၶႃႈလႄႈ။ တီႈ
Help:ၵူႈမိုဝ်းတၢင်ႇၶႅပ်းႁၢင်ႈၼၼ်ႉ သၢင်းလၢင်းပၼ်ဝႆႉ လွင်ႈတၢင်ႇၶႅပ်းႁၢင်ႈ၊ လွင်ႈဢဝ်သႂ်ႇၸႂ်ႉ ၸိူဝ်းၼႆႉယဝ်ႉ။ ဢၼ်ပဵၼ်
ပိူင်ၵၢၼ် လွင်ႈၸႂ်ႉတိုဝ်းၶႅပ်းႁၢင်ႈ ၼႆႉ မၼ်းတေၸွႆႈထႅမ်တႅပ်းတတ်းပၼ်ဝႃႈ တေလီဢဝ် ၶႅပ်းႁၢင်ႈၸိူင်ႉႁိုဝ် ထုၵ်ႇတၢင်ႇ ဢမ်ႇထုၵ်ႇတၢင်ႇတီႈ ဝီႇၶီႇၽီးတီးယႃးတႆး ၼႆၶႃႈ။ ၶႅၼ်းတေႃႉ ပေႃႉသႂ်ႇပၼ် ~~~~ တီႈၼႃႈလိၵ်ႈ ဢုပ်ႇၵုမ်သေၵေႃႈ လူင်းလၢႆးမိုဝ်းပၼ်တႃႇ ၸိုဝ်ႈၸဝ်ႈၵဝ်ႇလႄႈ။
ၸၢင်ႈဢဝ် gadgets (custom features) ၼႆႉ ၸႂ်ႉတွၼ်ႈတႃႇ ဢၶွင်ႉၸဝ်ႈၵဝ်ႇလႆႈယူႇ။
Welcome!
Welcome to
Shan Wikipedia
! I hope you enjoy improving and editing this
Wikipedia
project. These pages are especially useful for those who are literate in Shan. However, even experienced Wikipedians who don't know any Shan language have helped out with other things, like 'Interwikis' and updating images from Commons, etc. So don't be afraid to improve the wiki any way you can! Remember, someone else can always come later and fix any changes you make that are not perfect. Thank you.
အကိုရေ ဒီတမ်းပလိတ်လေး လုပ်ထားလိုက်တယ်။ လိုအပ်တဲ့ စာမျက်နှာလေး ထပ်ဆောက်သွားပါဦးမယ်ခင်ဗျ။ ကျေးဇူးတင်ပါတယ်။ Saimawnkham ( talk) 01:02, 20 ၼူဝ်ႇဝႅမ်ႇပႃႇ 2018 (UTC)
@ ဟုတ်ကဲ့အကို။ လိုတာရှိရင် ပြောပါဗျ။ Saimawnkham: Ninjastrikers ( talk) 04:48, 20 ၼူဝ်ႇဝႅမ်ႇပႃႇ 2018 (UTC)
I DDDDIIIIIIIIIIIDDDDDDDDDDDDDDDDDDDDDDDDD VANDAAAAAAAAAAAAAAAAAAAAAAAAAAAAAAALLLLLLLLLLLLLLLLLIIIIIIIIIIIIIIIIIIIIIIIIIIIISSSSSSSSSSSSSSSSSSSSSSSSSSSSSSMMMMMMMMMMMMMMMMMMMMMMMMMMMMMMMMMMMMMMMMMMMMMMMMMMMMMMMMMMMM
Hi 저 관리자 신청 했어요. Ykopwer ( talk) 04:01, 29 ၾႅပ်ႇဝႃႇရီႇ 2020 (UTC) Reply [ တွပ်ႇၶိုၼ်း ]
Hello Ninjastrikers, how are you? Sorry in English. I'm the editor of Chinese Wikipedia. I wrote an article Mong Mao (
မိူင်းမၢဝ်းလူင်) in Chinese Wikipedia. And I want to know how the "Mong Mao" write-in Shan language? I think မိူင်းမၢဝ်းလူင် is Mong-Mao-Long, so is မိူင်းမၢဝ် correct for Mong Mao?-- 瑞丽江的河水 ( talk) 01:03, 23 ၵျုၼ်ႇ 2020 (UTC)


text:
ၵျွၵ်ႉသႄႇ၊ ဝဵင်း
ဝဵင်းၵျွၵ်ႉသႄႇ (ဢိင်းၵလဵတ်ႈ: Kyaukse), (မၢၼ်ႈ: ကျောက်ဆည်)ၼႆႉ ပဵၼ်ဝဵင်းဢၼ်ၶဝ်ႈပႃးၼႂ်း ၸႄႈတိူင်းတႃႈလိူဝ်ႇ ဝဵင်းၼိုင်ႈသေ မီးဝႆႉၽင်ႇၽၢႆႇၶႂႃ မႄႈၼမ်ႉၸေႃႇၵျီႇသေ ပဵၼ်ဝဵင်းပၵ်းလုမ်း ၶုၼ်ပွင်ၸႄႈတွၼ်ႈၵေႃႈၸႂ်ႈယဝ်ႉ။ ပဵၼ်ဝဵင်းဢၼ်လိုဝ်းလင် တီႈၼိူဝ် သၢႆတၢင်းလူတ်ႉလဵၼ်း တႃႈၵုင်ႈ တႃႈလိူဝ်ႇသေ ပေႃးဢဝ် တၢင်းလူတ်ႉလဵၼ်းဝႃႈ လုၵ်ႉ ဝဵင်းတႃႈလိူဝ်ႇ ၵႆယၢၼ် 27 လၵ်း၊ တင်း ဝဵင်းတႃႈၵုင်ႈ ၵႆယၢၼ် 359 လၵ်းယဝ်ႉ။
တၢင်းၵႂၢင်ႈဝဵင်းၼႆႉ မီး 1.05 လွၵ်းလၵ်းပၼ်ႇမူၼ်းၵူၺ်းသေတႃႉ လွၵ်းတင်ႈဝဵင်းၼႆႉ တူၵ်းပိူင်မၼ်းလီဝႆႉ။ တီႈဝဵင်းၵျွၵ်ႉသႄႇၼႆႉ မီးဝႆႉတီႈတိၼ်ယွၼ် သူၺ်ႇတႃႇလွင်း ဢၼ်တၢင်းသုင်မီး 975 ထတ်းၼၼ်ႉယဝ်ႉ။ တီႈႁူဝ်လွႆၼၼ်ႉ မၼ်းၵွင်းမူး ဢၼ်ၶုၼ် ဢၼေႃႇယထႃႇ ပူးၵမ်ႇတႄႇမႃးသေ တီႈတိၼ်လွႆၼၼ်ႉ မၼ်းၵွင်းမူးသူၺ်ႇမုၺေႃးယဝ်ႉ။
ပိုၼ်းဝဵင်း[မႄးထတ်း | မႄးထတ်းငဝ်ႈငႃႇ]
မိူဝ်ႈပၢၼ်ၶုၼ်ဢၼေႃႇယထႃႇၼၼ်ႉ ႁဵတ်းႁွင်ႈၽၢႆသေ လႆႈဢဝ်မၢၵ်ႇႁိၼ်ႁဵတ်းဝႆႉလႄႈ ၸင်ႇတၢင်ႇၸိုဝ်ႈဝႃႈ ဝဵင်းၵျွၵ်ႉသႄႇ ၼႆယဝ်ႉ။ ၵႂၢမ်းမၢၼ်ႈ ၵျွၵ်ႉၼႆႉ ပဵၼ်မၢၵ်ႇႁိၼ်၊ သႄႇၼႆႉ ပဵၼ်ၽၢႆ သေ ပေႃးတေပိၼ်ႇတူၺ်းၽၢႆတႆး တေလႆႈဝႃႈ ပဵၼ်ဝဵင်းၽၢႆႁိၼ် ၼႆယဝ်ႉ။ တီႈၽၢႆလူင်ၼၼ်ႉ ႁဵတ်းႁူးၽႄၼမ်ႉဝႆႉလႄႈ တွၼ်ႈတႃႇၼႃးႁိမ်းႁွမ်းဝဵင်းၼၼ်ႉ လူဝ်ႇၼမ်ႉၵႃႈႁိုဝ်ၵေႃႈ ၸႅၵ်ႇၽႄပၼ်လႆႈယူႇ။
ႁူဝ်ၼပ်ႉၵူၼ်း[မႄးထတ်း | မႄးထတ်းငဝ်ႈငႃႇ]
ဝဵင်းၵျွၵ်ႉသႄႇၼႆႉ ပေႃးဢဝ်ၼႂ်း ၸႄႈတွၼ်ႈၵျွၵ်ႉသႄႇဝႃႈ ပဵၼ်ဝဵင်းဢၼ်ႁူဝ်ၼပ်ႉၵူၼ်းၼမ်သေပိူၼ်ႈသေ ပေႃးဢဝ် သဵၼ်ႈမၢႆႁူဝ်ၼပ်ႉၵူၼ်း မိူဝ်ႈပီ 1953 ၼၼ်ႉဝႃႈ မီး 8668 ၵေႃႉယဝ်ႉ။ တွၼ်ႈတႃႇ ႁဵတ်းၵၢၼ်လွင်ႈမူတ်းသႂ် ဝဵင်းၼႆ လႆႈၽွတ်ႈႁဵၼ်းၸုမ်းမျူႇၼီႇၸီႇပႄႇ မိူဝ်ႈပီ 1888 ၼၼ်ႉယဝ်ႉ။
ပွႆးၸၢင်ႉၵျွၵ်ႉသႄႇ[မႄးထတ်း | မႄးထတ်းငဝ်ႈငႃႇ]
တီႈၼိူဝ်ဝဵင်းၵျွၵ်ႉသႄႇၼႆႉ ပေႃးထိုင် လိူၼ်သိပ်းဢဵတ်း မႃးၼႆ ဢွၼ်ၵၼ်ၸတ်းႁဵတ်း ပွႆးၸၢင်ႉ ၼႆ ၵူႈပီၵူႈပီယဝ်ႉ။
လွင်ႈတၢင်းဢၼ်ပွႆးၼႆႉ ပေႃႇပဵၼ်မႃးၼႆႉ ပၢၼ်ၶုၼ် ဢၼေႃႇယထႃႇ ပူးၵမ်ႇၼႆႉ ပၼ်ၶေႃႈပူင်ဝႃႈ ၸႄႈတွၼ်ႈလႄႇတုၼ်းၵဝ်ႈတွၼ်ႈ ၼႆႉ တေလႆႈမႃးဝႆႈသႃ ၵွင်းမူး ၼိူဝ်လွႆသူၺ်ႇတႃႇလွင်းၼႆ ၼႆယဝ်ႉ။ တႄႇဢဝ်မိူဝ်ႈၼၼ်ႉသေ ပဵၼ်ၾိင်ႈထုင်းမႃးယဝ်ႉ။
ပေႃးထိုင် လိူၼ်သိပ်းဢဵတ်းမႂ်ႇ ႑႔ ၶမ်ႈမႃးၼႆ ဝၢၼ်ႈၸိူဝ်းႁိမ်းႁွမ်း ဝဵင်းၵျွၵ်ႉသႄႇၼႆႉ ဢွၼ်ၵၼ်ႁဵတ်း ႁၢင်ႈၸၢင်ႉလူင်သေ ဢဝ်ႁၢင်ႈၸၢင်ႉလူင်ၼၼ်ႉ လဵပ်ႈပၼ်ဝဵင်းသေ ဢွၼ်ၵၼ် ၵႃႈၵႃႈဝႅၼ်ဝႅၼ်ယဝ်ႉ။ မိူဝ်ႈၵူႈပွၵ်ႈတႄႉ ဢဝ်ၸၢင်ႉဢၼ်တႄႉမၼ်းသေ လဵပ်ႈပၼ်ႇယဝ်ႉ။ ပေႃးယဝ်ႉ ဢွၼ်ၵၼ်ၵႂႃႇဝႆႈသႃ ၵွင်းမူးသူၺ်ႇတႃႇလွင်းသေ ၸင်ႇၽၢတ်ႇၽုင်ယဝ်ႉ။ ပဵၼ်ပွႆးဢၼ် ၵူၼ်းၼုမ်ႇၵူၼ်းဢွၼ်ႇၶဝ် ဢွၼ်ၵၼ် ၶဝ်ႈႁူမ်ႈမူၼ်ႈသိူဝ်းဢၼ်ၼိုင်ႈယဝ်ႉ။
ဢွင်ႈၸိူဝ်းလီၶဝ်ႈၸႂ်[မႄးထတ်း | မႄးထတ်းငဝ်ႈငႃႇ]
- ၽြႃးသူၺ်ႇတဵင်ႇတေႃႇ (မၢၼ်ႈ: ရွှေသိမ်တော်ဘုရား (ကျောက်ဆည်))
- ၽြႃးသူၺ်ႇတႃႇလွင်း (မၢၼ်ႈ: ရွှေသာလျှောင်းဘုရား)
- ၽြႃးသီႇၼႃႈ (မၢၼ်ႈ: လေးမျက်နှာဘုရား)
- ၽြႃးသူၺ်ႇၵူႇၵျီး (မၢၼ်ႈ: ရွှေဂူကြီးဘုရား)
- လွႆသူၺ်ႇတဵင်ႇတေႃႇ
- လွႆသူၺ်ႇတႃႇလွင်ႈ
- လွႆဝေႇပူႇ (မၢၼ်ႈ: ဝေဘူတောင်)
- လွႆသၢင်းၽေႃးႁိၼ် (မၢၼ်ႈ: ကျောက်သင်္ဘော)
ၼႃႈလိၼ်ပထဝီႇ[မႄးထတ်း | မႄးထတ်းငဝ်ႈငႃႇ]
ဝဵင်းၵျွၵ်ႉသႄႇၼႆႉ ၶဝ်ႈပႃးၼႂ်း ပွတ်းၵၢင်မိူင်းမၢၼ်ႈ တီႈဢၼ်မႆႈ ၼၼ်ႉယဝ်ႉ။ မီးၽၢႆႇတၢင်းတူၵ်း ဝဵင်းတႃႈလိူဝ်ႇ ယၢၼ်ၵႆ 30 လၵ်းယဝ်ႉ။ ၽၢႆႇတၢင်းဢွၵ်ႇဝဵင်းၵျွၵ်ႉသႄႇၼႆႉ မီးသၼ်ႇလွႆမိူင်းတႆးသေ ၽၢႆႇတၢင်း ဢွၵ်ႇဝဵင်းၸမ်ႉမီးလွႆသူၺ်ႇတႃႇလွင်းယဝ်ႉ။ ဢၼ်ပဵၼ် မႄႈၼမ်ႉၸေႃႇၵျီႇ ၼႆႉ လုၵ်ႉဢၼ် ပွတ်းဢွၵ်ႇၽၢႆႇၸၢၼ်းသေ လတ်းလႆၶၢမ်ႈၵႂႃႇ ပွတ်းတူၵ်းၽၢႆႇႁွင်ႇ ဝဵင်းၵျွၵ်ႉသႄႇယဝ်ႉ။ တီႈၼႂ်းဝဵင်းၼႆႉ မီး ႁွင်ႈတမူတ်ႉ၊ ႁွင်ႈမိၼ်းယႄး ၸၵႂႃႇၸိူဝ်းၼႆႉယဝ်ႉ။
ၸၼ်ႉၸွမ်လႄႈၶေႃးလဵၵ်ႉ[မႄးထတ်း | မႄးထတ်းငဝ်ႈငႃႇ]
ၸၼ်ႉၸွမ်ပၢႆးမေႃ ၵျွၵ်ႉသႄႇ[မႄးထတ်း | မႄးထတ်းငဝ်ႈငႃႇ]
ၵေႃႈတင်ႈဝႆႉ ႁိမ်းၶၢင်ႈ ႁွင်ႈတမူၵ်ႉ၊ တီႈပွၵ်ႉဢေးမျႃႉၵျီႇလိၼ်ႇ ဢၼ်မီးတၢင်းပွတ်းၸၢၼ်းၽၢႆႇတူၵ်းဝဵင်းၼၼ်ႉယဝ်ႉ။
ၸၼ်ႉၸွမ်ၵျွၵ်ႉသႄႇ[မႄးထတ်း | မႄးထတ်းငဝ်ႈငႃႇ]
ၶႅပ်းႁၢင်ႈ[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၅၈.


text:
The Tower of Babel (Genesis 11: 1-9)
လိၵ်ႈတႆး (Shan)
သဝ်လၢင်းလူင်ၼႂ်းမိူင်းပႃႇပေႇလႃႉ
- ၶိင်ႇမိူဝ်ႈၼၼ်ႉၵူၼ်းၼိူဝ်လိၼ်မိူင်းတင်းသဵင်ႈတင်းလူင်လၢတ်ႈၵႂၢမ်းၽႃႇသႃႇဢၼ်လဵဝ်ၵၼ်လၢတ်ႈၵႂၢမ်းမဵဝ်းလဵဝ်ၵၼ်ၵူၺ်းဢေႃႈ။-
- ၼႂ်းမိူဝ်ႈဢၼ်ၶဝ်ယင်းတိုၵ်ႉပႆၵႂႃႇၶၢဝ်းတၢင်းၼႃႈဝၼ်းဢွၵ်ႇယူႇၼၼ်ႉ ၶဝ်ႁွတ်ႈၵႂႃႇၵႃႈတီႈဢၼ်ပၢင်ႇလီပဵင်းလီၵႃႈၼႂ်းမိူင်းသိၼႃႇ၊လႄႈၶျႃးတီႈယူႇၵႃႈတီႈၼၼ်ႈဢေႃႈ။-
- ၶဝ်ၼင်ႇၵၼ်လၢတ်ႈတီႈၵၼ်လႄႈဝႃႈ၊ “မႃး႟။ ႁဝ်းဢွၼ်ၵၼ်ႁဵတ်းမၢၵ်ႇဢုတ်ႇလႄႈၽဝ်ၵႅၼ်ႇၵႅၼ်ႇတႃႉႁဝ်း၊” ဝႃႈၼင်ႇၼႆဢေႃႈ။ ၶဝ်ၵေႃႈလႆႈမၢၵ်ႇဢုတ်ႇပုၼ်ႈတႃႇတႄႇတင်ႈ၊ဢိၵ်ႇလူၺ်ႈၵႆးတဝ်းမဵဝ်းၼိုင်ႈဢၼ်ၼွၵ်းဢၢင်းၵတေႇဢေႃႈ။-
- ၶဝ်လၢတ်ႈလႄႈဝႃႈ၊ “မႃး႟။ ၵူဝ်ႁဝ်းတၵ်းၽၢတ်ႇၽႄၵၼ်ၵႂႃႇၵႃႈၼိူဝ်လိၼ်မိူင်းၼႆႉလႄႈႁဝ်းဢွၼ်ၵၼ်တႄႇတင်ႈဝဵင်းဢိၵ်ႇလူၺ်ႈသဝ်လၢင်းလူင်ဢၼ်သုင်ၶိုတ်းပဵင်းၽႃႉပဵင်းမွၵ်ႇလႄႈႁဵတ်းႁႂ်ႈၸိုဝ်ႈသဵင်ႁဝ်းႁူင်ႁၢင်းတႃႉႁဝ်း၊” ဝႃႈၼင်ႇၼႆဢေႃႈ။
- မိူဝ်ႈၼၼ်ႉ၊ထႃႇဝရႃႉၽြႃး၊ၵျွလူင်းမႃးလူတူၺ်းဝဵင်းဢိၵ်ႇတင်းသဝ်လၢင်းလူင်ဢၼ်ၵူၼ်းၸိူဝ်းၼၼ်ႉတႄႇႁဵတ်းယူႇၼၼ်ႉသေယဝ်ႉ။-
- မၼ်းၸဝ်ႈလၢတ်ႈလႄႈဝႃႈ၊ “တူၺ်းလူးၶဝ်ပဵၼ်ၵူၼ်းမဵဝ်းလဵဝ်ၵၼ်လၢတ်ႈၵႂၢမ်းၽႃႇသႃႇဢၼ်လဵဝ်ၵၼ်လႄႈၶဝ်ၸၢင်ႈႁဵတ်းၸိူဝ်ႉၼင်ႇၼႆဢွၼ်တၢင်းယဝ်ႉ၊လိုၼ်းၼၼ်ႉၶဝ်ၵျၢမ်ႇဝႆႉႁႂ်ႈႁဵတ်းသင်ၵေႃႈၶဝ်တေႁဵတ်းၵႂႃႇယဝ်ႉ။-
- ၼင်ႇႁိုဝ်ၶဝ်ၼင်ႇၵၼ်တၵ်းဢမ်ႇႁုထွမ်ႇၵႂၢမ်းၵၼ်ၸိုင်၊မႃး႟။ ႁဝ်းလူင်းၵႂႃႇႁဵတ်းႁႂ်ႈၵႂၢမ်းၶဝ်သုၵ်ႉသၢၵ်ႉသူၼ်သၢၼ်ၵၼ်ၵႂႃႇတႃႉႁဝ်း၊” ဝႃႈၼင်ႇၼႆဢေႃႈ။-
- ႁဵတ်းၼၼ်လႄႈ၊ထႃႇဝရႃႉၽြႃး၊ႁႂ်ႈၶဝ်ၽၢတ်ႇၽႄၸွတ်ႇၸႅတ်ႇၵႂႃႇၵႃႈၼိူဝ်လိၼ်မိူင်းလႄႈ၊ၶဝ်ဢမ်ႇၸၢင်ႈတႄႇႁဵတ်းဝဵင်းၼၼ်ႉယဝ်ႉ။-
- ဝဵင်းၼၼ်ႉလႆႈႁွင်ႉဝႃႈ၊ဝဵင်းပႃႇပေႇလႃႉ၊ ဝႃႈၼႆၵွပ်ႈပိူဝ်ႈထႃႇဝရႃႉၽြႃး၊ႁဵတ်းႁႂ်ႈၵႂၢမ်းၵူၼ်းသုၵ်ႉသၢၵ်ႉသူၼ်သၢၼ်ၵၼ်ၵႂႃႇၼၼ်ႉသေယဝ်ႉ၊တႄႇဢဝ်တီႈၼၼ်ႈၵႂႃႇမၼ်းၸဝ်ႈႁႂ်ႈၵူၼ်းၽၢတ်ႇၽႄၸွတ်ႇတူဝ်ႈၵႂႃႇၵႃႈၼိူဝ်လိၼ်မိူင်းၵူႈတီႈၵူႈလႅၼ်ဢေႃႈ။
Source: သမ်ႇမႃႇၵျၢမ်းလိၵ်ႈ ထႃႇဝရႃႉၽြႃး Shan Bible. Thailand Bible Society.
Contributed by Wolfgang Kuhl
Information about Shan |
Numbers |
Tower of Babel
Tower of Babel in Tai-Kadai languages
Kam,
Lao,
Shan,
Thai
Other Tower of Babel translations
By language |
By language family
[top]
Why not share this page:
Learn languages for free on Duolingo
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.
[top]


text:
ၵူၼ်းမိူင်းဝီႊယႅတ်ႊၼၢမ်ႊ လၵ်ႉလွမ်ၶဝ်ႈမိူင်း ႁွတ်ႈထိုင်မိူင်းတႆးပွတ်းဢွၵ်ႇ ၺႃးတီႉၼႂ်းၵႄႈ ၵဵင်းတုင်-မိူင်းၶၢၵ်ႇ 4 ၵေႃႉ ပႃးၵူၼ်းၼမ်းတၢင်းၵေႃႉၼိုင်ႈ။
ၸိူဝ်းၶဝ်ၺႃးတီႉမိူဝ်ႈဝၼ်းတီႈ 5/7/2022 ။ လႆႈႁူႉဝႃႈလုၵ်ႉမိူင်းလၢဝ်းမႃး ဢၢၼ်းၵႂႃႇတႃႈၶီႈလဵၵ်း ဝႃႈၼႆ။
ၽွင်းၶၢဝ်းၶူဝ်ႊဝိတ်ႉလၢမ်းၽႄႈ ၵူၼ်းတင်းလုမ်ႈၾႃႉႁၢမ်းၵၢၼ်ငၢၼ်း ယၢပ်ႇၽိုတ်ႇၵၢၼ်ႁႃၵိၼ်လဵင်ႉတွင်ႉ။ ၵူၺ်းၵႃႈတီႈဝဵင်းတႃႈၶီႈလဵၵ်းလႅၼ်လိၼ်တႆး-ထႆးသမ်ႉ ၸဝ်ႈငိုၼ်းသႃး ၵူၼ်းမိူင်းၶႄႇ ၶဝ်ႈမႃးယူႇသဝ်း ႁဵတ်းၵၢၼ်ပၢႆးမၢၵ်ႈမီး တၢင်းဢွၼ်ႊလၢႆႊ။ ၵမ်ႈၼမ်ပဵၼ်ၵူၼ်းဢမ်ႇမီးဝတ်းဝႂ်သင်သေလၵ်ႉလွမ်ယူႇသဝ်း -ဝဵင်းပေႃးၵိုၼ်းၶွၼ်ႈလူင်ဝႆႉ။
ၵူၼ်းၸိူဝ်းၶဝ်ႈႁႃ ယဵတ်ႈမွၼ်လႆႈတီႈ ၸဝ်ႈၼႃႈတီႈ တႂ်ႈသိုၵ်းမၢၼ်ႈၽွင်းငမ်း ၵေႃႈယူႇလွတ်ႈလီငၢမ်း၊ ယင်းပၢႆၶၢတ်ႈႁွင်ႈၶၢတ်ႈ ႁွင်ႈထႅဝ်တင်းတိုၵ်းတင်းထႅဝ်သေ ႁဵတ်းပၢႆးမၢၵ်ႈမီးလႆႈ။
ၸိူဝ်းဢမ်ႇၶဝ်ႈႁႃယဵတ်ႈမွၼ်လႆႈတႄႉသိုၵ်းမၢၼ်ႈၵႆႉၵႆႉ ၶဝ်ႈသွၵ်ႈတီႉၺွပ်း သေပိုၼ်ၽၢဝ်ႇ ႁဵတ်းၽိုၼ်ႁၢႆးငၢၼ်းတေႃႇၵူၼ်းပႃႈၼိူဝ် – ၵူၼ်းတႃႈၶီႈလဵၵ်းလၢတ်ႈၼင်ႇၼႆ။


text:
ၾိင်ႈပွႆးလိူၼ်ယီႈပဵင်း(ငၢၼ်းပဝေးၼီးယီႈပဵင်း) ပဵၼ်ၾိင်ႈၸၢဝ်းယူၼ်း မိူင်းၵဵင်းမႆႇ၊ မိူင်းၵဵင်းႁၢႆးလႄႈ မိူင်းၵဵင်းသႅၼ် လိူၼ် ၼိုင်ႈ။ လိူၼ်ယီႈပဵင်း ပွင်ႇဝႃႈလိူၼ်ၵမ်မူၼ်း၊ ၵွပ်ႈလိူၼ်ၸၢဝ်းယူၼ်းၶဝ်ၸဝ်ႈ ဝႆးသေ လိူၼ်ၸၢဝ်းထႆး မိူင်းၵွၵ်ႇ 2 လိူၼ်။ ၸင်ႇပဵၼ်ဝႃႈ လိူၼ် 12 မူၼ်းၸၢဝ်းထႆးတၢင်းမိူင်းၵွၵ်ႇ ပဵၼ်လိူၼ်ၵမ် မူၼ်းၸၢဝ်းယူၼ်း မိူင်းၵဵင်းမႆႇ၊ ၵွပ်ႈၸၢဝ်းယူၼ်း မိူင်း ၵဵင်းမႆႇ ႁွင်ႉလိူၼ်ၸဵင်ဝႃႈ လိူၼ်ဢၢႆႈ လိူၼ်ၵမ်ဝႃႈ လိူၼ်ယီႈ။ လိူၼ်မူၼ်းၵေႃႈ ႁွင်ႉလိူၼ်ပဵင်းလႄႈ လိူၼ်ၵမ်မူၼ်း ၸင်ႇပဵၼ် မႃးလိူၼ်ယီႈပဵင်း – ၸိူင်ႉၼႆ။
တၢင်းမိူင်းၵဵင်းတုင် မိူင်းတႆးပွတ်းဢွၵ်ႇလႄႈ မိူင်း 12 ပၼ်းၼႃး၊ မိူင်းလႅမ်းလူင် ၼႂ်းမိူင်းၶႄႇႁူမ်ႈတင်း မိူင်းလၢဝ်းပွတ်းၼိူဝ်သမ်ႉလိူၼ် 12 မူၼ်းထႆး မိူင်းၵွၵ်ႇ၊ တႆး− မိူင်းၶွၼ် မိူင်းမၢဝ်း မိူင်းတႆးမၢၼ်ႈၼႆႉ ပဵၼ် လိူၼ်ၸဵင်မူၼ်းၶဝ်ၸဝ်ႈ။ လိူၼ်ၼႆႉ မီး ၾိင်ႈပွႆးလိူၼ်ၸဵင်မူၼ်း လူႇၶဝ်ႈမႂ်ႇ လူႇၶဝ်ႈလူၼ်ႉပၢတ်ႇ (လူၼ်ႉသီႈပိတ်ႈ) တင်းဝႆႈၽထၢတ်ႈၵွင်းမူး ၸိူဝ်းၼႆႉ− ၼႆယူႇ။
လိူၼ် 12 မူၼ်းၼႆႉ တၢင်းမိူင်းတႆးႁဝ်း လူႇတဵၼ်းႁဵင်၊ တႆႈၵွၵ်းၾႆး၊ ၽၢင်ၾႆး(ၽၢင်သမီး)ၼင်ႇၼႆၵၼ်။ ၼၼ်ႉဢမ်ႇၵႃး မၢင် ပိုၼ်ႉတီႈၼႆႉ ၸတ်းႁဵတ်းပၢင်လူႇၽႃႈၵထိၼ်ၸူးလႃး (ၸူးလႃးၵထိၼ− ၽႃႈၵထိၼ် ဢၼ်ႁူမ်ႈမိုဝ်းၵၼ်ႁဵတ်းလူႇသင်ၶၸဝ်ႈ ၶဝ်။ ဢဝ်တင်ႈတႄႇၵၢၼ်လိူၵ်ႈယူင်းၵုၺ်၊ ပၼ်ႇပဵၼ်မႆၵုၺ်၊ တေႃးႁဵတ်းၽႅၼ်ႇၽႃႈ၊ ယွမ်ႉသီၽႃႈၸွမ်းၼင်ႇဢၼ်လူဝ်ႇ၊ တႅၵ်ႈ တတ်း ယဵပ်းပဵၼ်ၾၢင်ႁၢင်ႈၽိုၼ်ၽႃႈ လိူင်သၢင်ႇၵၢၼ်းၸိူဝ်းၼႆႉ ႁဵတ်းႁႂ်ႈယဝ်ႉၼႂ်းဝၼ်းၵပ်းၶိုၼ်း/ ၼႂ်းဝၼ်းလိူၼ် 12 မႂ်ႇ 14 ၶမ်ႈ ႁႂ်ႈလႆႈလူႇတၢၼ်းဝၼ်းလိူၼ်မူၼ်း ၸဵမ်ၸိူဝ်းၼႆႉ) ၼႆယူႇ။
တၢင်းမိူင်းထႆးလႄႈ မိူင်းလၢဝ်းပွတ်းတႂ်ႈသမ်ႉ ၼႂ်းဝၼ်းလိူၼ် 12 မူၼ်းၼႆႉ ႁဵတ်းပွႆးလွႆးၵရထူင်း (ဢဝ်ၵွၵ်း ၾႆးတၢင်ႇႁိူဝ်းလႆ လွင်ႈၼမ်ႉ)။ မႃးၼႂ်းပၢၼ်မိူဝ်ႈလဵဝ် ၵွပ်ႈဝႃႈဢဝ်ၸေႈ၊ ဢဝ်တွင်၊ ဢဝ်ယူၵ်ႇၵူၺ်ႈႁဵတ်း ပဵၼ်ႁၢင်ႈႁိူဝ်းတႅၼ်းသေ တၢင်ႇၵွၵ်း ၾႆးပွႆႇလွင်ႈၸွမ်းၼမ်ႉလႄႈ ႁဵတ်းပဵၼ်ပွႆးမူၼ်ႈမူၼ်ႈသိူဝ်းသိူဝ်းၵၼ်။ ၾိင်ႈၼႆႉ လႆႈႁူႉၸွမ်းဝႃႈ ယိူင်ႈဢဝ်မႃးတီႈၾိင်ႈၵလႃး ႁိၼ်တူ မိူင်းဢိၼ်ႊတိယိူဝ်းၶဝ် – ဝႃႈၼႆ။ ပဵၼ်ၾိင်ႈ ဢၼ်ၶွပ်ႈၵုၼ်းမုၼ်တၢင်မႄႈၼမ်ႉဢၼ်လႆမႃးလေႃႇလဵင်ႉၼႃး သူၼ် ဢၼ်ပဵၼ်ၵၢၼ်လဵင်ႉတွင်ႉၵူၼ်း ႁဝ်းမႃးၸဵမ်လႂ်ၼၼ်ႉ – ၼႆယူႇ။
တၢင်းမိူင်းထႆး ပွတ်းၼိူဝ်ၵဵင်းမႆႇ လမ်းပုၼ်း လမ်းပၢင်း ၽယဝ်း ၵဵင်းႁၢႆး ၵဵင်းသႅၼ်သမ်ႉ လဵၼ်ႈၾိင်ႈယီႈပဵင်း (ၾိင်ႈပွႆးလိူၼ် ယီႈပဵင်း)။ မိူဝ်ႈၵွၼ်ႇၵွၼ်ႇၾိင်ႈယီႈပဵင်းၼႆႉ မီးၵၢၼ်လူႇၶဝ်ႈမႆႇ၊ ပွႆးတႆႈတဵၼ်းႁဵင်၊ တႆႈတူၼ်ႈပႅၵ်ႇ၊ ပၢင်လမ်းဝူင်း၊ ပၢင်ၶႄႉၶႅင်ႇ ႁူင်းၾႆးဝိၼ်၊ ပၢင်ၶႄႉၶႅင်ႇဝူၵ်ႇၾႆးမွၵ်ႇယႃႈ၊ ပၢင်ၶႄႉၶႅင်ႇႁႆႇ ၵွင်ၸႆးလႄႈ ပၢင်ၶႄႇၶႅင်ႁႆႇၵွင်လူင် ၸိူဝ်းၼႆႉ။ မႃးပၢၼ် မိူဝ်ႈလဵဝ် မီးပႃးၵၢၼ်ပွႆႇႁိူဝ်းၾႆးလွင်ႈၼမ်ႉ (ယိူင်း ၾိင်ႈလွႆးၵရထူင်းတၢင်းၵွၵ်ႇ) – ၸိူင်ႉၼႆ။ ၾိင်ႈပွႆးယီႈပဵင်းၼႆႉ တၢင်းၵဵင်းမႆႇ ပႂ်ႉပႃးလႆႈ လီသေတၢင်ႇတီႈ၊ ၾိင်ႈၼႆႉမီးဝႃႈ ၵၢင်ၼႂ်ၵႂႃႇဝတ်ႉၵျွင်းလူႇတၢၼ်းလွင်းမွၵ်ႇ၊ ဝႆႈၽြႃး ထွမ်ႇတြႃး ၼင်ႈတြႃး။ ၵၢင်ဝၼ်းႁၢင်ႈ ႁႅၼ်းၵွၵ်းၾႆး၊ ၽၢင်ၾႆး၊ ႁူင်းၾႆး၊ ႁူင်းၾႆးဝိၼ်၊ တွၵ်ႇဝူၵ်ႇၾႆးမွၵ်ႇယႃႈ (တၢင်းၵဵင်းမႆႇႁွင်ႉဝႃႈ− ပင်ႈၾႆး တွၵ်ႇမႆႉ)၊ မႄးၶဵင်ႈၼႃႈ ၵွင်ၸႆး တင်းၵွင်လူင် ႁူမ်ႈတင်းႁိူဝ်းၾႆးတႃႇလဵၼ်ႈမိူဝ်ႈၵၢင်ၶမ်ႈၵၢင်ၶိုၼ်း – ၸိူင်ႉၼႆ။
ၵၢင်ၶမ်ႈၶိုၼ်းမႃး ဢွၵ်ႇလဵၼ်ႈပွႆးၸွမ်းၾင်ႇမႄႈၼမ်ႉပိင်း၊ ၸွမ်းဝတ်ႉၸေးတီးလူင်၊ ဝတ်ႉၸူးလႃးမၼီး၊ ဝတ်ႉၸဵတ်းလိၼ်းလႄႈ တီႈၵၢင်ၶူင်ႇၽၵ်းတူတႃႈပႄး ၸိူဝ်းၼႆႉ။
မၢင်တီႈၶႅင်ႇၵၼ်လွင်ႈဢႃႇႁႃႇရတၢင်းၵိၼ် ဢိူင်ႇလႂ်ဝၢၼ် မီးၵၢၼ်ပၼ်သူးယုၵ်ႉယွင်ႈ ယွမ်ႉၸႂ်ၵၼ်၊ မီးတင်းၶဵင်ႇၸၢတ်ႈ/ ၶဵင်ႇႁွင်ႉၵႂၢမ်း ၸိူဝ်းၼႆႉ။ သိင်ႇ ဢၼ်ယႃႇဢမ်ႇလွတ်ႈလႆႈၼႆႉ ပဵၼ်ၶဵင်ႇၵႃႈလမ်းဝူင်း၊ ၾိင်ႈ ၵႃႈလမ်းဝူင်းၼႆႉ ပဵၼ်ၾိင်ႈမိူင်းယူၼ်းၸဵမ် ပၢၼ်ၵွၼ်ႇ၊ ဝၢႆးမိူင်းတႆးလႆႈလွတ်ႈ လႅဝ်းၸွမ်းမၢၼ်ႈယဝ်ႉ ၸင်ႇၽႄႈၶဝ်ႈမႃးၼႂ်း မိူင်းတႆးပွတ်းဢွၵ်ႇလႆႈ ႁူႉၸွမ်းၸိူင်ႉၼႆ။
ၾိင်ႈပွႆးယီႈပဵင်း၊ ၾိင်ႈပွႆးလွႆးၵရထူင်းတၢင်းမိူင်းထႆးၼႆႉ တင်းၾိင်ႈတႆႈတဵၼ်းႁဵင်တၢင်းၵဵင်းတုင်လႄႈ ၾိင်ႈပွႆးႁူင်းၾႆးဝိၼ် (တ သွင်ႇတႅင်ႇ) တၢင်းမိူင်းတႆးပွတ်းတူၵ်းၶူင်း ၸတ်းႁဵတ်းမိူဝ်ႈလဵဝ်ၵၼ်။ ၸတ်းႁဵတ်းၼႂ်း ဝၼ်းလိူၼ်မူၼ်းၼင်ႇၵၼ်၊ မၢင်ပီပိူင်ႈ ၵၼ်ဝၼ်းလဵဝ် ၵွပ်ႈတၢင်းတူၵ်းၶူင်းၸဝ်ႉလိူဝ် ဝၼ်းၼိုင်ႈၼၼ်ႉၵွႆးယူႇ။ ပိူင်ႈၵေႃႈ မီးလိူၼ်မၼ်းၸိူင်ႉဝႃႈၵွႆး၊ တၢင်းမိူင်းတႆးပွတ်း တူၵ်းၶူင်းလႄႈ တၢင်းမိူင်းၵွၵ်ႇထႆး ပဵၼ်လိူၼ် 12 မူၼ်း။ တၢင်းမိူင်းတႆးပွတ်းဢွၵ်ႇ ပဵၼ်လိူၼ်ၸဵင်မူၼ်း။ တၢင်းမိူင်းၵဵင်းမႆႇ ထႆးသမ်ႉပဵၼ်လိူၼ်ၵမ်မူၼ်း ၼႆၼၼ်ႉၵွႆးယူႇ။ ၵွႆးတၢင်းမိူင်းထႆး ပႂ်ႉပႃးလႆႈလီသေတၢင်းမိူင်းတႆးႁဝ်း၊ ၸိူင်ႉႁိုဝ်ၼႆ ၵွပ်ႈတၢင်း မိူင်းထႆး ဢမ်ႇမီးပၢင်တေႃႇပၢင်လွင်းမိူၼ်တၢင်း မိူင်းတႆးႁဝ်း− ၼင်ႇၼႆ။
ၾိင်ႈၸိူဝ်းလႆႈလၢတ်ႈၼႄမႃးၼႆႉ ပဵၼ်ၾိင်ႈလီတႃႇတူင်ႇဝူင်းၵူၼ်းလႄႈ ပဵၼ်ၾိင်ႈဢၼ်လၵ်းပိူင်ဝၢၼ်ႈ ၶူင်ႇယွမ်းႁပ်ႉႁဵတ်း ၸွမ်းလူၺ်ႈၸႂ်ၸေႇတၼႃႇ ဢၼ်ဢမ်ႇမီးၽႂ်ထဵင်ၶိုၼ်း။ ထႅင်ႈလွင်ႈၼိုင်ႈၵေႃႈ ပဵၼ်ၾိင်ႈဢၼ်ၵူတ်းမၢႆဝၢၼ်ႈမိူင်းႁပ်ႉႁွင်း ဝႆႉၸွမ်းလႄႈ တင်ႈယူႇလႆႈမႃးပီမိူင်းဢၢၼ်ႇႁဵင်ႁဵင်ပီမၼ်း ၸိူင်ႉၼင်ႇႁူႉၵၼ်၊ ႁၼ်ၵၼ်ယူႇၼႂ်းဝၼ်းမိူဝ်ႈၼႆႉၼၼ်ႉယူႇ။
တၢင်းၵဵင်းမႆႇၼႆႉ ဝၢႆးၾိင်ႈပွႆးယီႈပဵင်း ဢမ်ႇႁိုင်တေမီးပွႆးပီမႂ်ႇတႆးထႅင်ႈ။ ပွႆးပီမႂ်ႇတႆးပီၼႆႉ ၵေႃလိၵ်ႈလၢႆး လႄႈ ၾိင်ႈငႄႈတႆး ၵဵင်းမႆႇ ဢွၼ်ႁူဝ်ၸတ်းႁဵတ်း ။ ပိူဝ်ႈတႃႇၵူၼ်းတႆး ၸိူဝ်းၶဝ်ႈမႃး ပိုင်ႈႁူမ်ႈၽူၺ်း မုၼ်ၸဝ်ႈ မုၼ်ယႂ်ႇၶုၼ်ႁေႃၶမ်းမိူင်းထႆး လႆႈမီးတိုဝ်ႉတၢင်း ယုၵ်ႉယွင်ႈၾိင်ႈငႄႈသၢႆၶိူဝ်းတူဝ်ၵဝ်ႇ ဢၼ်ၶၢတ်ႇတွၼ်ႈ မႃး 2 ပီ ၽွင်းတၢင်းပဵၼ်ၶူဝ်းဝိတ်ႉ 19 ၽႄႈလၢမ်းၼၼ်ႉၼႆ ယူႇ။ လႆႈႁူႉဝႃႈ တေၸတ်းႁဵတ်းတီႈဝတ်ႉၵူႇ တဝ်ႈ ဢိူင်ႇသီၽုမ်း ၼႂ်းဝဵင်းၵဵင်းမႆႇ မိူဝ်ႈဝၼ်းထိ 21 ထိုင် 23 ၼႆယူႇ။
ဝၢႆးၼၼ်ႉဢမ်ႁိုင်သမ်ႉ တေမီးထႅင်ႈ ပွႆးပီမႂ်ႇလုမ်ႈၾႃႉ ပွႆးၸိူဝ်ႉၸၢတ်ႈၸိုင်ႈတႆးလႄႈတင်း ပွႆးၶဝ်ႈဝၢတ်ႈ− ထတ်း ၵၼ်ဝႆႉၸိူင်ႉၼႆ။
ယွၼ်ႉၼၼ်လႄႈ ၸွမ်းၵႂၢမ်းမႃၵထတႆးမီးဝႃႈ – “ၸဝ်ႈဢမ်ႇယွင်ႈ ၶွင်ဢမ်ႇၵႃႈ”− ၼႆၼၼ်ႉသေ ႁႂ်ႈၾိင်ႈ ၵဝ်ႇၶိူဝ်းႁဝ်းၽႄႈ တိူၼ်း မီးၵႃႈၶၼ်ၵိုၵ်းပိုၼ်းၼၼ်ႉ ထုၵ်ႇလီယုၵ်ႉယွင်ႈပၼ်ႁႅင်းၵၼ်ယူႇ။ ယဝ်ႉၵေႃႈ ထုၵ်ႇလီႁူမ်ႈမိူဝ်းဝၢင်းၽႅၼ်ပိူဝ်ႈတႃပႅင်းမႅတ်ႇပႂ်ႉပႃးၵၼ်ၸုပ်ႈၼိုင်ႈယဝ်ႉၸုပ်ႈၼိုင်ႈၼႆၼၼ်ႉယူႇ။ လွင်ႈၼႆႉ ပဵၼ်ပုၼ်ႈၽွၼ်းၸိူဝ်း ႁဝ်းလုၵ်ႈလၢၼ်ပူႇၸဝ်ႈလူင်တႆး ႁဝ်းၵူႈၵေႃႉၼႆၼၼ်ႉ ႁူႉတူဝ်ၵၼ်သေၵမ်း၊ ယႃႇပေလိုမ်းၵၼ်သေၵမ်း ၶႂ်ႈယွၼ်းတိုၵ်းသူၼ်း ၼင်ႇၼႆ။


text:
တႃႇေတပဵၼ်မႃး ပပ်ႉလၢႆးဢွၼ်ႁူဝ် တႃႇၵူၼ်းၼုမ်ႇၼႆႉ ၶႃႈႁဝ်း သႅင်သိုၵ်း လႆႈၶတ်းၸ်ႂလဵပ်ႈႁဵၼ်း ၶူၼ်ႉႁႃဢဝ်ေၶႃႈမုၼ်းၵူႈတီႈတီႈ လႆႈဢဝ်ၵၢၼ်တူဝ်ထူပ်း ၶႃႈႁဝ်းၵမ်ၽွင်ႈေသ တႅမ်ႈမၢႆတွင်းသ်ႂႇဝႆႉပႃး ၽွင်ႈယူႇ မၢင်ႁူဝ်ေၶႃႈ မၢင်ဢၼ်သမ်ႉ ေတပဵၼ်ဢၼ်ၶႃႈႁဝ်း ၶ်ႂႈပၼ်တၢင်းႁၼ်ထိုင်ႄလႈ ၵူၼ်း ၼုမ်ႇႁဝ်းဝၼ်းမိူဝ်းၼႃႈ ဢၼ်ထုၵ်ႇလီႁဵတ်း ထုၵ်ႇလီယူႇ ထုၵ်ႇလီတမ်းတူဝ် ထုၵ်ႇလီႁၢင်ႈႁႅၼ်းဝႆႉၸိူင်ႉႁိုဝ်ၸိူင်ႉၼႆႉေၵႃႈ ၶႃႈႁဝ်းလႆႈတႅမ်ႈသ်ႂႇပႃးၸွမ်းယူႇ။ ဢဝ်ဢၼ်ပဵၼ်လွင်ႈႄတႉ လွင်ႈယၢပ်ႇၽိုၼ်ၵူႈလွင်ႈ လွင်ႈၼ်ႂးဝၼ်းမိူဝ်ႈၼႆႉေသ ၶိုတ်းတႅမ်ႈမၢႆဝႆႉၼ်ႂး ပပ်ႉလၢႆးဢွၼ်ႁူဝ်တႃႇၵူၼ်းၼုမ်ႇ ယူႇ သင်ဝၼ်းၼိုင်ႈ ၵူၼ်းၼုမ်ႇႁဝ်း ေၼႃႇတႅၼ်းၶိူဝ်းႁဝ်း လႆႈပဵၼ်ၽူႈဢွၼ်ႁူဝ်ဝၢၼ်ႈမိူင်းႁဝ်းမႃး လႆႈပဵၼ်ၽူႈၼၢမ်းၵူၼ်း တၢင်းၼမ်မႃး ဢၼ်ထုၵ်ႇလီႄဝႈ ထုၵ်ႇလီတမ်းတူဝ် ထုၵ်ႇလီႁဵတ်းသၢင်ႈၸိူင်ႉႁိုဝ်ၸိူဝ်းၼႆႉေၵႃႈ လႆႈတႅမ်ႈဝႆႉပႃးမိူၼ်ၵၼ်ယဝ်ႉ။
ဝၢၼ်ႈမိူင်း မိူဝ်းၼႃႈၼႆႉ မၼ်းမီးၼ်ႂးမိုဝ်းၵူၼ်းၼုမ်ႇဝၼ်းမိူဝ်ႈၼႆႉယဝ်ႉ သင်ႁဝ်းဢမ်ႇပူၵ်းပွင် လၢတ်ႈႄၼ ၶႆႈႄၼ လွင်ႈဢၼ်ပဵၼ်မႃးဢၼ်ပူၼ်ႉမႃးပိုၼ်းဝၼ်းလင် ဢၼ်ပဵၼ်လွင်ႈႄတႉ မီးႄတႉၸိူဝ်းၼၼ်ႉ ၵူၼ်းၼုမ်ႇႁဝ်းဝၼ်းမိူဝ်ႈၼႆႉၶဝ်ေတဢမ်ႇႁူႉ။ ေပႃးမႃးတူၺ်း ၵူၼ်းၼုမ်ႇတီႈပိူၼ်ႈၼႆႉ ပိူၼ်ႈဢွၼ်ၵၼ်လဵပ်ႈႁဵၼ်း ၊ ၶူၼ်ႉႁႃပိုၼ်းတူဝ်ၵဝ်ႇ ၊ ႁၵ်ႉဝၢၼ်ႈမိူင်းတူဝ်ၵဝ်ႇ ၊ ၶ်ႂႈပူၵ်းပွင်ဝၢၼ်ႈၵိူတ်ႇမိူင်းၼွၼ်းတူဝ်ၵဝ်ႇလၢႆလၢႆ ေပႃးမႃးတူၺ်း ၵူၼ်းၼုမ်ႇတႆးႁဝ်းၶဝ်သမ်ႉ ဢမ်ႇမီးၸ်ႂမိူၼ်ၵူၼ်းၼုမ်ႇတီႈပိူၼ်ႈ ၵူၼ်းၸိူဝ်း ဢွၼ်ႁူဝ် ႁဵတ်းသၢင်ႈမႃး ပၢၼ်သိုပ်ႇသိုပ်ႇပၢၼ်ေၵႃႈ ဢမ်ႇၶႆႈႄၼ ဢမ်ႇလၢတ်ႈႄၼ ဢမ်ႇတႅမ်ႈပဵၼ် ပပ်ႉမၢႆတွင်းဝႆႉပၼ် တွၼ်ႈတႃႇၵူၼ်းမႃးလူၼ်ႈမ်ႂႇႁဝ်း။ ယွၼ်ႉၼၼ်ယဝ်ႉ ဝၼ်းမိူဝ်ႈၼႆႉ သင်ႁဝ်းၶႃႈၶဝ် ၶ်ႂႈလဵပ်ႈႁဵၼ်း ၶ်ႂႈႁူႉလွင်ႈၽူႈဢွၼ်ႁူဝ် ၸဝ်ႈေၵႃႉၼႆႉ ၸဝ်ႈၾႃႉပႃးၼႆႉၸိူဝ်းၼႆႉ ေတလႆႈႁၼ်ဝႃႈ လႆႈႁႃယၢပ်ႇႄတႉႄတႉ သင်ႁႃလႆႈမႃးေၵႃႈ မၼ်းတိုၵ်ႉမီးလွင်ႈၽိတ်းဢိတ်းဢိတ်းပႃး ၵမ်ၽွင်ႈယူႇ။
ပပ်ႉလၢႆးဢွၼ်ႁူဝ် တႃႇၵူၼ်းၼုမ်ႇၼႆႉ ၶႃႈႁဝ်း သႅင်သိုၵ်း ယုမ်ႇယၢမ်ၼပ်ႉထိုင်ဝႃႈ မၼ်းတိုၼ်းေတမီး ၼမ်ႉတွၼ်းၽွၼ်းလီတွၼ်ႈတႃႇ ၵူၼ်းၼုမ်ႇႁဝ်းၶဝ်ၵူႈေၵႃႉေၵႃႉယဝ်ႉ ဢမ်ႇဝႃႈ လၢႆးၸတ်းၵၢၼ် လၢႆးဢွၼ်ႁူဝ် ၊ လၢႆးၸ်ႂႉၵူၼ်း HR ၊ လၢႆးပၼ်ႁႅင်းၸ်ႂ (Motivation) လုၵ်ႈၼွင်ႉႁဝ်း ၊ လၢႆးၸတ်းၵၢၼ်ငၢႆႈ လၢႆးတႅမ်ႈၽႅၼ်ၵၢၼ် ၊ လၢႆးထတ်းၼပ်ႉၵတ်ႉၵူၼ်းႁဝ်းၶိုၼ်း ၸိူဝ်းၼႆႉဝႆႉၵူႈလွင်ႈလွင်ႈယူႇ။ ပပ်ႉ လၢႆးဢွၼ်ႁူဝ် တႃႇၵူၼ်းၼုမ်ႇၼႆႉ ပဵၼ်ပပ်ႉ ဢၼ်ၶႃႈႁဝ်းတႅမ်ႈဢွၵ်ႇမႃး မၢႆ - 3 ဢမ်ႇၼၼ် ပွၵ်ႈၵမ်း - 3 ယဝ်ႉ မိူဝ်ႈ မၢႆ - 1 လွၵ်းလၢႆးပူၵ်းပွင် တူဝ်ၵဝ်ႇ ေၵႃႈလႆႈဝႃႈ ပဵၼ်ပပ်ႉဢၼ်ၶၢႆလီဝႆႉႄတႉႄတႉ ႁူမ်ႈတၢင်းမူတ်း လႆႈဢိၵ်ႇဢွၵ်ႇ ပပ်ႉမၢႆ - 1 ၶႃႈႁဝ်းၼၼ်ႉ မီးၵႂႃႇ (7000) ပပ်ႉယဝ်ႉ ယၢမ်းလဵဝ်ေၵႃႈ တိုၵ်ႉႁၼ်ၶၢတ်ႇဝႆႉယူႇ ပပ်ႉ မၢႆ - 2 ၶႃႈႁဝ်းသမ်ႉ ပဵၼ်ပပ်ႉ ၸုမ်းသိုၵ်းမိူင်းဝႃႉၽွမ်ႉႁူမ်ႈ UWSA လုၵ်ႉတီႈလ်ႂမႃး ၼႆႉေၵႃႈ ေတလႆႈႁၼ် ထိုင်ဝႃႈ ပဵၼ်ပပ်ႉဢၼ်ၶၢႆလီဝႆႉမိူၼ်ၵၼ်ယူႇ ယၢမ်ႈလႆႈႁဵတ်းဢွၵ်ႇမႃးမီး ၵႂႃႇ (4000) ပပ်ႉယဝ်ႉ ။ ပပ်ႉလိုၼ်း သုတ်း ယၢမ်းလဵဝ် မၢႆ - 3 ၼႆႉႄတႉ ပဵၼ် ပပ်ႉလၢႆးဢွၼ်ႁူဝ် တႃႇၵူၼ်းၼုမ်ႇၼႆႉသမ်ႉ လႆႈဢိၵ်ႇဢွၵ်ႇဝႆႉ မီး 2000 ပပ်ႉေသ ၽူႈထတ်းလိၵ်ႈၵူႈလွင်ႈလွင်ႈသမ်ႉပဵၼ် ယိင်းသႅင်သူၺ်ႇ ဢဝ်ပုၼ်ႈ ၽွၼ်းပၼ်ၵႂႃႇယူႇ။ ၶႃႈႁဝ်း ယုမ်ႇယၢမ်ႈဝႃႈ မၼ်းတိုၼ်းေတမီးၼွၼ်းလီတွၼ်ႈတႃႇ ၵူၼ်းၼုမ်ႇႁဝ်းၶဝ်ႄတႉႄတႉ။
လိၵ်ႈလၢႆးၶိုၼ်ႈသုင်ေၵႃႈ ၵူၼ်းမိူင်းၶိုၼ်ႈယ်ႂႇ လိၵ်ႈလၢႆးတႆးေတၶိုတ်းၵၢပ်ႈဢမ်ႇၶိုၼ်းၵၢပ်ႈ ၼၼ်ႉ မၼ်းယူႇတီႈ ၽူႈတႅမ်ႈလိၵ်ႈၶဝ်ႄလႈ ၽူႈလူဢၢၼ်ႇလိၵ်ႈတႆးႁဝ်းၶဝ်ၵႃႈၼၼ်ႉၵူၺ်း သင်ဢမ်ႇမီးၽူႈလူလိၵ်ႈေၵႃႈ ၽူႈတႅမ်ႈလိၵ်ႈေၵႃႈေတဢမ်ႇမီး သင်ဢမ်ႇမီးၽူႈတႅမ်ႈလိၵ်ႈေၵႃႈ ၽူႈလူလိၵ်ႈ ေၵႃႈတိုၼ်းဢမ်ႇမီးမႃး လိၵ်ႈလၢႆးၽ်ႂမၼ်း ၽ်ႂၸ်ႂႉတိုဝ်းၼမ်ေၵႃႈ ၸိူဝ်ႉၶိူဝ်းၼၼ်ႉတိုၼ်းပဵၼ်ၶိူဝ်းၵူၼ်း ၶိုၼ်ႈယ်ႂႇ။
သင်ၶႆႈပၼ်ႁႅင်း သိုဝ်ႉလူဢၢၼ်ႇပပ်ႉၶႃႈႁဝ်းၼႆၸိုင်ႈ သင်ႇသိုဝ်ႉလူဢၢၼ်ႇလႆႈတီႈ လၢၼ်ႉၸိူဝ်းၼႆႉ လႆႈမိူၼ်ၵၼ်ယဝ်ႉၶႃႈ
- လၢၼ်ႉတႆးလႅင်း (ဝဵင်းမူႇႄၸႈ)
- လၢၼ်ႉသၢႆဝၼ်းလႅင်း (ဝဵင်းလႃႈသဵဝ်ႈ)
- လၢၼ်ႉ ဝူင်းဝၼ်း (ဝဵင်းတူၼ်ႈတီး)
- လၢၼ်ႉ ပဝ်းႁွမ် (ဝဵင်းပၢင်လူင်)
- လၢၼ်ႉ သဵင်ၵွင်တႆး (ဝဵင်းတႃႈၶီႇလဵၵ်း)
- လၢၼ်ႉ ၵွၼ်းၶမ်း (ဝဵင်းသီေပႃႉ)
- ၼၢင်းၶမ်းလူႇ (မိူင်းထႆး - Phone: 0920207414)
- ၸၢႆးသၢမ်လၢဝ်ႇ (ဝဵင်းၼမ်ႉၶမ်း)
လိူဝ်ေသလၢၼ်ႉၸိူဝ်းၼႆႉ ၵူၺ်းဢမ်ႇၵႃး ၸိူဝ်းဢၼ်ၶိုၼ်းၸွႆႈသင်ႇေသ ပိုၼ်ႄၽၶၢႆပၼ် ႁႅင်းလိၵ်ႈလၢႆးတႆးႁဝ်းထႅင်ႈလၢႆလၢႆလၢၼ်ႉ ၸိူဝ်းၼၼ်ႉေၵႃႈ ယူႇတီးၶႃႈႁဝ်းပဵၼ် ဢၼ်ငိၼ်းၸူမ်းႄလႈ ၶွပ်ႇၸ်ႂထိုင်ၵူႈလၢၼ်ႉလၢၼ်ႉ ဢၼ်ၸွႆႈၵၼ်ပၼ်ႁႅင်းလိၵ်ႈလၢႆးတႆးႁဝ်းၼၼ်ႉယူႇၶႃႈ။
ယုမ်ႇယၢမ်ႈၼပ်ႉထိုင် ၽူႈလူဢၢၼ်ႇလိၵ်ႈတႆးႁဝ်းၶဝ်ႄလႈ ၸဝ်ႈလၢၼ်ႉႁဝ်းၶဝ်ၵူႈတီႈတီႈယူႇ ၶႃႈ တီႈလႆႈမီးလွင်ႈတၢင်းႁူမ်ႈမိုဝ်းၵၼ်ၵူႈၽၢႆႇၽၢႆႇေသ ပၼ်ႁႅင်းလိၵ်ႈလၢႆးႁဝ်း ၼင်ႁိုဝ်လုၵ်ႈလၢၼ်ႁဝ်းဝၼ်း မိူဝ်းၼႃႈေပႃးေတဢမ်ႇလႆႈၼႃႈလဵၵ်ႉ ၼ်ႂးႄၵႈၵၢင်ပိူၼ်ႈၼၼ်ႉ ငိၼ်းၸူမ်းဢဝ်ၵုင်ႇမုၼ်ႈ ၵူႈ ေၵႃႉေၵႃႉယူႇၶႃႈ မ်ႂႇသုင်ၶႃႈ။
- သႅင်သိုၵ်း
- www.saisengserk.com


text:
တႄးၵူင်း၊ ၸႄႈဝဵင်း
ၸႄႈဝဵင်းတႄးၵူင်း (မၢၼ်ႈ: သဲကုန်းမြို့နယ် ; ဢိင်းၵလဵတ်ႈ: Thegon Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈပျီႇ၊ ၸႄႈတိူင်းပႃႇၵိူဝ်၊ မိူင်းမျၢၼ်ႇမႃႇၼၼ်ႉယဝ်ႉ။[2] ဝဵင်းပၵ်းလုမ်းၸႄႈဝဵင်းၼႆႉ ပဵၼ် ဝဵင်းတႄးၵူင်းယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 56.
- ↑ "Myanmar States/Divisions & Townships Overview Map" Myanmar Information Management Unit (MIMU)


text:
ပၢင်ၵုမ် လွင်ႈငမ်းယဵၼ် ဢၼ်ၸွမ်ၸိၵ်းသိုၵ်း မိၼ်းဢွင်ႇလၢႆႇ ယိုၼ်းမိုဝ်း ႁွင်ႉဢုပ်ႇၵူႈၸုမ်းၼၼ်ႉ ယူႇတီႈ SSPP တေၶိုၼ်ႈဢမ်ႇၶိုၼ်ႈ ဢၼ် ဝႃႈၼၼ်ႉ ပႆႇလႆႈတႅပ်းတတ်းၵၼ် ၽူႈၶၢၼ်ပၢၵ်ႇ SSPP လၢတ်ႈ။
မိူဝ်ႈဝၼ်းတီႈ 2/5/2022 ပူၼ်ႉမႃးၼႆႉ ယူႇတီႈၶွင်ႇသီႇသိုၵ်းမၢၼ်ႈ သူင်ႇလိၵ်ႈၽိတ်ႈမွၵ်ႇ ယိုၼ်ႈထိုင် ၸုမ်းယိပ်းၵွင်ႈၵၢင်ႇ ၸၢဝ်းၶိူဝ်း ၵူႈၸုမ်း ၊ တႃႇတေႁူပ်ႉထူပ်းဢုပ်ႇဢူဝ်းၵၼ် ၶၵ်ႉၵၢၼ်လွင်ႈငမ်းယဵၼ်။ ယူႇတီႈပႃႇတီႇမႂ်ႇသုင်ၸိုင်ႈ တႆး/ တပ်ႉသိုၵ်းၸိုင်ႈတႆး SSPP/SSA ဝႃႈ တေၵႂႃႇ ၶိုၼ်ႈဢမ်ႇၵႂႃႇ ဢၼ်ဝႃႈၼၼ်ႉ ၶွမ်ႊမတီႊငဝ်ႈငုၼ်း ပႆႇလႆႈဢုပ်ႇဢူဝ်းတႅပ်းတတ်းၵၼ် ဝႃႈၼႆ။
ၸဝ်ႈသိုၵ်း ၸၢႆးသူႉ ၽူႈၶၢၼ်ပၢၵ်ႇ SSPP လၢတ်ႈတီႈၽူႈတွႆႇႁွၵ်ႈဝႃႈ – “လွင်ႈတေၶိုၼ်ႈ ဢမ်ႇၶိုၼ်ႈဢၼ်ဝႃႈၼၼ်ႉ ႁဝ်းၶႃႈ ပႆႇလႆႈဢုပ်ႇၵၼ် ။ ႁဝ်းၶႃႈ တေဢဝ်ၶေႃႈၵၢင်ၸႂ် ၵူၼ်းၼႂ်းၶွမ်ႊမတီႊငဝ်ႈငုၼ်းတင်းၼမ်ဝႃႈ။ ယွၼ်ႉၸုမ်းႁဝ်းၶႃႈ မီးပိူင်ၸႂ်ႉတိုဝ်းဝႆႉ ၻီႊမူဝ်ႊၶရေႊသီလႄႈ ၼႂ်း ၶွမ်ႊမတီႊငဝ်ႈငုၼ်း ႁဝ်း 3 ပုၼ်ႈ 2 ပုၼ်ႈႁၼ်ထိုင်လီ လူဝ်ႇၵႂႃႇၶိုၼ်ႈယူႇၼႆ တေၵႂႃႇ။ သင်ဝႃႈ ဢမ်ႇႁၼ်လီၼႆ တေဢမ်ႇၵႂႃႇ ၸိူင်ႉၼႆၶႃႈ”- ဝႃႈ ၼႆ။
သင်ဝႃႈ ၵႂႃႇၶဝ်ႈႁူမ်ႈၼႆ တေမီးၽွၼ်းလီသင်၊ သင်ဢမ်ႇၵႂႃႇၶဝ်ႈႁူမ်ႈသမ်ႉ တေမီးလွင်ႈတုမ်ႉယွၼ်ႈသင် ၼႆ တေဢုပ်ႇၵုမ် ၼပ်ႉသၢင်ႈတူၺ်းလီလီၵွၼ်ႇ ၸင်ႇတေတႅပ်းတတ်း တႃႇတေၵႂႃႇ ဢမ်ႇၵႂႃႇ ၸဝ်ႈသိုၵ်းၸၢႆးသူႉလၢတ်ႈထႅင်ႈၼင်ႇၼႆ။
“တေလႆႈမႃးၼပ်ႉတူၺ်း ၽွၼ်းလီၸႃႉမၼ်း။ ပေႃးၵႂႃႇ ၽွၼ်းလီ/ၸႃႉမၼ်းမီးၸိူင်ႉႁိုဝ်၊ ပေႃးဢမ်ႇၵႂႃႇ ၽွၼ်းလီ/ၸႃႉမၼ်းမီးၸိူင်ႉႁိုဝ်၊ ၸုမ်းလႂ်သမ်ႉ တေၵႂႃႇၶဝ်ႈႁူမ်ႈ ၼႆၸိူဝ်းၼႆႉ။ မိူဝ်ႈလဵဝ် ႁဝ်းတူၺ်းတႄႉ ႁႂ်ႈဝႃႈ ပဵၼ်ၵႂႃႇၸၼ်ႉငမ်းယဵၼ်တႄႉတႄႉ မွၵ်ႈၼၼ်ႉတႄႉ တေဢမ်ႇပဵၼ် ။ မၼ်းပဵၼ်လႆႈဝႃႈ ၸုမ်းလႂ်ၽႂ်ၵႂႃႇၵေႃႈ မၼ်းတေလူတ်းယွၼ်ႇလူင်းလႆႈ လွင်ႈပၼ်ႁႃပတိတ်ႈၶၢတ်ႈ ၵၢၼ်သိုၵ်းၵၼ် ၸူဝ်ႈၶၢဝ်းမွၵ်ႈႁူဝ်လိူၼ်မၼ်း ၵႃႈၼႆႉၵူၺ်း”- ဝႃႈၼႆ။
မိူဝ်ႈႁၢင်လိူၼ်ဢေႊပရိူဝ်ႊပူၼ်ႉမႃးၼႆႉ တူဝ်ၸွမ်ၸိၵ်းသိုၵ်းမၢၼ်ႈ မိၼ်းဢွင်ႇလၢႆႇ ဢွၵ်ႇလၢတ်ႈၼႂ်းထီႊဝီႊ MRTV ဝႃႈ ၽိတ်ႈမွၵ်ႇၸုမ်းယိပ်းၵွင်ႈၵၢင်ႇၸၢဝ်းၶိူဝ်းၸိူဝ်းသူၼ်ၸႂ်တႃႇဢုပ်ႇဢူဝ်းလွင်ႈငမ်းယဵၼ်။ ၸုမ်းလႂ်ၶႂ်ႈမႃးဢုပ်ႇၵေႃႈ တၢင်ႇယိုၼ်ႈသဵၼ်ႈၸိုဝ်ႈမႃး 1ၸုမ်း 2 ၵေႃႉ။ တူဝ်မၼ်းၸၢႆးတေၵေႃႉႁူပ်ႉဢုပ်ႇ တီႈၼေႇပျီႇတေႃႇ ဝႃႈၼႆ။
တေႃႇထိုင်ဝၼ်းမိူဝ်ႈၼႆႉ ၸုမ်းယိပ်းၵွင်ႈၵၢင်ႇၸုမ်းလႂ်ၵေႃႈဢမ်ႇပႆႇတၵ်းသဵင် ဢမ်ႇပိုၼ်ၽၢဝ်ႇတႅၵ်ႇလႅင်း လွင်ႈတေၵႂႃႇႁိုဝ်ဢမ်ႇၵႂႃႇ ။ ၸွမ်သိုၵ်းၸေႃႇမိၼ်းထုၼ်းၽူႈၶၢၼ်ပၢၵ်ႇ ၸုမ်းသိုၵ်းမၢၼ်ႈတႄႉလၢတ်ႈတီႈ ပၢင်သပ်းၸႅင်ႈၶၢဝ်ႇဝႃႈ ၸုမ်းယိပ်းၵွင်ႈၵၢင်ႇၵမ်ႈပႃႈၼမ် လႅပ်ႈတေမႃးႁူပ်ႉယူႇ -ဝႃႈၼႆဝႆႉ။
ၸုမ်းၵူၼ်းၼုမ်ႇၸိူဝ်းၵႂႃႇယိပ်းၵွင်ႈတေႃႇသူႈသိုၵ်းမၢၼ်ႈတႄႉ တိုၵ်းသူၼ်းပၼ်ႁႅင်းဝႃႈ ၽွင်းၵူၼ်းတင်းမိူင်း ၸင်းၸၢၼ်ႈသိုၵ်းမၢၼ်ႈၼႆႉ ဢမ်ႇၶႂ်ႈႁႂ်ႈၸုမ်းသိုၵ်းၸၢဝ်းၶိူဝ်းမႃးဢုပ်ႇၵုမ်လွင်ႈလီလွင်ႈၸႃႉတီႈသိုၵ်းမၢၼ်ႈ – ဝႃႈၼႆ။
“မိူဝ်ႈလဵဝ် ပဵၼ်ၽွင်းသိုၵ်းၶဝ် ယိုတ်းမိူင်းသေ မႃးၶိုၼ်ႈဢဝ်တီႈယူႇ ၸိူင်ႉၼႆၼႆႉ ဢၼ်ဝႃႈ ၶဝ်တေႁဵတ်းလွင်ႈငမ်းယဵၼ် ဢၼ်ဝႃႈၼၼ်ႉတႄႉ ႁဝ်း ဝႃႈမၼ်းပႆႇပဵၼ်လႆႈ။ ဢၼ်ၶဝ်ႁဵတ်းလႆႈၵေႃႈ လွင်ႈလူတ်းယွမ်းပၼ်ႁႃၵၢၼ်သိုၵ်းတေႃႇၵၼ်ၼၼ်ႉၵူၺ်း။ လၢႆးၶဝ်ႁဵတ်းၼႆႉ ႁွင်ႉဢုပ်ႇၸုမ်းယိပ်းၵွင်ႈ ၵၢင်ႇၸၢဝ်းၶိူဝ်းသေ တေဝိၼ်ႇၸူးၾၢႆႇ ဢၼ်ပဵၼ်မၢၼ်ႈၶဝ် ၼင်ႇၵၼ် ပိုတ်းယိုဝ်းၵၼ်ၼၼ်ႉၵူၺ်း။ ယဝ်ႉၵေႃႈ ဢၼ်ဝႃႈ တၢမ်တူဝ် မိၼ်းဢွင်ႇ လၢႆႇ တေႁူပ်ႉထူပ်း ၵူႈၸုမ်းသေ ဢွၼ်ႁူဝ်ႁဵတ်းၵႂႃႇ ၵၢၼ်ငမ်းယဵၼ် ဢၼ်ဝႃႈၼၼ်ႉၵေႃႈ မၼ်းတေပႆႇပဵၼ်လႆႈ ႁဝ်းၶႃႈတႄႉ ႁၼ်ထိုင်ၸိူင်ႉၼၼ် ”- ၸဝ်ႈသိုၵ်းၸၢႆးသူႉ သိုပ်ႇလၢတ်ႈၼင်ႇၼႆ။
ၸုမ်းယိပ်းၵွင်ႈၵၢင်ႇၸၢဝ်းၶိူဝ်း ၼႂ်းမိူင်းႁူမ်ႈတုမ် တင်းမူတ်းသမ်ႉ ၸုမ်းဢၼ်လူင်းလၢႆးမိုဝ်းၵိုတ်းပတ်းပိုၼ်ႉတူဝ်ႈမိူင်း NCA သမ်ႉ တင်းမူတ်းမီး 10 ၸုမ်း မိူၼ်ၼင်ႇ ၶွင်ႇသီႇ ဢဝ်ၶိုၼ်းၸိုင်ႈတႆး/ တပ်ႉသိုၵ်းၸိုင်ႈတႆး (RCSS/SSA)၊ ၸုမ်းပူတ်းပွႆႇၸိူဝ်ႉၸၢတ်ႈပဢူဝ်း (PNLO)၊ တႅဝ်းႁူမ်ႈ ၸိူဝ်ႉ ၸၢတ်ႈၶျၢင်း (CNF)၊ တႅဝ်းႁူမ်ႈၻီႊမူဝ်ႊၶရႅတ်ႊတိၵ်ႊလုၵ်ႈႁဵၼ်း မိူင်းမၢၼ်ႈပတ်းပိုၼ်ႉ (ABSDF)၊ ႁူမ်ႈတုမ်ၸိူဝ်ႉၸၢတ်ႈ ယၢင်းၽိူၵ်ႇ (KNU)၊ တပ်ႉသိုၵ်းယၢင်း ၵမ်ႉထႅမ်ၻီႊမူဝ်ႊၶရေႊၸီႊ(DKBA)၊ တပ်ႉသိုၵ်းပူတ်းပွႆႇၸိူဝ်ႉၸၢတ်ႈယၢင်း-ၶွင်ႇသီႇ ငမ်းယဵၼ် (KNLA-PC)၊ ပႃႇတီႇ ပူတ်းပွႆႇၸိူဝ်ႉၸၢတ်ႈရၶႅင်ႇ (ALP)၊ ၸုမ်းလႃးႁူႇတီႇမူဝ်ႊၶရႅတ်ႉတိၵ်ႉ LDU လႄႈ ၸုမ်းပႃႇ တီႇမိူင်း မွၼ်းမႂ်ႇ NMSP ၸိူဝ်းၼႆႉ။
ၸိူဝ်းပႆႇလူင်းလၢႆးမိုဝ်း NCA သမ်ႉမီး FPNCC ၸုမ်းဢူၺ်းလီပွတ်းႁွင်ႇ UWSA ဝႃႉ ဢွၼ်ႁူဝ်ဝႆႉမီးလုၵ်ႈၸုမ်း 7 ၸုမ်း မိူၼ်ၼင်ႇ သိုၵ်းၶၢင် KIA ၊ တဢၢင်း TNLA ၊ သိုၵ်းဝၢၼ်ႈႁႆး SSPP/SSA ၊ သိုၵ်းၶႄႇၵဝ်ႈၵၢင်ႉ MNDAA ၊ သိုၵ်းမိူင်းလႃး NDAA ၊ သိုၵ်းဝႃႉ UWSA လႄႈ သိုၵ်းရၶႅင်ႇ AA ၸိူဝ်းၼႆႉ။